চাপাতির নিচে আমি তুমি | blog.bdnews24.com - pioneer blog for citizen journalism in bangladesh\nচাপাতির নিচে আমি তুমি\nসোমবার ০২ নভেম্বর ২০১৫, ০২:২৫ পূর্বাহ্ন\nপ্রথমে বিক্ষিপ্তভাবে নির্জন গলিতে, তারপর বাসায়, সবশেষে নিজ ব্যবসা প্রতিষ্ঠানে সংঘবদ্ধভাবে হামলা। প্রথমে নাস্তিক নিধন, তারপর নাস্তিক ব্লগার, এখন কবি সাহিত্যিক এবং প্রকাশক। আচ্ছা আসলেই কি হচ্ছে। কেউ কি টের পাচ্ছেন কিছু? চাপাতির আঘাতে নিহত সবার ধর্ম, রাজনৈতিক পরিচয় আলাদা। কিন্তু একটা বিষয়ে খুব মিল। জানেন কি সেটা? সেটা হল এরা সবাই এদেশের সময়ের শ্রেষ্ট সন্তান। মহান স্বাধীনতা সংগ্রামে ঘৃণ্য ভুমিকা রাখা রাজাকার , আল বদর সর্বোপরি যুদ্ধাপরাধীদের সর্বোচ্চ বিচারের দাবিতে তারা গণ আন্দোলন শুরু করেছিল। স্বাধীনতার পর এদেশের সবচেয়ে সফল এবং শ্রেষ্ট আন্দোলনে এরা এসে দাঁড়িয়েছিল শত প্রতিবন্ধকতাকে পাশ কাটিয়ে। নানা অপবাদ,মিথ্যা প্রপাগান্ডা তাদেরকে সেই মহান পথ থেকে বিচ্যুত করতে পারেনি। কোটি মানুষের যে প্রাণের দাবি নিয়ে তারা রাজপথে নেমেছিল সেই আন্দোলন সফল। কয়েক বছর আগেও যা স্বপ্ন ছিল আজ সেই যুদ্ধাপরাধিদের বিচার এবং শাস্তি শুরু হয়েছে। কলংকমুক্তির পথে এগিয়ে যাচ্ছে দেশ। আর সেই স্বপ্ন সেই প্রাণের দাবি পূরণে বার বার প্রাণ দিচ্ছে আমাদের কিছু সূর্য সন্তান।\nদেশের বর্তমান সরকার আওয়ামীলীগ সরকার। শেখ হাসিনার মত মহিয়সী নারী আমাদের প্রধানমন্ত্রী। আমরা দৃঢ়ভাবে বিশ্বাস করি মাননীয় প্রধানমন্ত্রীর ঐকান্তিক চেষ্ঠায় আজ যুদ্ধপরাধিদের বিচার এবং তা বাস্তবায়ন সম্ভব হচ্ছে। নানা বাধা বিপত্তি উপেক্ষা করে প্রধানমন্ত্রী আমাদের কাঙ্খিত বিচার বাস্তবায়ন করে চলছেন। আজ যখন মুক্তিবুদ্ধির মানুষ, লেখক,প্রকাশক, সাহিত্যিক এবং সর্বোপরি যুদ্ধাপরাধিদের বিচারের দাবিতে গড়ে তোলা গণজাগরণের কর্মীরা আক্রান্ত তখন আমাদের সরকার নীরব। প্রতিবারের ন্যায় এবারও মহান স্বরাষ্ট্রমন্ত্রী মহোদয় দায়সাড়া বক্তব্যের মাধ্যমে আমাদের হতাশ করে চলছেন। গতকালের ঘটনা যতদূর খবর পেয়েছি আজিজ সুপার মার্কেটের ক্লোজ সার্কিট ক্যামেরায় দীপন’র উপর হামলাকারীদের প্রবেশ, প্রস্থানসহ প্রয়োজনীয় অনেক কিছু ধরা পড়েছে। সেইসাথে পরিষ্কারভাবে খুনদের মুখায়ব চেনা যাচ্ছে। আমরা আগেও দেখেছি অন্য সব হত্যার বিচার সমাপ্ত হলেও ২০১৩ সাল থেকে খুন হওয়া ব্লগার,কবি সাহিত্যিকদের হত্যার কোন ঘটনারই উপযুক্ত বিচার হয়নি। প্রমাণ থাকার পরও পার পেয়ে যায় খুনীরা। কিন্তু কেন? কার মদদে এগুলো ঘটছে? কেন বার বার জঙ্গিবাদীরা চাপাতি নিয়ে ঝাঁপিয়ে পড়ছে , কেন তারা ধর্মের নামে হত্যার লাইসেন্স নিয়ে বারবার আমাদের আঘাত করছে?\nগতকাল নির্ঝর মজুমদার লিখেছেন রাষ্ট্রীয় গোয়েন্দা দলের একটি শাখার মদদে এই হত্যাকাণ্ডগুলো ঘটছে। তিনি তার বক্তব্যের সপক্ষে প্রমাণ দিয়েছেন। তবে আমরা কি ধরে নেব এখন , রাষ্ট্রীয় পৃষ্টপোষকতায় এমন হত্যাকাণ্ড ঘটছে? বহিঃবিশ্বের কাছে জঙ্গী আক্রান্ত দেশ হিসেবে সমবেদনা পাওয়ার জন্য কি এমন হচ্ছে? কেউ কি জবাব দিবেন প্লিজ? না হলে অভিজিৎ ,বাবু, অনন্ত হত্যায় জড়িতরা কেন জামিনে ছাড় পাচ্ছে? জামিনে ছাড়া পাওয়ার পর কেন তাদের আর খুজে পাওয়া যাচ্ছে না?\nজানি জবাব নেই। রাষ্ট্রযন্ত্রের বিভিন্ন গুরুত্বপূর্ণ পদে বসে থাকা স্বাধীনতাবিরোধীরা সুযোগের সর্বোচ্চ সদ্বব্যবহার করে চলছে। কারণ তাদের নিয়ন্ত্রণ করার কেউ নেই। মুক্তিযুদ্ধের চেতনার দাবিদার আওয়ামীলীগ সরকার আজ চাটুকারে পূর্ণ, এখানে সত্যকে সত্য বলার মত লোকের বড় অভাব। একা প্রধানমন্ত্রী আসলেই কি পারবেন?


সৈয়দপুরে স্বামীর পুরুষাঙ্গ কর্তন, স্ত্রী জেলহাজতে - Tista News 24\nসৈয়দপুরে স্বামীর পুরুষাঙ্গ কর্তন, স্ত্রী জেলহাজতে\nমিজানুর রহমান মিলন সৈয়দপুরপ্রতিনিধি: নীলফামারীর সৈয়দপুরে পারিবারিক কলহের জের ধরে পাষন্ড স্ত্রী তাঁর স্বামীর পুরুষাঙ্গ ব্লেড দিয়ে কেটে দিয়েছে।\nআজ মঙ্গলবার (১০ নভেম্বর) ভোর বেলা শহরের উপকণ্ঠ উত্তরা আবাসন এলাকার বিহারি পট্টিতে এ ঘটনা ঘটেছে। বর্তমানে আশঙ্কাজনক অবস্থায় স্বামী নাসিম মিয়া (৩০) রংপুর মেডিকেল কলেজ হাসপাতালে চিকিৎসাধীন রয়েছেন।\nএ ঘটনায় নাসিমের বিমাতা বড় বোন মুক্তা সৈয়দপুর থানায় মামলা করেছে। মামলার আগেই পুলিশের হাতে আটক স্ত্রী রুমা খাতুনকে গ্রেফতার দেখিয়ে পুলিশ আদালতের মাধ্যমে নীলফামারী জেল হাজতে প্রেরণ করেছে।\nমামলার আরজিতে বলা হয়, সৈয়দপুর শহরের ঢেলাপীর উত্তরা আবাসন এলাকার বিহারি পট্টির মৃত. হাফিজ মিয়ার ছেলে ভাঙ্গারি (পুরাতন -মালামাল) ব্যবসায়ী মো. নাসিমের (৩০) সাথে প্রায় তিন বছর আগে একই আবাসনের শরিফুলের মেয়ে রুমা খাতুনের (২৪) বিয়ে হয়। ওই দম্পতির ঘরে দেড়বছর বয়সের নিশফা নামের এক কন্যা রয়েছে। তিনি পেশাগত কারণে নীলফামারীর জলঢাকায় অবস্থান করেন।\nগত ৪ নভেম্বর তাঁর মায়ের মৃত্যুর সংবাদ পেয়ে সৈয়দপুরে আসেন নাসিম মিয়া। তখন থেকে তিনি ঢেলাপীর উত্তরা আবাসনের ৬১/১ নং ব্লকের বাড়িতে অবস্থান করছিলেন। আর এরই মধ্যে স্বামী নাসিমের সঙ্গে তাঁর স্ত্রী রুমা খাতুনের পারিবারিক বিষয় নিয়ে ঝগড়া হয়।\nঘটনার দিন গতকাল সোমবার রাতে স্বামী নাসিম ও স্ত্রী রুমা রাতের খাওয়া খেয়ে ঘরে ঘুমিয়ে পড়েন। আজ মঙ্গলবার ভোর সাড়ে ৫ টার দিকে পাষন্ড স্ত্রী রুমা খাতুন পারিবারিক কলহের জেরে পুর্ব পরিকল্পনায় তাঁর ঘুমন্ত স্বামীর পুরুষাঙ্গ ধারালো ব্লেড দিয়ে কেটে দেয়।\nএ ঘটনার পর মারাত্মক আহত অবস্থায় নাসিম দ্রুত ঘর থেকে বের হয়ে চিৎকার করে উত্তরা আবাসনের ৬১ নং ব্লকে বসবাসকরা তাঁর বিমাতা বড় বোন মুক্তার কাছে ছুঁটে যায়। এ সময় তাঁর বোনসহ আশেপাশের লোকজন তাঁর পরণের প্যান্ট রক্তাক্ত দেখতে পেয়ে তাকে জিজ্ঞাসা করলে তিনি ঘটনার বিষয়ে সব খুলে বলেন। পরে প্রতিবেশিদের সহযোগিতায় গুরুতর আহত অবস্থায় নাসিমকে অটো রিকশায় ১০০ শয্যা বিশিষ্ট হাসপাতালে নেয়া হয়। সেখানে কর্তব্যরত চিকিৎসক তাঁর অবস্থার অবনতি হওয়ায় উন্নত চিকিৎসার জন্য দ্রুত তাকে রংপুর মেডিকেল কলেজ হাসপাতালে রেফার্ড করেন।\nবর্তমানে তিনি রংপুর মেডিক্যাল কলেজ হাসপাতালে চিকিৎসাধীন রয়েছেন। তাঁর অবস্থা আশঙ্কাজনক বলে জানা গেছে।\nএ ঘটনায় নাসিমের বড় বোন উত্তরা আবাসনের বাসিন্দা মুক্তা বেগম বাদী হয়ে সৈয়দপুর থানায় একটি মামলা দায়ের করেছে।\nএ মামলায় সৈয়দপুর থানা পুলিশ নাসিমের স্ত্রী রুমা খাতুনকে গ্রেফতার করেন।\nআজ মঙ্গলবার গ্রেফতারকৃত রুমা খাতুনকে আদালতের মাধ্যমে নীলফামারী জেল হাজতে প্রেরণ করা হয়েছে। সৈয়দপুর থানার অফিসার ইনচার্জ মো. আবুল হাসনাত খান ঘটনার সত্যতা নিশ্চিত করেন। তিনি জানান, পারিবারিক কলহের কারণে রুমা খাতুন তাঁর স্বামীর পুরুষাঙ্গ কেটে দিয়েছে বলে স্বীকার করেন। তবে স্ত্রী রুমা পরকীয়ায় পড়ে এ ঘটনাটি ঘটিয়েছে বলে প্রাথমিকভাবে ধারণা করা হচ্ছে।


ঠেকানো নয়, চাই সুষ্ঠু ও গ্রহণযোগ্য নির্বাচন\nবিশেষ সাক্ষাৎকার :ড. কামাল হোসেন\nসাক্ষাৎকার নিয়েছেন লোটন একরাম\nসংবিধানের অন্যতম প্রণেতা ও গণফোরাম সভাপতি ড. কামাল হোসেন বলেছেন, ঠেকানো নয়, সবাই চায় অংশগ্রহণমূলক একটি অবাধ, সুষ্ঠু ও গ্রহণযোগ্য নির্বাচন। সব দল যাতে নির্বাচনে অংশ নিতে পারে, সেজন্য 'লেভেল প্লেয়িং ফিল্ড' তৈরি করতে হবে। চলমান রাজনৈতিক পরিস্থিতি নিয়ে গত সোমবার সমকালকে দেওয়া একান্ত সাক্ষাৎকারে তিনি এসব কথা বলেন। সাক্ষাৎকার নিয়েছেন লোটন একরাম।\nবাংলাদেশের প্রথম পররাষ্ট্রমন্ত্রী ড. কামাল হোসেন বলেন, সরকার সংবিধান মেনে চললেই একটি সুষ্ঠু ও নিরপেক্ষ নির্বাচন সম্ভব। সঠিকভাবে জনমত যাচাই করে দেখলেই বোঝা যাবে, জনগণ পরিবর্তন চায়। কার্যকর সংসদীয় গণতন্ত্র চায়।\nনেপাল সফর শেষে গত রোববার প্রধানমন্ত্রী শেখ হাসিনা সংবাদ সম্মেলনে বলেছিলেন, নির্বাচন ঠেকানোর শক্তি কারও নেই। পরদিন দেওয়া এ সাক্ষাৎকারে সে বক্তব্যের প্রতিক্রিয়ায় ড. কামাল বলেন, সুষ্ঠু নির্বাচনের লক্ষ্যে নির্বাচন ব্যবস্থা ও নির্বাচনী আইনের মৌলিক সংস্কারসহ নির্বাহী বিভাগের প্রভাবমুক্ত এবং কার্যকর ক্ষমতাসম্পন্ন একটি স্বাধীন নির্বাচন কমিশন (ইসি) গঠন করতে হবে।\nস্বাধীনতার পর ১৯৭২ সালে আওয়ামী লীগ সরকারের আইনমন্ত্রী এবং ১৯৭৩ থেকে ১৯৭৫ সাল পর্যন্ত পররাষ্ট্রমন্ত্রী হিসেবে দায়িত্ব পালন করেন কামাল হোসেন। ১৯৯১ সালের নির্বাচনের পর রাজনৈতিক মতবিরোধের জের ধরে আওয়ামী লীগ ছেড়ে নতুন রাজনৈতিক দল গণফোরাম গঠন করেন তিনি।\nবর্তমান রাজনৈতিক পরিস্থিতি সম্পর্কে ড. কামাল সমকালকে বলেন, দেশে গত কয়েক বছর ধরে গণতন্ত্র অনুপস্থিত। জনগণ জনপ্রতিনিধিত্ব ও জবাবদিহিমূলক সরকার পায়নি। মনোনীত লোকজনদের নিয়ে বানানো এ সংসদে সত্যিকার সংসদীয় গণতন্ত্রের নাম-গন্ধও নেই। আগামী ডিসেম্বরে নির্বাচনের কথা বলা হচ্ছে। কার্যকর নির্বাচনের মাধ্যমে একটি কার্যকর সংসদ গঠন হোক- এটাই সবার প্রত্যাশা।\nপ্রবীণ এ নেতা বলেন, একটি কল্যাণমুখী রাষ্ট্র প্রতিষ্ঠার লক্ষ্যে জাতীয় ঐক্য গড়ে তুলতে হবে। যে ঐক্যের ফলে জনপ্রশাসন, পুলিশ প্রশাসন, স্থানীয় সরকারসহ শাসন ব্যবস্থার মৌলিক সংস্কারের মাধ্যমে সুষ্ঠু নির্বাচন, কার্যকর গণতন্ত্র ও আইনের শাসন প্রতিষ্ঠা হবে। কার্যকর গণতন্ত্র, আইনের শাসন ও নিরপেক্ষ প্রয়োগের মাধ্যমে রাষ্ট্রের রাজনৈতিক ও আর্থিক শৃঙ্খলা ফিরিয়ে আনা সম্ভব। এর জন্য প্রয়োজন গণতান্ত্রিক রাজনীতির প্রতি অঙ্গীকার।\nসবার অংশগ্রহণে অবাধ, সুষ্ঠু ও নিরপেক্ষ নির্বাচন সম্ভব কি-না- জানতে চাইলে ড. কামাল হোসেন বলেন, সরকার সংবিধান মেনে চললে একটি সুষ্ঠু ও নিরপেক্ষ নির্বাচন সম্ভব। তবে নির্বাচনকালীন দলীয় সরকার আইন, সংবিধান এবং নৈতিকতা মানে না বলেই অবাধ নির্বাচনের পথে বড় বাধা হয়ে দাঁড়ায়।\nপ্রধানমন্ত্রী শেখ হাসিনা সংবাদ সম্মেলনে জানিয়েছেন, বিরোধী দলের সঙ্গে নির্বাচনের আগে কোনো সংলাপ করবেন না। এ বিষয়ে জানতে চাইলে সাবেক পররাষ্ট্রমন্ত্রী ড. কামাল শুধু বলেন, 'আমিন ...!'\nসরকার দাবি না মানলে কী করবেন? নির্বাচন বর্জন নাকি প্রতিহত করতে আন্দোলনে নামবেন?- এমন প্রশ্নের উত্তরে গণফোরামের সভাপতি বলেন, এখনও সময় আছে। শেষ পর্যন্ত দাবি না মানলে পরিস্থিতি অনুযায়ী সিদ্ধান্ত নেওয়া হবে। তিনি জানান, তাদের শক্তি শূন্য বলে ধরে নিলেও জনগণের সেই শক্তি আছে। জনগণের কাছে তারা তাদের বক্তব্য নিয়ে যাচ্ছেন। সত্যিকারভাবে জনমত যাচাই করে দেখলে দেখা যাবে, জনগণ পরিবর্তন চাচ্ছেন।\nবিএনপির সঙ্গে 'বৃহত্তর জাতীয় ঐক্য' করলে কবে নাগাদ তা আনুষ্ঠানিকভাবে আত্মপ্রকাশ করবে- জানতে চাইলে ড. কামাল হোসেন বলেন, এ বিষয়ে সুনির্দিষ্ট দিন-তারিখ এখনও বলার সময় হয়নি। কারণ একটি নীতিগত ইস্যুতে আলোচনার প্রয়োজন রয়েছে।\nঐক্যের রূপরেখা তৈরিতে কোন বিষয়টিকে বেশি গুরুত্ব দিচ্ছেন?- এ প্রশ্নের জবাবে ঐক্য প্রক্রিয়ার এ শীর্ষ নেতা বলেন, তারা নূ্যনতম অভিন্ন সাতটি দাবির ভিত্তিতে বৃহত্তর জাতীয় ঐক্যের আহ্বান জানিয়েছেন। দাবিগুলো হলো- এক, রাষ্ট্রের সর্বোচ্চ আইন হিসেবে সংবিধানের ৭ অনুচ্ছেদে বর্ণিত 'সংবিধানের প্রাধান্য'কে সমুন্নত রেখেই রাষ্ট্র পরিচালনা করতে হবে। দুই, অবাধ, সুষ্ঠু ও নিরপেক্ষ নির্বাচনের লক্ষ্যে নির্বাচন ব্যবস্থা ও নির্বাচনী আইনের মৌলিক সংস্কারসহ নির্বাহী বিভাগের প্রভাবমুক্ত এবং কার্যকর ক্ষমতাসম্পন্ন একটি স্বাধীন নির্বাচন কমিশন গঠন করতে হবে।\nতিন, জনগণের ক্ষমতায়ন নিশ্চিত করতে 'প্রজাতন্ত্রের সকল ক্ষমতার মালিক জনগণ'- সংবিধানের এ ঘোষণার কার্যকর বাস্তবায়নের লক্ষ্যে সংসদ সদস্যদের বিবেকের স্বাধীনতা নিশ্চিতকরণ; রাষ্ট্রপতি ও প্রধানমন্ত্রীর ক্ষমতার ভারসাম্য আনয়ন এবং বিচার বিভাগের পূর্ণ স্বাধীনতা সুনিশ্চিত করে বর্তমান সংবিধানের যুগোপযোগী সংশোধন করতে হবে। সংবিধানের বিধান অনুযায়ী ন্যায়পাল নিয়োগ করতে হবে।\nচার, কেন্দ্রীভূত আমলাতান্ত্রিক প্রশাসনের পরিবর্তে বিকেন্দ্রীকৃত গণমুখী প্রশাসন প্রতিষ্ঠার লক্ষ্যে জনপ্রশাসন, পুলিশ প্রশাসন, ভূমি প্রশাসন, স্থানীয় সরকার, প্রচার মাধ্যমসহ রাষ্ট্রীয় প্রতিষ্ঠানগুলোর মৌলিক সংস্কারের মাধ্যমে কার্যকর গণতন্ত্র ও আইনের শাসন নিশ্চিত করতে হবে। পাঁচ, রাষ্ট্রের আর্থিক শৃঙ্খলা ও জনগণের আর্থিক নিরাপত্তা নিশ্চিত করার লক্ষ্যে বাংলাদেশ ব্যাংকসহ রাষ্ট্রের সব ব্যাংক ও আর্থিক প্রতিষ্ঠানের স্বচ্ছতা ও জবাবদিহিতা নিশ্চিত করে ব্যাংকিং খাতের আইন, ব্যবস্থাপনা ও কাঠামোগত সংস্কার করতে হবে।\nছয়, জাতীয় স্বার্থে তেল, গ্যাস, বিদ্যুৎ-বন্দরসহ জাতীয় সম্পদের সর্বোচ্চ ব্যবহার নিশ্চিত এবং রাজনীতিতে ধর্মের অপব্যবহার ও সংখ্যালঘুদের ওপর নির্যাতন ও নিপীড়ন বন্ধ করতে হবে।\nসাত, বিশ্বের সব নিপীড়িত জনগণের ন্যায়সঙ্গত অধিকার ও সংগ্রামের প্রতি পূর্ণ সমর্থন; মিয়ানমারের রোহিঙ্গা শরণার্থীদের প্রত্যাবর্তন ও পুনর্বাসনে কূটনৈতিক তৎপরতা জোরদার এবং প্রতিবেশী রাষ্ট্রগুলোর সঙ্গে পারস্পরিক সহযোগিতার ভিত্তিতে জাতীয় অর্থনীতি বিকাশের উদ্যোগ নিতে হবে।\nঐক্য গড়ার পথে কী কী অন্তরায় কাজ করছে?- জানতে চাইলে গণফোরাম নেতা ড. কামাল বলেন, অগণতান্ত্রিক শাসন ব্যবস্থা, আইনের শাসন না থাকা এবং প্রধান বিরোধী দলকে সভা-সমাবেশে বাধাবিঘ্ন দেওয়া ঐক্য গড়ার পথে বড় অন্তরায়। গণতান্ত্রিক আন্দোলনের অংশ সভা-সমাবেশ করতে দেওয়া হচ্ছে না, আইন-শৃঙ্খলা বাহিনী ও সরকারি দলের ছাত্র সংগঠনকে পেশিশক্তি হিসেবে ব্যবহার করা হচ্ছে- এসব কারণে স্বাভাবিক রাজনৈতিক কার্যক্রম চালানো অসম্ভব হয়ে পড়েছে।\nগুঞ্জন রয়েছে, ঐক্যের পথে জামায়াতে ইসলামীকে নিয়ে বিকল্পধারার এবং মাহমুদুর রহমান মান্নাকে নিয়ে গণফোরামের আপত্তি রয়েছে। এ সম্পর্কে জানতে চাইলে ড. কামাল হোসেন দাবি করেন, জামায়াত-বিকল্পধারার বিষয়টি সম্পর্কে তিনি কিছু জানেন না। তবে মাহমুদুর রহমান মান্নাকে নিয়ে তার কোনো আপত্তি নেই।\nবিএনপির সঙ্গে শেষ পর্যন্ত ঐক্য হলে শীর্ষ নেতা কে হবেন?- এ প্রশ্নের উত্তরে ঐক্য প্রক্রিয়ার শীর্ষ এ নেতা বলেন, বিষয়টি নিয়ে এখনও চিন্তা করা হয়নি। সময় হলে ঐকমত্যের ভিত্তিতে শীর্ষ নেতা নির্ধারিত হবে।\nবৃহত্তর ঐক্যের মাধ্যমে রাজনৈতিক গুণগত মান উন্নয়ন হবে কি?- এমন প্রশ্নের জবাবে গণফোরাম সভাপতি বলেন, ইনশাআল্লাহ। রাজনীতির গুণগত মান বাড়ানোর জন্যই জাতীয় ঐক্য গড়ছেন তারা।\nঐক্য হলে বিএনপির কাছে ক'টি নির্বাচনী আসন চাইবেন- জানতে চাইলে ড. কামাল বলেন, এখনও সেই পর্যায় আসেনি। সময় হলে তারা বিষয়টি নিয়ে হিসাব-নিকাশ করবেন।\nসম্ভাব্য 'বৃহত্তর ঐক্য জোট'কে সংবাদ সম্মেলনে স্বাগত জানিয়েছেন প্রধানমন্ত্রী শেখ হাসিনা। একই সঙ্গে টিপ্পনিও কেটেছেন তিনি। এ সম্পর্কে ড. কামাল বলেন, সম্ভাব্য নতুন জোটকে স্বাগত জানানোর বিষয়টিকে ইতিবাচক হিসেবেই দেখছেন তারা।\nনতুন জোটের 'অগণতান্ত্রিক পথে ক্ষমতায় যাওয়ার ইচ্ছা' রয়েছে- প্রধানমন্ত্রীর এ ধরনের বক্তব্য সম্পর্কে সাবেক এই পররাষ্ট্রমন্ত্রী বলেন, অগণতান্ত্রিক পথে ক্ষমতায় যাওয়ার বিষয়ে প্রধানমন্ত্রীর মন্তব্যের কোনো ভিত্তি নেই। এ বক্তব্য তাদের ব্যাপারে প্রযোজ্য নয়।\nজোটের গ্রহণযোগ্যতা নিয়ে প্রধানমন্ত্রীর তোলা প্রশ্নের ব্যাপারে ড. কামাল হোসেন জানান, তারা তো প্রধানমন্ত্রীর সমর্থনে কিছু করেননি। যা কিছু করেছেন তা স্বাধীনভাবে করেছেন। এ বিষয়ে প্রধানমন্ত্রী প্রশ্ন তুলতেই পারেন। তবে দেশের মানুষও ভালোভাবেই জানে, ২০০৮ সালে তারা কী করেছিলেন। ২০০৮ সালের নির্বাচন হওয়ার ক্ষেত্রে তাদের জোটে আছেন এমন রাজনীতিকদের অবদান কী, সেটাও সবাই জানেন।\nএ সময় ড. কামাল হোসেন বলেন, তখন ভোটার তালিকা বাতিল করার জন্য তিনি নিজেই মামলা করেছিলেন। এক কোটি ৪৪ লাখ ভুয়া ভোট বাতিল করা হয়েছিল। তখন ইসি পুনর্গঠন করতে বাধ্য করেন তারা। ড. ইয়াজউদ্দিন আহম্মেদকে তত্ত্বাবধায়ক সরকার প্রধানের পদ থেকে সরাতেও তারা ভূমিকা রাখেন। তখন তাদের বিরুদ্ধে দেশদ্রোহের মামলা হয়েছিল। এসব অবদানের কথা তো অনস্বীকার্য। স্বাধীনতা-উত্তর দেশ গড়ার ক্ষেত্রে অবদানের কথা নাই-বা তোলা হলো।\nঐক্য জোটের এই শীর্ষ নেতা বলেন, তাদের নতুন জোট চাচ্ছে বাংলাদেশে সত্যিকার অর্থে কার্যকর গণতন্ত্র প্রতিষ্ঠা করতে। যদি জনমত নেওয়া হয়, তাহলে দেখা যাবে, শতভাগ সমর্থন এর পক্ষে রয়েছে।\nড. কামাল হোসেন সম্পর্কে প্রধানমন্ত্রী তার সংবাদ সম্মেলনে বলেছিলেন, যখন গরম বক্তৃতা দেবেন, তখন ধরে নেবেন তার প্লেন রেডি। এ বক্তব্যের প্রক্রিয়ায় ড. কামাল বলেন, এ বিষয়ে তিনি কিছু বলতে চান না।\nকামাল হোসেনরা আদৌ নির্বাচন চান কি-না, এ সম্পর্কে প্রধানমন্ত্রী শেখ হাসিনা প্রশ্ন তুলেছেন। এ অভিযোগের জবাবে গণফোরাম সভাপতি বলেন, উনি (প্রধানমন্ত্রী) যে অবস্থানে আছেন, সেখানে থেকে যা বলেন- সবই ঠিক! তবে তারা একটি অবাধ, সুষ্ঠু ও অংশগ্রহণমূলক নির্বাচন চাচ্ছেন। তিনি এও বলেন, ২০০৮ সালে তারা যা করেছেন, সেটা তো গোপনে করেননি। তিনি মামলা করে সব ভুয়া ভোটার বাতিল করেছেন, ইসি পুনর্গঠন করিয়েছেন- এসব উত্তরপাড়ার ব্যাপার নয়। তাদের সঙ্গে অতীতেও কোনো সম্পর্ক ছিল না, এখনও নেই।\nবিষয় : ঠেকানো নয় চাই সুষ্ঠু ও গ্রহণযোগ্য নির্বাচন


মশলা চাষে শক্তিশালী হচ্ছে ঝাড়খণ্ড! বাড়বে কৃষকদের আয়\nJharkhand is getting stronger in spice cultivation! Farmers' income will increase\nরুপালী দাস Sunday, 06 March 2022 09:50 AM\nঝাড়খণ্ডের কৃষকদের আয় বাড়ানোর জন্য সরকার এবং সংস্থাগুলি ক্রমাগত প্রচেষ্টা চালিয়ে যাচ্ছে। এর জন্য রাজ্যে নানা ধরনের স্কিম চালানোর পাশাপাশি অনেক গবেষণাও করা হচ্ছে। রাঁচির বিরসা এগ্রিকালচার ইউনিভার্সিটিতেও বৃহৎ মাপের প্রশিক্ষণ ও গবেষণা কার্যক্রম চালানো হচ্ছে । কৃষকদের আয় বাড়াতে ( ডাবল ফার্মার্স ইনকাম ) এখন রাজ্যের কৃষকদের মসলা চাষে সচেতন করা হবে । কৃষকদের বৈজ্ঞানিক পদ্ধতিতে মসলা চাষের প্রশিক্ষণ দেওয়া হবে এবং তাদের চাষে উদ্বুদ্ধ করা হবে। BAU বিশ্বাস করে যে মশলা চাষে রাজ্যের কৃষকরা ব্যাপকভাবে উপকৃত হবে।\nবিরসা কৃষি বিশ্ববিদ্যালয়ের তরফে জানানো হয়েছে, কৃষকদের উৎসাহিত করতে তাদের বৈজ্ঞানিকভাবে মসলা চাষে প্রশিক্ষণ দেওয়া হবে। বিশ্ববিদ্যালয়ের তরফে জানানো হয়েছে, রাজ্যে হলুদ, ধনে, আদার মতো মশলার চাষ আরও ভাল ভাবে করা যেতে পারে। এখানকার জলবায়ু হলুদ, আদা, মেথি ও লঙ্কা চাষের উপযোগী হওয়ায় এখানে রয়েছে অপার সম্ভাবনা। এর পাশাপাশি এসব মসলার আন্তর্জাতিক বাজারও অনেক বড়। এতে এখানকার কৃষকদের আয় বাড়বে।\nবিভিন্ন ধরনের হলুদ নিয়ে গবেষণা চলছে\nবিরসা বিশ্ববিদ্যালয়ের প্রকল্প ইনচার্জ, ডঃ অরুণ কুমার তিওয়ারি বলেছেন যে ঝাড়খণ্ডে মশলা চাষের প্রচারের জন্য বিশ্ববিদ্যালয়ে অনেক ধরণের গবেষণা করা হচ্ছে। BAU তে যে গবেষণা চলছে তার বর্ণনা দিয়ে তিনি বলেন, হালকা হলুদের অনেক ঔষধি গুণ রয়েছে। দেশের বিভিন্ন স্থানে এ নিয়ে গবেষণা চলছে। যেখানে হলুদের আরও ১১টি জাত রয়েছে যা নিয়ে গবেষণা চলছে। এই হলুদের সকল প্রকার খাবারে রং হিসেবে কাজ করে। পাশাপাশি আলো ও আদা উৎপাদন ও সংরক্ষণে যাতে পোকামাকড় না লাগে সে বিষয়েও কাজ করা হচ্ছে বলে জানান তিনি।\nবিভিন্ন জেলা থেকে কৃষকদের নির্বাচন\nতিনি আরও জানান যে ঝাড়খণ্ডে মশলা চাষের প্রচারের জন্য, বিরসা কৃষি বিশ্ববিদ্যালয় দ্বারা উপজাতীয় উপ-পরিকল্পনা অনুমোদিত হয়েছে। ঝাড়খণ্ডকে মশলা চাষের জন্য উপযুক্ত বলে মনে করা হয় কারণ এখানকার মাটি অম্লীয়। এর পাশাপাশি এখানে উদ্যান চাষের প্রচার করা হচ্ছে। বাগানের মাঝখানে ছায়ায় হলুদ ও আদাও চাষ করা যায়। ডঃ অরুণ কুমার তিওয়ারি বলেন, এই সমস্ত সম্ভাবনার পরিপ্রেক্ষিতে ঝাড়খণ্ডে মসলা চাষের উন্নয়নে কাজ করা হচ্ছে। শুধু তাই নয়, বিভিন্ন জেলা থেকে কৃষক বাছাই করা হচ্ছে।\ncultivation of spices in india spices crops list spice farming business importance of spice cultivation\nPublished On: 06 March 2022, 09:54 AM English Summary: Jharkhand is getting stronger in spice cultivation! Farmers' income will increase


বিএনপি সবসময়ই চোরাগলি পথে ক্ষমতায় এসেছে : কৃষিমন্ত্রীPrimenewsbd\nবিএনপি সবসময়ই চোরাগলি পথে ক্ষমতায় এসেছে : কৃষিমন্ত্রী\nঢাকা : বিএনপি সবসময়ই চোরাগলি পথে ও ষড়যন্ত্র করে ক্ষমতায় এসেছে বলে মন্তব্য করেছেন কৃষিমন্ত্রী ও আওয়ামী লীগের প্রেসিডিয়াম সদস্য ড. মো: আব্দুর রাজ্জাক, এমপি।\nতিনি বলেন, বিএনপির মতো আওয়ামীলীগ কোনদিন চোরাগলিপথে ষড়যন্ত্র করে ক্ষমতায় আসেনি। আওয়ামীলীগ সবসময় সহজ-সরল পথে হেঁটে, গণতান্ত্রিকভাবে জনগণের ভোটে নির্বাচিত হয়ে ক্ষমতায় এসেছে, সরকার গঠন করেছে, দেশ পরিচালনা করেছে এবং এখনও করছে।\nধনবাড়ী পৌর আওয়ামী লীগের সভাপতি মো. সাখাওয়াত হোসেনের সভাপতিত্বে উপজেলা চেয়ারম্যান হারুনার রশিদ হীরা, উপজেলা আওয়ামী লীগের সাধারণ সম্পাদক মীর ফারুক আহমাদ প্রমুখ বক্তব্য রাখেন। এসময় পৌর ও উপজেলা আওয়ামী লীগের বিভিন্ন স্তরের নেতাকর্মী উপস্থিত ছিলেন।


হ্যান্ড স্যানিটাইজার ও খাদ্যসামগ্রী বিতরণ করছে ইম্পাওয়ার ফাউন্ডেশন | আমাদের সময়.কম – AmaderShomoy.com\nহ্যান্ড স্যানিটাইজার ও খাদ্যসামগ্রী বিতরণ করছে ইম্পাওয়ার ফাউন্ডেশন\nপ্রকাশের সময় : April 1, 2020, 5:51 pm\nআপডেট সময় : April 1, 2020 at 5:51 pm\nমাসুদ আলম:  নিম্ন আয়ের শ্রমজীবী মানুষের মধ্যে বিনামূল্যে স্যানিটাইজার দিচ্ছে সেচ্ছাসেবী সংগঠন ‘ইম্পাওয়ার ফাউন্ডেশন’। মঙ্গলবার বিকেলে কাওরান বাজার থেকে এই হ্যান্ড স্যানিটাইজার বিতরণ শুরু হয়। এছাড়া রাজধানীর মিরপুরের বিহারী ক্যাম্পে সুবিধাবঞ্চিতদের মাঝে খাদ্যসামগ্রীও বিতরণ করেছে এই সেচ্ছাসেবী সংগঠন।\n ইম্পাওয়ার ফাউন্ডেশনের সাধারণ সম্পাদক মো. রাজু বলেন , আমাদের এ কর্মসূচি অব্যাহত থাকবে। এর পাশাপাশি সরকারের লকডাউনের ঘোষণা বাস্তবায়ন করতে মিরপুরের বিহারি ক্যাম্পে সুবিধাবঞ্চিত পরিবাররের মাঝে খাদ্যসামগ্রী বিতরণের কাজ শুরু করা হয়েছে। এতে বিহারিদের সংগঠন ইউএসপিওয়াইআরএম সহযোগিতা করছে। অনেকেই ব্যক্তিগতভাবেও সহযোগিতা করছেন। এ পর্যন্ত ২৫০টি পরিবারের মাঝে খাদ্যসামগ্রী বিতরণ করা হয়েছে।\n হ্যান্ড স্যানিটাইজার বিতরণের সময় উপস্থিত ছিলেন, ইম্পাওয়ার ফাউন্ডেশনের সিনিয়র সহ-সভাপতি ও সাংবাদিক রুদ্র মিজান, ইম্পাওয়ার ফাউন্ডেশনের সাধারণ সম্পাদক মো. রাজু, ইম্পাওয়ার ফাউন্ডেশনের সদস্য মো. ইমরান খান, শরিফ সাব্বির, ইম্পাওয়ার ফাউন্ডেশনের কোষাধ্যক্ষ মো. শরিফুল ইসলাম, ইম্পাওয়ার ফাউন্ডেশনের সদস্য মো. আরিফ প্রমুখ।\n করোনায় সর্বাধিক ক্ষতিগ্রস্থ অধিকাংশ দেশের তুলনায় বাংলাদেশে ৬০তম দিনে আক্রান্তের সংখ্যা বেশি ≣ হাসনাত আবদুল হাই: মুর্তজা বশীর পিকাসোর মতো ক্রমাগত বাঁক বদলেছেন, যে কারণে তিনি কখনোই পুরনো হবেন না ≣  গোপালগঞ্জে জীবানুমুক্ত টানেল ফেরোসাশ ফোরটিন বসিয়েছেন সেনাবাহিনী


কোটা ব্যবস্থা সংস্কার নিয়ে বাংলার শ্রেষ্ঠ সন্তানদের অবমূল্যায়ন করা হচ্ছে। - আজকের খবর বিডি\nকোটা ব্যবস্থা সংস্কার নিয়ে বাংলার শ্রেষ্ঠ সন্তানদের অবমূল্যায়ন করা হচ্ছে।\nসময়: April, 10, 2018, 5:36 pm\nকোটা ব্যবস্থা সংস্কার নিয়ে বাংলার শ্রেষ্ঠ সন্তানদের অবমূল্যায়ন করা হচ্ছে। এমনটি মন্তব্য করেছেন মুক্তিযোদ্ধার সন্তান কাজী গোলাম কিবরিয়া ও এইচ, এম, মাসুদুর রহমান ।\nঅনেকে বলছে দেশটি তার নিজের, নিজেদের সুবিধা লাভের জন্য কি মুক্তি সংগ্রাম করেছিল? আরও বলে তাহলেত পাকিস্থান থাকাই ভাল ছিল।\nঅবশ্যই না। কোন মুক্তিযোদ্ধাই দেশটা নিজের করে নেয়া ও নিজের সুবিধার জন্য নিজের জীবন বাজি রেখে যুদ্ধ করেনি। বাংলার নিপীড়িত মানুষের মুক্তির জন্য সংগ্রাম করেছে।\nআর যারা বলেন পাকিস্থান থাকাই ভালছিল, আমরা তাদের উদ্দেশ্যে বলতে চাই, ৩০% সহ যারা আছেন তারা সবাই বাংলাদেশি। আর ৭১ আগে কত % মানুষ সরকারি পদে অবহিত ছিল? যারা বলেন পাকিস্থান থাকাই ভাল ছিল তাদের কাছে এই প্রশ্নটা থাকল।\nমুক্তিযোদ্ধা কোটা হচ্ছে গণপ্রজাতন্ত্রী বাংলাদেশ সরকার কতৃক মুক্তিযোদ্ধাদের প্রতি সম্মাননা। যাহা কোন মুক্তিযোদ্ধা ও তার পরিবার কখনোই দাবি করেনি। মুক্তিযোদ্ধাদের কোটা সুবিধা দেয়া হয়েছে বলেই তারা সুবিধা গ্রহণ করছে, তানাহলে তারা এবং তার পরিবার কখনোই কোটার জন্য আন্দোলন করেনি।\nকারণ প্রতিটি মুক্তিযোদ্ধাই চাই দেশের সকল মানুষই ভাল থাক ও অর্থনৈতিক মুক্তিপাক। এই মুক্তি জন্যই হয়েছিল মুক্তিযোদ্ধ। আজ কোটা নিয়ে যাকিছু হচ্ছে তা একজন মুক্তিযোদ্ধাকে অপমান করা ছাড়া আর কিছুই না। আমরা একজন মুক্তিযোদ্ধার সন্তান হিসেবে বলতে চাই, আমাদের সুবিধার জন্য আমাদের পিতার অপমান কোন ভাবেই কাম্য নয়।\nযেহেতু দেশের জনগন চাচ্ছে এই কোটা ব্যবস্থা সংস্কার,সেহেতু কোটা ব্যবস্থা সংস্কার করা সময়ের দাবি।\nমাননীয় প্রধানমন্ত্রীর কাছে অনুরোধ, দেশের শ্রেষ্ঠ সন্তানদের অপমানের হাত থেকে রক্ষা করুন।


মাতঙ্গিনীকে নিয়ে মোদী ভুল বললেন, শুভেন্দু নিন্দা করবেন কি, প্রশ্ন তৃণমূলের মাতঙ্গিনীকে নিয়ে মোদী ভুল বললেন, শুভেন্দু নিন্দা করবেন কি, প্রশ্ন তৃণমূলের – NBS Bangla | 24/7 Latest Bangla News Updates | Etc News\nঢাকা, সোমবার\t২৫ অক্টোবর ২০২১, ১০:১৯ পূর্বাহ্ন\nপ্রকাশ : রবিবার, ১৫ আগস্ট, ২০২১, ৪:২৬ অপরাহ্ণ\nআপডেট: আগস্ট ১৫, ২০২১, ৪:২৬ অপরাহ্ণ\nমাতঙ্গিনীকে নিয়ে মোদী ভুল বললেন, শুভেন্দু নিন্দা করবেন কি, প্রশ্ন তৃণমূলের\nলালকেল্লার বক্তৃতায় বিভ্রাট ঘটিয়ে বসেছেন প্রধানমন্ত্রী নরেন্দ্র মোদী। যা নিয়ে প্রধানমন্ত্রীকে ক্ষমা চাওয়ার দাবি জানাল তৃণমূল।\nএদিন স্বাধীনতা দিবসের ভাষণে ভারতের স্বাধীনতা আন্দোলনে নারীদের অবদানের কথা বলছিলেন মোদী। সেই সময় ঝাঁসির রানি লক্ষ্মীবাই থেকে শুরু করে মাতঙ্গিনীর নাম উল্লেখ করেন তিনি। কিন্তু বাংলার মাতঙ্গিনীর নাম উল্লেখ করতে গিয়ে তিনি বলেন মাতঙ্গিনী অসমের। এই মন্তব্য ঘিরেই শুরু হয়েছে বিতর্ক।\nতৃণমূল মুখপাত্র কুণাল ঘোষ টুইট করে বলেছেন, “মাতঙ্গিনী হাজরা অসমের? আপনি কি পাগল? আপনি ইতিহাস জানেন না। আপনার কোনও অনুভূতি নেই। আপনি শুধু লিখে দেওয়া বক্তৃতা পাঠ করেন নাটকীয় ভঙ্গিতে।” এখানেই থামেননি কুণাল। তিনি আরও লিখেছেন, “এটা বাংলার প্রতি অবজ্ঞা। আপনাকে ক্ষমা চাইতে হবে। আশা করি আপনার বিরোধী দলনেতা, যিনি পূর্ব মেদিনীপুরের বাসিন্দা তিনিও এই ভুলের নিন্দা করবেন।”\nযদিও রাজ্য বিজেপি সভাপতি দিলীপ ঘোষ এটাকে ‘ছোট ভুল’ বলে উল্লেখ করেছেন। তিনিও মেদিনীপুরের সাংসদ। দিলীপ বলেন, “এটা একটা ছোট ভুল। এটা নিয়ে অযথা বড় করে দেখানো হচ্ছে।”\nমাতঙ্গিনী হাজরা অধুনা পূর্ব মেদিনীপুরের তমলুকের ভূমিকন্যা। শুভেন্দু বরাবরই মাতঙ্গিনী, দেশপ্রাণ বীরেন্দ্রনাথ শাসমলদের প্রতি আবেগপ্রবণ। বক্তৃতায় বারবার করে মেদিনীপুরের অবদানের কথা উল্লেখ করেন। হতে পারে মোদীর বক্তৃতার সঙ্গে সে কারণেই শুভেন্দুকে জুড়ে দিতে চেয়েছেন কুণাল।\nবিজেপি মুখপাত্র সায়ন্তন বসু বলেন, “মমতা বন্দ্যোপাধ্যায় বিধানসভায় দাঁড়িয়ে বলেছিলেন, রামমোহন রায় বিধানসভায় সতীদাহপ্রথা বন্ধ করেছিলেন। রাকেশ রোশনকে চাঁদে পাঠিয়েছিলেন তৃণমূলনেত্রী। ১৯৪১ সালে জীবনাবসান হওয়া রবীন্দ্রনাথকে দিয়ে ১৯৪৭ সালে গান্ধীজির মুখে ফলের রস তুলে দিয়ে অনশন ভাঙানোর ইতিহাস বলেছিলেন টেলিভিশন চ্যানেলের মুখে। ত্রুটি হলে তা স্বীকার করতে অসুবিধা নেই। কিন্তু তৃণমূলের মুখে এসব মানায় না।” খবর দ্য ওয়ালের /এনবিএস/২০২১্এক


দিনাজপুরের হাজী মোহাম্মদ দানেশ বিজ্ঞান ও প্রযুক্তি বিশ্ববিদ্যালয়ের (হাবিপ্রবি) রিজেন্ট বোর্ড এর সদস্য ও পোস্ট গ্র্যাজুয়েট স্টাডিজ অনুষদের ডিন প্রফেসর ড. ফাহিমা খানমকে অশ্লীল ও কুরুচিপূর্ণ মন্তব্য করার প্রতিবাদে মানববন্ধন করেছে মুক্তিযুদ্ধের চেতনা ও মূল্যবোধে বিশ্বাসী গণতান্ত্রিক শিক্ষক পরিষদ।\nআজ মঙ্গলবার দুপুর ১২টায় বিশ্ববিদ্যালয়ের প্রশাসনিক ভবনের সামনে এই মানববন্ধন কর্মসূচি পালন করা হয়। মানববন্ধনে মুক্তিযুদ্ধের চেতনা ও মূল্যবোধে বিশ্বাসী গণতান্ত্রিক শিক্ষক পরিষদ এবং পোস্ট গ্র্যাজুয়েট স্টাডিজ অনুষদের শিক্ষক-কর্মচারীরা অংশ নেন।\nমানববন্ধনে বক্তারা বলেন, ‘রিজেন্ট বোর্ড বিশ্ববিদ্যালয়ের একটি সর্বোচ্চ নীতি নির্ধারণী ফোরাম। সেই ফোরামের একজন সম্মানিত সদস্য, মুক্তিযুদ্ধের চেতনা ও মূল্যবোধে বিশ্বাসী গণতান্ত্রিক শিক্ষক পরিষদের সভাপতি এবং পোস্ট গ্র্যাজুয়েট স্টাডিজ অনুষদের ডিন প্রফেসর ড. ফাহিমা খানমকে অশ্লীল ও কুরুচিপূর্ণ ভাষায় গালিগালাজ করেছেন বিশ্ববিদ্যালয়ের গাড়ি চালক মো. জাহাঙ্গীর আলম।\nবক্তারা বলেন, অসুস্থ মানুষিকতার এসব মানুষ বিশ্ববিদ্যালয়, দেশ ও সমাজের শত্রু। গাড়ি চালক মো. জাহাঙ্গীর আলমের এধরনের ধৃষ্টতা এটাই নতুন নয়। এর আগেও ২০১৭ সালের ১৬ ফেব্রুয়ারি এই কর্মচারী শিক্ষক ফোরামের একটি সভায় পূর্বানুমতি ব্যতীত প্রবেশ করে প্রশাসনের সহায়তাকারী শিক্ষকদেরকে অকথ্য ভাষায় গালিগালাজ করে লাঞ্চিত করেন। এছাড়াও ওই কর্মচারীর নেতৃত্বে ৩, ৪ জন উচ্ছৃঙ্খল কর্মচারী বিভিন্ন সময়ে প্রশাসনের দায়িত্বপ্রাপ্ত শিক্ষকদের কুরুচিপূর্ণভাবে ব্যঙ্গ করে থাকেন।\nমানববন্ধনে শিক্ষকরা দাবি জানান, কয়েকদিন আগে আমরা জানতে পেরেছিলাম, গাড়ি চালক মো. জাহাঙ্গীর আলম এর নেতৃত্বে কর্মচারীরা প্রশাসনে সহায়তাকারী শিক্ষকদের শহরের বিভিন্ন জায়গায় লাঞ্ছিত করার পরিকল্পনা নিয়েছিল। যাতে আমরা সদা শঙ্কিত ও ভীতসন্ত্রস্ত থাকি। এর পরিপ্রেক্ষিতে শিক্ষকরা দিনাজপুর কোতয়ালি থানায় জীবনের নিরাপত্তা চেয়ে সাধারণ ডায়েরিও করেন।\nশিক্ষকদের ভাষ্য, তার এ ধরনের কর্মকান্ডের জন্য সাবেক উপাচার্য প্রফেসর ড. মোশাররফ হোসেন মিঞাঁ ও প্রফেসর ড.এম. আফজাল হোসেন এর সময় ওই কর্মচারীকে ওএসডি করে রাখেন। সদ্য সাবেক উপাচার্যের সময় তিনি অনৈতিক প্রভাব খাটিয়ে অবৈধ কয়েকটি ইনক্রিমেন্ট গ্রহণ করে। সম্প্রতি রিজেন্ট বোর্ড তা বাতিল করে দেয়। তার বিরুদ্ধে তারই সাবেক স্ত্রী নারী ও শিশু নির্যাতন দমন আইনে মামলা করেছিল। একটি বিশেষ মহলের আস্কারা পেয়ে সে দিন দিন আরও ভয়ঙ্কর হয়ে উঠছে। এমনকি এই সন্ত্রাসী হাবিপ্রবির দুই শিক্ষার্থী তথা জোড়া খুনের মামলারও অন্যতম প্রধান আসামি।\nশিক্ষকরা বলেন, এই সন্ত্রাসীর হাতে নারী, শিশু, শিক্ষক, কর্মকর্তা-কর্মচারীসহ কেউই তার কাছে নিরাপদ নয়। আমরা বিচার চাই বঙ্গবন্ধু কন্যা প্রধানমন্ত্রী জননেত্রী শেখ হাসিনার কাছে।\nমুক্তিযুদ্ধের চেতনা ও মূল্যবোধে বিশ্বাসী গণতান্ত্রিক শিক্ষক পরিষদের সাধারণ সম্পাদক বীরমুক্তিযোদ্ধা প্রফেসর ডা. ফজলুল হক বলেন, একজন নারী শিক্ষক এভাবে অপমানিত হবেন তা কল্পনা করাও কঠিন শিক্ষক পরিষদের পক্ষে আমরা সুষ্ঠু বিচার দাবি করছি অন্যথায়া কঠোর অবস্থানে যেতে বাধ্য হবো।\nমানববন্ধনে আরো বক্তব্য প্রদান করেন, মুক্তিযুদ্ধের চেতনা ও মূল্যবোধে বিশ্বাসী গণতান্ত্রিক শিক্ষক পরিষদের কার্যনির্বাহী কমিটির সদস্য প্রফেসর ড. ভবেন্দ্র কুমার বিশ্বাস, যুগ্ম সাধারণ সম্পাদক প্রফেসর ড. তারিকুল ইসলাম, সাংগঠনিক সম্পাদক প্রফেসর ড. ইমরান পারভেজ, কার্যকরী সদস্য, প্রফেসর ড. খালেদ হোসেন প্রমুখ।


সেন্টমার্টিনে ঝড়ো বাতাসে গাছ উপড়ে নিহত ১ - ক্রাইম রিপোর্টার ২৪.কম\nসেন্টমার্টিনে ঝড়ো বাতাসে গাছ উপড়ে নিহত ১\nঅন্যান্য ৩০ জুলাই ২০১৫ | তাহসিনা সুলতানা\nটেকনাফের সেন্টমার্টিনে ঝড়ো বাতাসে উপড়ে যাওয়া গাছের চাপায় একজন নিহত হয়েছেন।\nনিহত মোহাম্মদ ইসলাম (৫০) সেন্টমার্টিন পশ্চিমপাড়ার মৃত মো. অলির ছেলে। বৃহস্পতিবার ভোরে এই ঘটনা ঘটে।\nসেন্টমার্টিন ইউনিয়ন পরিষদের চেয়ারম্যান নূরুল আমিন ক্রাইম রিপোর্টার ২৪.কমকে জানান মৃত্যুর কথা জানান। টেকনাফ থানার ওসি আতাউর রহমান খন্দকারও ঘটনার সত্যতা নিশ্চিত করেছেন।\nএদিকে, ঘূর্ণিঝড় কোমেনে বুধবার মধ্যরাতের দিকে সেন্টমার্টিন ও টেকনাফ উপকূলে আঘাত হেনে উত্তর পূর্বদিকে এগিয়ে আসছে। এতে টেকনাফ সদর উপজেলার প্রায় ২০টি গ্রাম ও সেন্টমার্টিন দ্বীপের নিম্নাঞ্চল প্লাবিত হয়েছে। ঝড়ে সেন্টমার্টিনে শতাধিক ঘরবাড়িও বিধ্বস্ত হয়েছে। ক্ষতিগ্রস্ত লোকজনকে সরিয়ে নিয়ে স্থানীয় বিভিন্ন আশ্রয়কেন্দ্রে আনা হয়েছে।\nhttp://crimereporter24.com/%e0%a6%b8%e0%a7%87%e0%a6%a8%e0%a7%8d%e0%a6%9f%e0%a6%ae%e0%a6%be%e0%a6%b0%e0%a7%8d%e0%a6%9f%e0%a6%bf%e0%a6%a8%e0%a7%87-%e0%a6%9d%e0%a7%9c%e0%a7%8b-%e0%a6%ac%e0%a6%be%e0%a6%a4%e0%a6%be%e0%a6%b8%e0%a7%87/ ২০১৫-০৭-৩০T১৫:১৯:৩৯+০০:০০ তাহসিনা সুলতানাঅন্যান্য\nটেকনাফের সেন্টমার্টিনে ঝড়ো বাতাসে উপড়ে যাওয়া গাছের চাপায় একজন নিহত হয়েছেন। নিহত মোহাম্মদ ইসলাম (৫০) সেন্টমার্টিন পশ্চিমপাড়ার মৃত মো. অলির ছেলে। বৃহস্পতিবার ভোরে এই ঘটনা ঘটে। সেন্টমার্টিন ইউনিয়ন পরিষদের চেয়ারম্যান নূরুল আমিন ক্রাইম রিপোর্টার ২৪.কমকে জানান মৃত্যুর কথা জানান। টেকনাফ থানার ওসি আতাউর রহমান খন্দকারও ঘটনার সত্যতা...\n«পরের খবর ১৫০ কোটি ছাড়িয়েছে ফেসবুক ব্যবহারকারীর সংখ্যা\nকসবায় মালবাহী ট্রেনের বগি লাইনচ্যুত, যোগাযোগ বন্ধ আগের খবর»


পেট্রোবাংলা চাকরির বিজ্ঞপ্তি ২০২২ - My Results BD\nপেট্রোবাংলা চাকরির বিজ্ঞপ্তি ২০২২\nJanuary 15, 2022 by My Results BD\nপেট্রোবাংলা চাকরির বিজ্ঞপ্তি ২০২২ প্রকাশিত হয়েছে। বাংলাদেশ খনিজ তেল ও গ্যাস কর্পোরেশন (বিওজিএমসি) কর্তৃপক্ষ কর্তৃক পেট্রোবাংলা চাকরির বিজ্ঞপ্তি ২০২২ প্রকাশিত হয়েছে। বাংলাদেশ খনিজ তেল ও গ্যাস কর্পোরেশন চাকরির বিজ্ঞপ্তি ২০২২ বাংলাদেশের চাকরি প্রার্থীদের জন্য সুসংবাদ। পেট্রো বাংলা চাকরির বিজ্ঞপ্তি ২০২২-এর সমস্ত তথ্য নীচে উপলব্ধ। বাংলাদেশ খনিজ তেল ও গ্যাস কর্পোরেশন ( বিওজিএমসি ) বাংলাদেশের একটি সরকারি সংস্থা।\nপ্রতিষ্ঠানের নাম: বাংলাদেশ খনিজ তেল ও গ্যাস কর্পোরেশন (পেট্রোবাংলা)\n১.সহকারী ব্যবস্থাপক (প্রশাসনিক) – ১০টি\n২. সহকারী ব্যবস্থাপক (অর্থ) – ১০ টি\n৩. সহকারী ব্যবস্থাপক (পেট্রোলিয়াম ইঞ্জিনিয়ার) – ০৩ টি\n৪. সহকারী ব্যবস্থাপক (পরিবেশ ও নিরাপত্তা) – ০২টি\n৪. সহকারী ব্যবস্থাপক (জিওলজি এবং জিওফিজিক্স) – ০২টি\n৬. সহকারী ব্যবস্থাপক (হার্ডওয়্যার/সফ্টওয়্যার) – ০২টি\n৭. সহকারী ব্যবস্থাপক (মেকানিক্যাল ইঞ্জিনিয়ারিং) – ০২টি\n৮. সহকারী ব্যবস্থাপক (সিভিল ইঞ্জিনিয়ারিং) – ০২টি\n৯. সহকারী ব্যবস্থাপক (ইলেকট্রিক্যাল ইঞ্জিনিয়ারিং) – ০১টি\n১০. সহকারী ব্যবস্থাপক (চিকিৎসা) – ০২টি\nমোট শূন্যপদ: ৩৫ টি\nঅনলাইন অ্যাপ্লিকেশন লিঙ্ক : আবেদন করতে এখানে ক্লিক করুন\nঅনলাইন আবেদনের শেষ তারিখ: ১৫ ফেব্রুয়ারি ২০২২\nবাংলাদেশ খনিজ তেল ও গ্যাস কর্পোরেশন অফিসিয়াল চাকরির বিজ্ঞপ্তি লিঙ্ক: http://bogmc.teletalk.com.bd/circular.pdf\nআবেদন লিঙ্ক : http://bogmc.teletalk.com.bd/index.php?action=job-list\nবাংলাদেশ খনিজ তেল ও গ্যাস কর্পোরেশন (পেট্রোবাংলা) চাকরির বিজ্ঞপ্তি 2021, চাকরির আবেদনের নির্দেশাবলী, আবেদনের ফি, অর্থপ্রদানের প্রক্রিয়া, বেতন, বয়স এবং অন্যান্য তথ্য নীচের ছবিতে দেখুন/ডাউনলোড করুন:\nCategories চাকরির নিয়োগ, সরকারী চাকরি Tags http://bogmc.teletalk.com.bd/circular.pdf, http://bogmc.teletalk.com.bd/index.php?action=job-list Post navigation\nBTEB চাকরির নিয়োগ বিজ্ঞপ্তি ২০২২


ভিডিও পোস্ট করে হ্যান্ডসাম থাকার রহস্য ফাঁস করলেন জিৎ Bengali Actor Jeet Postedafitness video on instagram – News18 Bangla\nটলিউডের হ্যান্ডসাম এই নায়ক প্রথম ছবি থেকেই একেবারে মন জয় করে নিয়েছেন দর্শকদের ৷\nLast Updated : November 23, 2020, 15:39 IST\n#কলকাতা: যেমন নাম, তার কেমনও বটে ৷ জিৎ ৷ টলিউডের হ্যান্ডসাম এই নায়ক প্রথম ছবি থেকেই একেবারে মন জয় করে নিয়েছেন দর্শকদের ৷ শুধু কী দর্শকদের মন জয়? বক্স অফিসেও জিতের বাজিমাত হামেশাই লেগে থেকে ৷ যখনই জিৎ আসেন নতুন ছবি নিয়ে হইহই তো পড়েই যায় !\nএই যেমন করোনা আবহেও বিদেশের মাটিতে মিমিকে সঙ্গে নিয়ে বাজি ছবির শ্যুটিং সেরে এলেন ৷ সেই ছবির ট্রেলারও ইতিমধ্যে দারুণ জনপ্রিয় ৷ তবে সে যাই হোক, আজকাল জিতের ইনস্টাগ্রামে উঁকি মারুন ৷ দেখবেন, হ্যান্ডসাম নায়ক, নানা আদব-কায়দায় ছবি পোস্ট করে যাচ্ছেন ৷ আর প্রত্যেক ছবিই একেবারে আগুন ৷ তা এই হ্যান্ডসাম থাকার জন্য ঠিক কী কী করেন জিৎ ৷\nসহজে জিৎ এই প্রশ্নের উত্তর দেবেন না ৷ বরং, একটি ভিডিও আপলোড করে জিৎ বুঝিয়ে দিলেন ৷ মন দিয়ে জিম করলেই হট-হ্যান্ডসাম থাকা সম্ভব ! সেরকমই এক ভিডিও পোস্ট করেছেন জিৎ ৷ ভিডিও পোস্ট করে জিৎ লিখলেন, মানডে মোটিভেশন ৷\nFirst published: November 23, 2020, 15:39 IST


জাতীয় শোক দিবস, কাঁদো বাঙালি কাঁদো - The Daily Ajkerprottasha\nজাতীয় শোক দিবস, কাঁদো বাঙালি কাঁদো\nবিশেষ প্রতিনিধি : শোকাবহ ১৫ আগস্ট, জাতীয় শোক দিবস আজ। বাঙালি জাতির শোকের দিন। ১৯৭৫ সালের ১৫ আগস্ট রাতে সংঘটিত হয়েছিল ইতিহাসের এক কলঙ্কিত অধ্যায়। ৪৪ বছর আগে এই দিনে স্বাধীন বাংলাদেশের স্থপতি বঙ্গবন্ধু শেখ মুজিবুর রহমানকে সপরিবারে হত্যা করেছিল চক্রান্তকারী কিছু সেনাসদস্য। ঘাতকেরা নারী এবং শিশুদেরও রেহাই দেয়নি। আজ যথাযথ মর্যাদা ও ভাবগাম্ভীর্যের মাধ্যমে জাতীয় শোক দিবস ও বঙ্গবন্ধুর ৪০তম শাহাদতবার্ষিকী পালনের জন্য সরকারি ও বেসরকারিভাবে নানা কর্মসূচি নেওয়া হয়েছে। এ ছাড়া আওয়ামী লীগসহ বিভিন্ন রাজনৈতিক ও সামাজিক সংগঠন বিভিন্ন কর্মসূচি নিয়েছে। দিবসটি উপলক্ষে রাষ্ট্রপতি মো. আবদুল হামিদ ও প্রধানমন্ত্রী শেখ হাসিনা আলাদা বাণী দিয়েছেন। আজ সরকারি ছুটি। সব সরকারি, আধা সরকারি, স্বায়ত্তশাসিত ভবন, শিক্ষাপ্রতিষ্ঠান ও বেসরকারি ভবনগুলোতে জাতীয় পতাকা অর্ধনমিত থাকবে। বিদেশে বাংলাদেশ মিশনগুলোতেও জাতীয় পতাকা অর্ধনমিত রাখা হবে এবং আলোচনা সভার আয়োজন করা হবে।\nসে রাতে যাঁদের হত্যা করা হয়েছিল: বঙ্গবন্ধু ছাড়াও ১৫ আগস্ট রাতে তাঁর ধানমন্ডির বাড়িতে তাঁর সহধর্মিণী শেখ ফজিলাতুন্নেসা মুজিব, তিন ছেলে শেখ কামাল, শেখ জামাল ও শিশুপুত্র শেখ রাসেল, পুত্রবধূ সুলতানা কামাল ও রোজী জামাল, বঙ্গবন্ধুর একমাত্র ভাই শেখ আবু নাসের, বঙ্গবন্ধুর ফোন পেয়ে তাঁর জীবন বাঁচাতে ছুটে আসা কর্নেল জামিল, এসবির কর্মকর্তা সিদ্দিকুর রহমান, সেনাসদস্য সৈয়দ মাহবুবুল হককে হত্যা করা হয়। বঙ্গবন্ধুর ভাগনে যুবলীগ নেতা শেখ ফজলুল হক মণির বাসায় হামলা চালিয়ে তাঁকে, তাঁর অন্তঃসত্ত্বা স্ত্রী আরজু মণি, বঙ্গবন্ধুর ভগ্নিপতি আবদুর রব সেরনিয়াবাতের বাসায় হামলা করে তাঁকে ও তাঁর কন্যা বেবী, পুত্র আরিফ সেরনিয়াবাত, নাতি সুকান্ত বাবু, সেরনিয়াবাতের বড় ভাইয়ের ছেলে সজীব সেরনিয়াবাত এবং এক আত্মীয় রেন্টু খানকে হত্যা করা হয়। বঙ্গবন্ধু ও তাঁর পরিবার এবং নিকটাত্মীয়সহ মোট ২৬ জনকে ওই রাতে হত্যা করা হয়। বঙ্গবন্ধুকন্যা শেখ হাসিনা ও শেখ রেহানা সে সময় তৎকালীন পশ্চিম জার্মানিতে অবস্থান করায় তাঁরা বেঁচে যান।\nআজ টুঙ্গিপাড়া যাবেন প্রধানমন্ত্রী : আজ বৃহস্পতিবার টুঙ্গিপাড়া যাচ্ছেন প্রধানমন্ত্রী শেখ হাসিনা। জাতির পিতার ৪৪তম শাহাদাতবার্ষিকী ও জাতীয় শোক দিবসে জাতির পিতার প্রতি গভীর শ্রদ্ধা জানাতে এবং সেখানে অন্যান্য কর্মসূচিতে যোগ দিতে আজ বৃহস্পতিবার গোপালগঞ্জের টুঙ্গিপাড়া সফর করবেন তিনি। প্রধানমন্ত্রী জাতীয় শোক দিবসের কর্মসূচিতে অংশগ্রহণ শেষে বিকেলে ঢাকায় ফিরবেন। প্রধানমন্ত্রীর কার্যালয় সূত্রে জানা যায়, প্রধানমন্ত্রী বৃহস্পতিবার সকালে বিমানবাহিনীর একটি হেলিকপ্টারে টুঙ্গিপাড়ায় বঙ্গবন্ধুর পৈতৃক বাড়ির উদ্দেশে ঢাকা ত্যাগ করবেন। এছাড়া প্রধানমন্ত্রী জাতীয় শোক দিবসের কর্মসূচির অংশ হিসেবে সকালে ধানমন্ডি ৩২ নম্বরে বঙ্গবন্ধুর প্রতিকৃতিতে পুষ্পস্তবক অর্পণ করবেন। এরপর তিনি বনানী কবরস্থানে ১৫ আগস্টের হত্যাযজ্ঞে নিহত শহীদদের কবরে পুষ্পস্তবক অর্পণ এবং ফাতেহা ও মোনাজাতে শরিক হবেন। প্রধানমন্ত্রী টুঙ্গিপাড়া হেলিপ্যাডে পৌঁছে সরাসরি বঙ্গবন্ধুর মাজারে গিয়ে শ্রদ্ধা নিবেদন করবেন। পুষ্পস্তবক অর্পণের পর প্রধানমন্ত্রী বঙ্গবন্ধু এবং ১৫ আগস্টের হত্যাযজ্ঞে নিহত অন্যান্য শহীদদের আত্মার মাগফেরাত কামনা করে ফাতেহা ও মোনাজাতে অংশ নেবেন। অনুষ্ঠানে এর আগে তিন বাহিনীর একটি চৌকষ দল প্রধানমন্ত্রীকে গার্ড অব অনার প্রদান করবে। প্রধানমন্ত্রী, মন্ত্রিসভার সদস্য, দলের নেতাকর্মীরা মাজার প্রাঙ্গণে মন্ত্রিপরিষদ বিভাগ ও গোপালগঞ্জ জেলা প্রশাসন আয়োজিত মিলাদ ও দোয়া মাহফিলে যোগ দেবেন।\nশোক দিবসে ধানম-ি ৩২ নম্বর এলাকায় যান চলাচলে নির্দেশনা : জাতির পিতা বঙ্গবন্ধু শেখ মুজিবুর রহমানের ৪৪তম মৃত্যুবার্ষিকী এবং জাতীয় শোক দিবসের দিন ধানম-ির ৩২ নম্বর সড়কে বঙ্গবন্ধু স্মৃতি জাদুঘর এলাকায় যান চলাচল নিয়ন্ত্রণ করবে পুলিশ। রাষ্ট্রপতি-প্রধানমন্ত্রীসহ মন্ত্রিপরিষদ সদস্যসহ বিভিন্ন পেশার মানুষের বঙ্গবন্ধুর প্রতি শ্রদ্ধা নিবেদনের স্বার্থে বৃহস্পতিবার ভোর থেকে অনুষ্ঠান শেষ না হওয়া পর্যন্ত সংলগ্ন সড়কে যান চলাচল নিয়ন্ত্রিত থাকবে বলে ঢাকা মহানগর পুলিশ জানিয়েছে।\nরাজধানীতে যান চলাচলে নির্দেশনা: মিরপুরের গাবতলী থেকে আগত রাসেল স্কোয়ার-আজিমপুর অভিমুখী যাত্রীবাহী যানবাহন মানিক মিয়া এভিনিউ থেকে ধানম-ি ২৭ নম্বর সড়কের ডানে মোড় নিয়ে শংকর-জিগাতলা-সাইন্সল্যাব হয়ে গন্তব্যে যাবে। নিউমার্কেট ও সায়েন্স ল্যাব হয়ে রাসেল স্কোয়ার অভিমুখী যাত্রাবাহী যানবাহন ধানম-ি ২ নম্বর রোড থেকে বামে মোড় নিয়ে জিগাতলা-শংকর হয়ে নিদিষ্ট গন্তব্যে যাবে। রেইনবো এফডিসি হয়ে রাসেল স্কোয়ার অভিমুখী যাত্রীবাহী বাস সোনারগাঁও ক্রসিং দিয়ে বাংলামটর হয়ে শাহবাগ দিয়ে গন্তব্যে পৌঁছাবে। যারা ৩২ নম্বরে শ্রদ্ধা নিবেদনের জন্য আসবেন তারা মানিক মিয়া এভিনিউ- ধানম-ি ২৭-মেট্রো শপিং মলের ডানের মোড়- আহসানিয়া মিশন ক্রসিং বামে মোড়- ৩২ নং সড়কের পশ্চিম পাশে যাবেন। এ ক্ষেত্রে পতাকাবাহী, পিজিআর, এসএসএফ, ফায়ার সার্ভিস, বাহিনীর প্রধানসহ আইজিপি ও সচিব পদ মর্যাদার সকল গাড়ি ৩২ নং ব্রিজের উত্তরের ১১ নং রোডের উত্তর ও পশ্চিম পাশে অবস্থান নেবে। সাংসদসহ রাজনৈতিক নেতৃবৃন্দের সকল গাড়ি থাকবে ৩২ নং ব্রিজের দক্ষিণে পূর্ব ও পশ্চিম পাশে এবং আইন-শৃংখলা বাহিনীর সকল গাড়ি থাকবে আহসানিয়া মিশনের উত্তর পাশে। পুলিশ কমিশনার আসাদুজ্জামান মিয়া এ ব্যাপারে সকলকে সহযোগিতা করার আহ্বান করেছেন।\nরাজধানীতে কঠোর নিরাপত্তা: জাতীয় শোক দিবস ১৫ আগস্টে রাজধানীর ধানমন্ডি ৩২, বঙ্গবন্ধু জাদুঘর ও বনানী কবরস্থানসহ পুরো ঢাকা নগরীজুড়ে নিñিদ্র নিরাপত্তা ব্যবস্থা গ্রহণ করা হয়েছে। ঢাকা মেট্রোপলিটন পুলিশ (ডিএমপি) কমিশনার মো. আছাদুজ্জামান মিয়া গতকাল বুধবার রাজধানীর ধানমন্ডি ৩২-এ জাতীয় শোক দিবসের নিরাপত্তা ব্যবস্থা পরিদর্শন শেষে এক প্রেস ব্রিফিংয়ে এ কথা বলেন। তিনি বলেন, শোক দিবসের নানা অনুষ্ঠান যথাযোগ্য মর্যাদায় উদযাপনে ঢাকা মহানগরীজুড়ে প্রয়োজনীয় নিরাপত্তা ব্যবস্থা বলবৎ থাকবে। শোক দিবস উপলক্ষে শহীদদের উদ্দেশে পুষ্পস্তবক অর্পণ করে শ্রদ্ধা নিবেদন করবেন রাষ্ট্রপতি, প্রধানমন্ত্রী, স্পিকার, ডেপুটি স্পিকার, মন্ত্রী, এমপিসহ সামরিক-বেসামরিক ও কূটনীতিকরা। তাদের নিরাপত্তায় কয়েক স্তরের নিরাপত্তা ব্যবস্থা গ্রহণ করা হয়েছে। ডিএমপি কমিশনার বলেন, পুরো ধানমন্ডি ৩২ নম্বর এলাকা নিরাপত্তার স্বার্থে সিসি ক্যামেরার আওতায় নিয়ে আসা হয়েছে। চেকপোস্ট ও আর্চওয়ে পেরিয়ে বঙ্গবন্ধুর প্রতিকৃতিতে শ্রদ্ধা নিবেদন করতে সবাইকে যেতে হবে। এর আগে (ডিএমপি) কমিশনার মো. আছাদুজ্জামান মিয়া পুরো এলাকার নিরাপত্তা ব্যবস্থা পরিদর্শন করেন। এ সময় অন্যান্যের মধ্যে উপস্থিত ছিলেন ডিএমপির অতিরিক্ত কমিশনার মনিরুল ইসলাম, কৃঞ্চপদ রায়, মীর রেজাউল আলম ও আবদুল বাতেন। ধানমন্ডি ৩২-এ বঙ্গবন্ধুর প্রতিকৃতিতে শ্রদ্ধা জানাতে আসা সর্বস্তরের মানুষকে শৃঙ্খলার সঙ্গে আইনশৃঙ্খলা বাহিনীকে সহযোগিতার অনুরোধ জানিয়ে আছাদুজ্জামান মিয়া বলেন, নিরাপত্তার স্বার্থে ডগ স্কোয়াড দিয়ে সুইপিং করা হবে। শোক দিবসে শ্রদ্ধা জানাতে ধানমন্ডি ৩২ নম্বর এলাকার শৃঙ্খলার স্বার্থে ট্রাফিক ব্যবস্থাপনা ও যান চলাচলে নতুন নির্দেশনা দেয়া হয়েছে। নিরাপত্তায় নির্ধারিত পোশাকে ও সাদা পোশাকে পুলিশ, র‌্যাবের সদস্যরা সার্বক্ষণিক প্রস্তুত থাকবেন। তিনি আরো বলেন, ভিভিআইপিদের শ্রদ্ধা নিবেদন শেষে উন্মুক্ত করে দেয়া হবে ধানমন্ডি ৩২ নম্বর এলাকা। তবে, সবাইকে আর্চওয়ে ও তল্লাশির মধ্য দিয়ে ঢুকতে হবে। ডিএমপি কমিশনার জানান, ভিভিআইপিদের শ্রদ্ধা নিবেদন শেষে সাধারণ মানুষ ও রাজনৈতিক-নেতাকর্মীরা রাসেল স্কয়ার দিয়ে ভেতরে প্রবেশ করতে পারবেন। শ্রদ্ধা নিবেদন শেষে পশ্চিম প্রান্ত দিয়ে বেরিয়ে যাবেন। শ্রদ্ধা নিবেদনের ক্ষেত্রে অনেকে সেলফি বা ছবি তুলতে গিয়ে জটলা পাকান। অন্যান্যের শ্রদ্ধা নিবেদনে সুযোগ করে দিতে সবাইকে যথাসম্ভব দ্রুত বেরিয়ে যাওয়ার অনুরোধ জানান তিনি। তিনি জানান, বৃহস্পতিবার এ এলাকা যানবাহনমুক্ত থাকবে। সোনারগাঁও ক্রসিং থেকে রাসেল স্কয়ার, সিটি কলেজ থেকে রাসেল স্কয়ার পর্যন্ত ধানমন্ডি ২৭ থেকে রাসেল স্কয়ার পর্যন্ত যানবাহন চলাচল ও পার্কিং বন্ধ থাকবে। নিরাপত্তার স্বার্থে সবাইকে হেঁটে আসতে হবে। ধানমন্ডি লেকেও পাহারা থাকবে। সেখানে নিরাপত্তা বাহিনী ও গোয়েন্দা সদস্যরা নিয়োজিত থাকবেন। এছাড়া নগরীজুড়ে রাজনৈতিক নেতাকর্মীদের দুঃস্থদের মধ্যে খাবার বিতরণসহ অজ¯্র অনুষ্ঠানের আয়োজন থাকবে। সেখানেও নিরাপত্তা নিশ্চিত করা হবে বলেও জানান ডিএমপি কমিশনার।\nPrevious কাশ্মীর ইস্যুতে মোদি সরকারকে চ্যালেঞ্জ, সুপ্রিম কোর্টে পিটিশন


প্রশাসকের পদ থেকে ইস্তফা রাজ্যের খাদ্যমন্ত্রীর! - Bengali Oneindia\n7 min ago দিল্লির ৮০ শতাংশ নির্মাণ-ই বেআইনি, পুরো দিল্লি ভেঙে ফেলবেন? বিজেপিকে প্রশ্ন কেজরিওয়ালের\n9 min ago কম বয়সীদের দেওয়া টিকা কর্বেভ্যাক্সের দাম কমিয়ে ২৫০ টাকা করা হয়েছে\nপ্রশাসকের পদ থেকে ইস্তফা দিলেন রাজ্যের খাদ্যমন্ত্রী। মধ্যমগ্রাম পুরসভার প্রশাসকের পদ থেকে ইস্তফা দিয়েছেন রথীন ঘোষ। হঠাত করে কেন ইস্তফা তা নিয়ে শুরু হয়েছে জোর জল্পনা। তবে মন্ত্রী জানিয়েছেন, এর মধ্যে জল্পনা বা বিতর্কের কিছু নেই।\nদলের নির্দেশ মেনেই মধ্যমগ্রাম পুরসভার প্রশাসকের পদ থেকে তিনি ইস্তফা দিয়েছেন বলে জানিয়েছেন রথীনবাবু।\nতবে তাঁর ইস্তফা দেওয়ার পর ফাঁকা হয়ে গিয়েছে মধ্যমগ্রাম পুরসভার পুর-প্রশাসকের পদটি। এই পদের জন্যে একাধিক নাম শোনা যাচ্ছে। তবে খুব শীঘ্র এই পদের জন্যে আবেদন জানানো হবে বলে জানিয়েছেন রাজ্যের মন্ত্রী।\nতবে যেভাবে মানুষের কাজ পুরসভা চালিয়ে আসছিল সেভাবেই চলবে বলে দাবি তাঁর। পরিষেবা কিংবা এলাকার উন্নয়নে কোনও গাফিলতি সহ্য করা হবে না বলে সাফ জানিয়ে দিয়েছেন রাজ্যের মন্ত্রী। অন্যদিকে তাঁর ইস্তফা পরেই প্রশ্ন উঠতে শুরু করেছে যে তাহলে তৃণমূলে 'এক ব্যক্তি এক পদ' প্রথা চালু হয়ে গেল?\nউল্লেখ্য, মানুষের রায়ে বিপুল ভোটে ক্ষমতায় এসেছেন মমতা বন্দ্যোপাধ্যায়। তবে তৃতীয়বারের জন্যে মুখ্যমন্ত্রী পদে বসাটা খুব একটা সহজ ছিল না। সংগঠন থেকে শুরু করে একাধিক ফাঁকফোকর সামনে আসে। এই অবস্থায় দলের মধ্যে ব্যাপক রদবদলের সিদ্ধান্ত নেন তৃণমূল সুপ্রিমো।\nশোনা যায়, ভোট কৌসলি প্রশান্ত কিশোরের পরামর্শে দলের মধ্যে ব্যাপক রদবদলের সিদ্ধান্ত নেন মমতা বন্দ্যোপাধ্যায়। আর সেই মতো দলের মধ্যে আমূল পরিবর্তন ঘটিয়ে 'এক ব্যক্তি এক পদ' প্রথা নিয়ে এসেছেন। অর্থাৎ এক ব্যক্তি একাধিক পদে থাকার আর অধিকারী হবেন না।\nদলের সাংগঠনিক কাজ যারা করবেন তাঁরা দলই করবেন আর যারা মন্ত্রিসভাতে আসছেন তাঁরা দায়িত্ব নিয়ে রাজ্য প্রশাসনের কাজ সামলাবেন। দলের বৈঠকে এমনটাই নির্দেশ দেন সুপ্রিমোর। সেই মতো একাধিক জেলা সভাপতিকে রদবদল করা হয়। যাদের মধ্যে কাউকে মন্ত্রী করেছেন মমতা আবার কাউকে সংগঠনকে ভালো ভাবে দেখার নির্দেশ দেওয়া হয়েছে।\nএই অবস্থায় রথীন ঘোষের এই সিদ্ধান্ত ঘিরে শুরু হয়েছে জল্পনা। 'এক ব্যক্তি এক পদ' প্রথা মেনেই কি পুরপ্রশাসকের পদ থেকে ইস্তফা দিলেন রাজ্যের খাদ্যমন্ত্রী? বিধায়ক থাকাকালীন পুরসভার চেয়ারম্যান হন। কিন্তু ভোট না হওয়াতে পুরপ্রশাসক হিসাবে কাজ করছিলেন।\nকিন্তু আজ মঙ্গলবার সেই পদ থেকে ইস্তফা দিয়েছেন রাজ্যের খাদ্যমন্ত্রী রথীন ঘোষ। জানা গিয়েছে, রথীনবাবুর পদত্যাগের পরেই মধ্যমগ্রাম পুরসভাতে শুরু হয়েছে জরুরি বৈঠক। কীভাবে কাজ এগিয়ে নিয়ে যাওয়া হবে সে বিষয়ে আলোচনা চলছে।\nঅন্যদিকে কার হাতে পুরপ্রশাসকের দায়িত্ব যাবে সে বিষয়েও আলোচনা হবে এই বৈঠকে। এমনটাই জানা যাচ্ছে।\nmamat banerjee abhishek banerjee katrina kaif trinamool congress prashant kishor food food minister municipal election municipality mamata banerjee পুরসভা পুরসভা নির্বাচন মধ্যমগ্রাম মমতা বন্দ্যোপাধ্যায় অভিষেক বন্দ্যোপাধ্যায় politics\nbengal food minister resigns from administrator post, speculation raises over reason


প্রবন্ধ: স্মৃতি ।।এইচ এম মোবাশ্বার | Angkaan প্রবন্ধ: স্মৃতি ।।এইচ এম মোবাশ্বার | Angkaan\nঅঙ্কন ডেস্ক / ৪৪৩\tবার\nমানুষ মাত্রই ভুল! একটি বিখ্যাত, প্রচলিত, জনপ্রিয় প্রবাদ! হ্যাঁ সত্যিই ভুল দুই বর্ণের এক অক্ষরে একটি শব্দ, আর এই শব্দটির সাথেই মানুষের কত নিবিড় সম্পর্ক।ভুল করা, ভুলে যাওয়া এগুলা মানুষের নিত্যদিনের অভ্যাস। তবে চাইলেই কি সব ভুল করা বা ভুলে যাওয়া সম্ভব? না সম্ভব নয়, স্মৃতি তারই একটি প্রকৃষ্ট উদাহরণ। চাইলেই কি সব স্মৃতি ভুলা যায়?! আপনি যত বড় ই হোন না কেন, যত বয়সই হোক না কেন, বয়সের ভার আপনার স্মৃতি গুলোকে মুছে দিতে পারবেনা। আপনার মস্তিস্কের বিকৃতি বা স্মৃতি শক্তি লোপ না পেলে স্মৃতিগুলো আপনাকে তাড়া করবেই।জীবন প্রবাহমান নদী, নদীতে পরিবর্তনের জোয়ারে ক্ষণে ক্ষণে রঙ বদলায়। জীবনে উথান পথন হতেই পারে, সময়ের ব্যাবধানে ব্যাস্ততার ভিড়ে ভুলে যেতেই পারেন আবেগ, অনুভূতি। তবে স্মৃতি অন্যরকম এক জিনিস! নিত্যদিনের ব্যস্ততায় হঠাৎ কোন ঘটনা অতিতের কোন স্মৃতির সাথে মিলে গেলে আপনার অবচেতন মন ঘুরে আসবেই স্মৃতির পাতায়!!\nহঠাৎ সাদা পোষাক পরা কোন স্কুল পড়ুয়া ছাত্র/ছাত্রীদের দেখে স্কুল জীবনের সামান্য স্মৃতি ও কি মনে পড়বেনা! কিংবা বিকেলে সোনালী রোদে ঝলমল করা খেলার মাঠ দেখে দীর্ঘশ্বাস না ফেলে কি পারবেন! অফিস ছুটিতে বাড়ি ফেরার পথে চায়ের দোকানে কিশোরদের আড্ডা দেখে স্মৃতি নাড়া দিতেই পারে আপনাকে। কোন এক বিকেলে রাস্তার ধার দিয়ে হেঁটে চলা কাপল দেখে মনে কি পড়বেনা হাতির গলায় ঘন্টা হওয়া সেই মানুষটির কথা!!\nএরকম কত শত ঘটনা প্রতিনিয়ত আমাদের মনে করিয়ে\nদেয় ফেলে আসা দিনগুলোর কথা, হুঠ করেই অবচেতন মন অনুমিতর তোয়াক্কা না করেই ছুটে যায় স্মৃতির পানে। জীবনটা স্মৃতি দিয়ে ঘেরা, কিছু স্মৃতি নিরবে কাদায় আবার কিছু স্মৃতি ফুটিয়ে তোলে মুখের কোণে এক চিলতে হাসি, কিছু স্মৃতি হাতছানি দেয় নতুন কিছু করার, অনুপ্রেরণ জোগায় সামনে এগিয়ে যাওয়ার!!\nসুন্দর হোক বর্তমান ভবিষ্যতের জন্য, যেন হয়ে উঠে ভবিষ্যতে অনুপ্রেরণা যোগ্য।


Students will get government certificate after completing their vocational training - Anandabazar\nStudents will get government certificate after completing their vocational training\nবৃত্তিমূলক প্রশিক্ষণে এ বার মিলবে সরকারি শংসাপত্র\n১০ জুলাই ২০১৯ ২২:৫৬\nচলছে প্রশিক্ষণ। নিজস্ব চিত্র\nপ্রশ্ন: কবে থেকে ‘পিয়ারলেস স্কিল অ্যাকাডেমি’-র সঙ্গে পথচলা শুরু?\nউত্তর: ২০১৮-র পয়লা এপ্রিল থেকে শুরু হয়ে সাফল্যের সঙ্গে তা এক বছর পূর্ণ করল।\nপ্রশ্ন: কী ভাবে রামকৃষ্ণ মিশন পিয়ারলেস স্কিল অ্যাকাডেমির সঙ্গে যুক্ত হল?\nউত্তর: রামকৃষ্ণ মঠ ও মিশনের যে শিক্ষাকেন্দ্রগুলি রয়েছে সেগুলিতে কোনও না কোনও ভাবে বৃত্তিমূলক প্রশিক্ষণের ব্যবস্থা রয়েছে। এত দিন সেখানেই আমরা ছেলেদের এবং কোনও কোনও জায়গায় মেয়েদেরও প্রশিক্ষণ দিতাম। প্রশিক্ষণ শেষে শংসাপত্রও দেওয়া হত। পড়ুয়ারা উচ্চমানের প্রশিক্ষণ পেলেও চাকরির বাজারে তাঁদের চাহিদা কম ছিল। কারণ, আমাদের বৃত্তিমূলক প্রশিক্ষণ কেন্দ্রগুলি ‘ন্যাশনাল স্কিল ডেভেলপমেন্ট কর্পোরেশন’ (এনএসডিসি)-এর দ্বারা অনুমোদিত ছিল না। ফলে, আমরা যে শংসাপত্র দিতাম তাতে এনএসডিসি কর্তৃপক্ষের সিলমোহর থাকত না। বিষয়টি নিয়ে আমরা ভাবনাচিন্তা শুরু করলাম। এত ভাল প্রশিক্ষণ দিচ্ছি, এত ভাল শিখছেন পড়ুয়ারা, তার পরেও চাকরির বাজারে চাহিদা কম। কী ভাবে ওঁদের সাহায্য করা যায়, এই নিয়ে ভাবনাচিন্তা যখন চলছে, তখন এক দিন ঘটনাচক্রে পিয়ারলেসের কর্ণধার এসকে রায় এসে অনুরূপ একটি প্রস্তাব দিলেন।\nপ্রশ্ন: প্রস্তাবটি কী ছিল?\nউত্তর: এসকে রায় আমাদের জানান, তাঁর একটি পরিকল্পনা রয়েছে। সেটি হল, রামকৃষ্ণ মঠ ও মিশন এবং পিয়ারলেস এক সঙ্গে এনএসডিসি-এর অনুমোদন পাওয়ার কাজটি করতে পারে কি না। আমরা সেই প্রস্তাবে রাজি হওয়ায় রামকৃষ্ণ মিশনের সঙ্গে যৌথ উদ্যোগে পিয়ারলেস একটি সংস্থা তৈরি করে। যার নাম ‘পিয়ারলেস স্কিল অ্যাকাডেমি’ (পিএসএ)।\nপ্রশ্ন: এই সংযুক্তিকরণে সুবিধা কী হবে?\nউত্তর: ‘পিয়ারলেস স্কিল অ্যাকাডেমি’ এনএসডিসি-র অনুমোদনপ্রাপ্ত। ফলে, তারা শংসাপত্র দিতে পারবে। এত দিন আমরা প্রশিক্ষণ শেষে শুধু রামকৃষ্ণ মঠ ও মিশনের শংসাপত্র দিতাম। এই সংযুক্তির ফলে, শংসাপত্রটি দেবে এনএসডিসি। তাতে চাকরির বাজারে আমাদের পড়ুয়াদেরও চাহিদা বাড়বে।\nপ্রশ্ন: রাজ্যের কোথায় কোথায় রয়েছে এই প্রশিক্ষণ কেন্দ্র?\nউত্তর: রামকৃষ্ণ মঠ ও মিশনের যে প্রশিক্ষণ কেন্দ্রগুলি রয়েছে বিশেষত পশ্চিমবঙ্গে, সেখান থেকে প্রথম পর্যায়ে আটটিকে বেছে নিয়ে পরীক্ষামূলক ভাবে শুরু করা হয়েছিল। বলতে দ্বিধা নেই, সাফল্য মিলেছে ১০০ শতাংশ। রাজ্যের যে সব জেলায় আমাদের বৃত্তিমূলক প্রশিক্ষণ কেন্দ্র রয়েছে, সেখানেই এই স্কিল অ্যাকাডেমি চালু করা হয়েছে।\nপ্রশ্ন: বর্তমানে রাজ্য জুড়ে কতগুলি কেন্দ্র চলছে?\nউত্তর: আটটি থেকে শুরু করে এক বছরের মধ্যে তা আরও বিস্তার লাভ করেছে। এখন মোট ১৮টি কেন্দ্র চলছে গোটা রাজ্যে।\nপ্রশ্ন: আগামী দিনে কি কেন্দ্রের সং‌খ্যা আরও বাড়ানো হবে?\nউত্তর: অবশ্যই। আগামী দিনে বাইরের কোনও কোনও রাজ্য, যেখানে আমাদের শিক্ষা প্রতিষ্ঠান রয়েছে, সেখানে, যেমন ‘পিএসএ’ চালু করা হবে, তেমনই যে সব স্বেচ্ছাসেবী প্রতিষ্ঠান এমন স্কুল চালাচ্ছে, তাদেরকেও ‘পিএসএ’-র অধীনে আনা হবে। এটা তো সবে শুরু। ধীরে ধীরে গোটা ভারতকে এর আওতায় আনা হবে। এখন ছোট চারাগাছ। এক দিন তা-ই মহীরূহে পরিণত হবে।\nপ্রশ্ন: কী কী প্রশিক্ষণ দেওয়া হয় এই স্কিল অ্যাকাডেমিতে?\nউত্তর: বিভিন্ন বিষয়ের উপরে প্রশিক্ষণ দেওয়া হয়। তবে বিষয়টি মূলত চারটি ভাগে বিভক্ত—(১) স্বনির্ভরতা, (২) ওয়েজ এমপ্লয়মেন্ট, (৩) মিডিয়া কোর্স (চলচ্চিত্র সংক্রান্ত বিভিন্ন প্রশিক্ষণ) এবং (৪) কম্পিউটার সংক্রান্ত প্রশিক্ষণ।\nপ্রশ্ন: প্রশিক্ষণ পেতে গেলে যোগ্যতা ও বয়সের মাপকাঠি কী?\nউত্তর: স্বনির্ভরতার প্রশিক্ষণ পেতে শিক্ষাগত যোগ্যতার কোনও মাপকাঠি না থাকলেও অন্য ক্ষেত্রে ন্যূনতম অষ্টম শ্রেণি পাশ হতে হবে। তবে প্রতি ক্ষেত্রেই বয়স হতে হবে ১৮ বছর।\nপ্রশ্ন: কোর্সের খরচ কত?\nউত্তর: শিক্ষাকেন্দ্রের পরিকাঠামো, শিক্ষক— সবই রামকৃষ্ণ মঠ ও মিশনের নিজস্ব। তবে পরিকাঠামো উন্নয়নে রাজ্য সরকার এবং পিয়ারলেস কর্তৃপক্ষের তরফেও কখনও কখনও সহযোগিতা পাই। পড়ুয়াদের থেকে সামান্য ফি নেওয়া হয়। সেটি পিয়ারলেসকে তুলে দেওয়া হয়, তাদের প্রশাসনিক ব্যয় বহন করার জন্য।\nপ্রশ্ন: পিয়ারলেস স্কিল অ্যাকাডেমির সঙ্গে যুক্ত হওয়ার পরে চাকরির বাজারে পড়ুয়াদের চাহিদা কেমন?\nউত্তর: বিষয়টি হল, যাঁরা প্রশিক্ষণ নিচ্ছেন, তাঁরা এত দিন কোনও স্বীকৃত শংসাপত্র পেতেন না। এখন তাঁরা সেটি পাচ্ছেন। আর স্বাভাবিক ভাবেই চাকরির ইন্টারভিউতে রামকৃষ্ণ মিশনের পড়ুয়াদের প্রতি সংশ্লিষ্ট কর্তৃপক্ষের বিশেষ একটা আগ্রহ থাকে। কারণ, তাঁদের রামকৃষ্ণ মিশনের উপরে বিশ্বাস ও আস্থা রয়েছে। আর রামকৃষ্ণ মিশনের শিক্ষাও উচ্চমানের।\nপ্রশ্ন: রামকৃষ্ণ মিশনের পড়ুয়াদের উপরে আস্থা রাখার আরও কি কোনও কারণ রয়েছে?\nউত্তর: নিশ্চয়ই। এখানকার ছেলেমেয়েরা স্বাভাবিক ভাবে সততা, দৃঢ়তা, নিরপেক্ষতা, অধ্যবসায় এবং সর্বোপরি পবিত্রতা নিয়ে কাজ করতে জানেন। যাঁরা রামকৃষ্ণ মিশনের পড়ুয়াদের চাকরি দিচ্ছেন, তাঁরা পরবর্তী সময়ে দেখছেন, সিদ্ধান্তে কোনও ভুল হয়নি। কারণ, চাকরিদাতাদের প্রত্যাশা আমাদের পড়ুয়ারা অনেকটাই পূরণ করতে পারছেন। এ সবের জন্যই চাকরির বাজারে ‘পিএসএ’ থেকে পাশ করা এবং এনএসডিসি-র শংসাপত্র পাওয়া আমাদের পড়ুয়ারা প্রাধান্য পাচ্ছেন। আর তাতে শিক্ষকদেরও উৎসাহ বাড়ছে।\nপ্রশ্ন: সব মিলিয়ে পিয়ারলেস স্কিল অ্যাকাডেমি সম্পর্কে কী বলবেন?\nউত্তর: সব মিলিয়ে একটা সার্বিক উন্নয়নের দিশা দেখতে পাচ্ছি। প্রশিক্ষণের গুণগত মান, শিক্ষকদের উৎসাহ, পড়ুয়াদের একাগ্রতা ও পরিকাঠামোর উন্নয়ন—এই চারটি বিষয় একত্রিত হওয়ার ফলে এখানকার প্রশিক্ষণ কেন্দ্রগুলির সার্বিক উন্নয়ন ঘটছে।\nপ্রশ্ন: এই স্কিল অ্যাকাডেমির লক্ষ্যের বিষয়ে কী বলবেন?\nউত্তর: যুব সম্প্রদায়, মহিলা ও দুঃস্থদের নিজের পায়ে দাঁড়াতে সহযোগিতা করা। স্বামী বিবেকানন্দ প্রান্তিক জনগণের কথা বলেছিলেন। স্বামী বিবেকানন্দ নতুন ভারতের যে স্বপ্ন দেখেছেন সেখানে তিনি বলেছেন, ‘নূতন ভারত বেরুক। বেরুক লাঙল ধরে, চাষার কুটির ভেদ করে, জেলে মালা মুচি মেথরের ঝুপড়ির মধ্য হতে। বেরুক মুদির দোকান থেকে, ভুনাওয়ালার উনুনের পাশ থেকে। বেরুক কারখানা থেকে, হাট থেকে, বাজার থেকে। বেরুক ঝোড় জঙ্গল পাহাড় পর্বত থেকে’। এই যে প্রান্তিক জনগণ, যাঁদের আমরা জনতা-জনার্দন বলি, যাঁদের চোখের জলের হিসেব কেউ নিলেন না। তাঁদের চোখের জলের হিসেব নেওয়া আমাদের কর্তব্য। স্বামীজীর দর্শন তার উপরেই দাঁড়িয়ে আছে। স্বাভাবিক ভাবেই এই কাজটি শ্রীরামকৃষ্ণ, মা সারদা ও স্বামী বিবেকানন্দের দর্শনের সঙ্গে একশো ভাগ মিলে যাচ্ছে।\nসাক্ষাৎকার: শান্তনু ঘোষ\nVocational Training National Skill Development Corporation Ramakrishna Mission


কোচবিহার থেকে যেভাবে রংপুরে এসেছিলেন এরশাদ ও তার পরিবার\n১০:১৬:০৩ শনিবার, ২২ ফেব্রুয়ারী ২০২০\n• পাপিয়ার ৩ মাসের হোটেল বিল ও মদের বিল ৩ কোটি টাকা! • মাতৃস্পর্শেই খুললো চোখ, দুর্ঘ'টনার এক সপ্তাহ পর 'মা' ডাকল শিশু • মিকার স্টুডিওতেই মিলল ম্যানেজার সৌম্যা খানের মৃ'তদেহ, ফেঁসে যাচ্ছেন মিকা সিং! • ইরানের সংসদ নির্বাচনে এগিয়ে রক্ষণশীলরা • ২০০ কিলোমিটার গিয়ে মানিব্যাগ ফিরিয়ে দিলেন গার্ড মুদবির খান • বেসামাল দক্ষিণ কোরিয়া, সন্দেহের তীর এক ধর্মীয় গোষ্ঠীর দিকে • আকারে তিমির দ্বিগুণ, টিরানোসরাসের থেকেও ভয়া'নক প্রাণীর খোঁ'জ পেলেন বিজ্ঞানীরা • ছেলে অত্যা'চারে বাড়িছাড়া, প্রশাসনের দ্বারে দ্বারে ঘুরে আর্জি বৃদ্ধ দম্পতির • ১৫০০ ফুট উচ্চতায় বিমান থেকে ঝাঁপ দিলেন মধুমিতা সরকার পাখি! • করোনা ফাইরাসের কারণে দুই মাসে চীনের ক্ষ'তি প্রায় ১৬ লক্ষ কোটি টাকা\nরবিবার, ১৪ জুলাই, ২০১৯, ০৭:০৪:১৩\nরংপুর থেকে : জাতীয় পার্টির চেয়ারম্যান, সাবেক রাষ্ট্রপতি ও জাতীয় সংসদের বিরোধীদলীয় নেতা হুসেইন মুহম্মদ এরশাদের মূল বাড়ি ছিল ভারতের কোচবিহারে। তার বাবা মকবুল হোসেনকে কোচবিহার ছাড়ার জন্য ২৪ ঘণ্টা সময় বেঁধে দেন ভারতের কোচবিহারের চিফ কমিশনার।\nতখন বাধ্য হয়েই মকবুল হোসেন তার স্ত্রী-সন্তানদের নিয়ে চলে আসেন রংপুরে। অপর বহিষ্কৃতরা পরে কোচবিহারে ফিরলেও মকবুল হোসেন তার ছেলে হুসেইন মুহম্মদ এরশাদকে নিয়ে থেকে যান রংপুরেই। ১৯৫০ সালে ক্রয়সূত্রে ঠিকানা হয় রংপুর মহানগরীর নিউ সেনপাড়ায় বর্তমান (স্কাইভিউ) বাড়িতে।\nহুসেইন মুহম্মদ এরশাদের বাবা পেশায় ছিলেন আইনজীবী। তিনি রংপুরের আদালতে শুরু করেন আইন পেশা। হুসেইন মুহম্মদ এরশাদের বাবা মকবুল হোসেন ছিলেন দিনহাটা আদালতের আইনজীবী। মা গৃহবধূ মজিদা খাতুন। ভারতের কোচবিহারের দিনহাটার বাসিন্দা তিনি।\nকোচবিহার ছিল মহারাজা জগদ্দীপেন্দ্র নারায়ণ ভূপবাহাদুর শাসিত করদ মিত্ররাজ্য। ভারতবর্ষের স্বাধীনতার পর ১৯৪৯ সালে মহারাজা ও ভারত সরকারের মধ্যে স্বাক্ষরিত চুক্তির মাধ্যমে কোচবিহারের শাসন ব্যবস্থা একজন চিফ কমিশনারের হাতে ন্যস্ত করা হয়।\nচিফ কমিশনার নিযুক্ত হন ভিআই নান্নাজাপ্পা। ১৯৫০ সালে ভারতের পশ্চিমবঙ্গের একটি জেলায় পরিণত হয় কোচবিহার। স্থানীয় হিন্দু-মুসলিম জোতদারদের সমন্বয়ে গঠিত কোচবিহার স্টেট কাউন্সিলের সভায় মতবিরোধ তৈরি হয় ভারতীয় ইউনিয়নে যোগদানের বিষয়ে।\nকাউন্সিলের প্রায় সব মুসলিম সদস্য পাকিস্তানের সঙ্গে যোগদানের পক্ষে অবস্থান নিলেও হিন্দু সদস্যরা বিরোধিতা করেন। মহারাজা জগদ্দীপেন্দ্র নারায়ণ ভূপবাহাদুর ভারতীয় ইউনিয়নে যোগদানের পক্ষে অবস্থান নেন। ওই সময়ে স্টেট কাউন্সিলের সদস্যদের সমন্বয়ে গঠিত ‘হিতসাধনা সভা’ কোচবিহারের প্রতিটি থানায় সভা-সমিতির মাধ্যমে ভারতবিরোধী প্রচারণা চালাতে থাকে।\nমুসলিম সদস্যরা পাকিস্থানের সঙ্গে যুক্ত হওয়ার আন্দোলনে জড়িয়ে পড়েন। এমন পরিস্থিতিতে আরও কয়েকজনের সঙ্গে এরশাদের বাবা দিনহাটা আদালতের আইনজীবী মকবুল হোসেনকেও কোচবিহার থেকে বহিষ্কার করা হয়েছিল।\nঅবশ্য তার কয়েক বছর আগে ১৯৪৬ সালে উচ্চ মাধ্যমিকে অধ্যয়নের জন্য রংপুরে এসেছিলেন এরশাদ। তার তখন গ্রাজুয়েশন শেষ পর্যায়ে। থাকতেন কারমাইকেল কলেজের জিএল হোস্টেলে। আরও আগে থেকে রংপুরে থাকতেন তার বড় বোন নাহার ও ভগ্নিপতি সিরাজুল হক। ভগ্নিপতি ছিলেন ইন্সপেক্টর অব স্কুর্লস।


কেন্দ্রীয় ব্যাংকের গভর্নরের বয়স বাড়িয়ে বিল পাস – Dainik Amader Shomoy\n২ অক্টোবর ২০২০ ০২:১৬\nকেন্দ্রীয় ব্যাংকের গভর্নরের বয়স বাড়িয়ে বিল পাস\nবিরোধী দলের সংসদ সদস্যদের বিরোধিতার মধ্যে বাংলাদেশ ব্যাংকের গভর্নরের বয়স ৬৫ বছর থেকে বাড়িয়ে ৬৭ বছর করতে সংসদে বিল পাস হয়েছে। গতকাল বৃহস্পতিবার জাতীয় সংসদে অর্থমন্ত্রী আ হ ম মুস্তফা কামালের পক্ষে পরিকল্পনামন্ত্রী এম এ মান্নান এ সংক্রান্ত ১৯৭২ সালের ‘দ্য বাংলাদেশ ব্যাংক অর্ডার’ সংশোধন করতে ‘বাংলাদেশ ব্যাংক অর্ডার (অ্যামেন্ডমেন্ট) বিল-২০২০’ পাসের প্রস্তাব করলে তা কণ্ঠভোটে পাস হয়। এর আগে বিলের ওপর দেওয়া জনমত যাচাই-বাছাই কমিটিতে পাঠানো এবং সংশোধনী প্রস্তাবগুলো নিষ্পত্তি করেন স্পিকার শিরীন শারমিন চৌধুরী। কোনো বিল সংসদে\nউত্থাপনের পর সাধারণত সংশ্লিষ্ট মন্ত্রী বিলটি সংসদীয় কমিটিতে পাঠান। তবে এই বিলের ক্ষেত্রে সেটি হয়নি। পাস হওয়া বিলে বলা হয়েছে, ৬৭ বছর বয়স পর্যন্ত বাংলাদেশ ব্যাংকের গভর্নর থাকা যাবে।\nবিদ্যমান আইনে বলা হয়েছে, বর্তমানে বাংলাদেশ ব্যাংক অর্ডার অনুযায়ী ৬৫ বছরের বেশি বয়স হলে কেউ গভর্নর পদে থাকতে পারবেন না। জানা গেছে, বিদ্যমান আইনে গভর্নর পদে ফজলে কবিরের মেয়াদ বৃদ্ধির সুযোগ নেই। কিন্তু কোভিড-১৯ মহামারীর এই সময়ে ফজলে কবিরকে আরও দুই বছর রাখতে চায় সরকার। মূলত সে কারণেই আইন সংশোধনের প্রয়োজন হলো।\nবাংলাদেশ ব্যাংকের গভর্নর ফজলে করিমকে এ পদে নিয়োগ দিতেই আইনের সংশোধনী আনা হচ্ছে অভিযোগ তুলে জাতীয় পার্টি ও বিএনপির সংসদ সদস্যরা আপত্তি জানান। বিএনপির সংসদ সদস্য হারুন অর রশীদ বলেন, একজনের জন্য এই আইন করা হচ্ছে। যোগ্য লোককে নিয়োগের পথ বন্ধ করা হচ্ছে। অর্থাৎ অন্য যারা আছেন তাদের অযোগ্য মনে করছি। খসড়া আইনটি প্রত্যাহারের দাবি জানান তিনি।\nজাতীয় পার্টির মুজিবুল হক চুন্নু বলেন, গভর্নর পদে বয়স ৬৭ করা হলে সিভিল সার্ভিসের সবাই চাইবে তাদেরও বয়স বাড়ানো হোক। এই দাবি উঠবে। সরকারের এ বিষয়ে গভীরভাবে চিন্তা করা উচিত।\nজাতীয় পার্টির আরেক সদস্য পীর ফজলুর রহমান বলেন, এ আইনের মূল লক্ষ্য হচ্ছে যিনি গভর্নর আছেন, তাকে ৬৭ বছর পর্যন্ত রাখা হবে। অভিজ্ঞতা, কর্মদক্ষতা কীভাবে নিরূপণ করব? রিজার্ভ চুরির টাকা তিনি ফেরত আনতে পারেননি। খেলাপি ঋণ উদ্ধার করতে পারেননি। বাংলাদেশ ব্যাংকের মনিটরিংয়ের ফাঁকে টাকা কীভাবে পাচার করে? এই পাচার বন্ধ করতে তিনি ব্যর্থ হয়েছেন।\nজবাবে অর্থমন্ত্রীর পক্ষে পরিকল্পনামন্ত্রী বলেন, সরকার কোনো বক্তির জন্য নয়। গভর্নর পদের জন্য আইন করছে। সংসদ সদস্যরা অনেক যুক্তিসংগত কথা বলছেন। সবচেয়ে বড় যুক্তি বাস্তবতা। সেই বাস্তবতার জায়গা থেকে এই আইন করা হচ্ছে।\nপরে বিএনপির হারুন অর রশীদ বলেন, আমরা দেখতে চাই এই আইন পাস হওয়ার পর নতুন কোন ব্যক্তিকে গভর্নর পদে নিয়োগ দেওয়া হয়।’\nপরিকল্পনামন্ত্রী বলেন, বাংলাদেশ ব্যাংককে শক্তিশালী করতে আইনটি করা প্রয়োজন। কোনো ব্যক্তির জন্য এটা হচ্ছে না। প্রয়োজনের জন্য করা হয়েছে। সামনে কেউ যদি মনে করেন ৭০ করবেন তা করতে পারেন।


এবার যুক্তরাষ্ট্র ও ব্রিটেনের ভ্যাকসিন আমদানি নিষিদ্ধ করলো ইরান ! - PBC24\nএবার যুক্তরাষ্ট্র ও ব্রিটেনের ভ্যাকসিন আমদানি নিষিদ্ধ করলো ইরান !\nযুক্তরাষ্ট্র ও ব্রিটেন থেকে করোনার ভ্যাকসিন আমদানি নিষিদ্ধ করেছেন ইরানের সর্বোচ্চ নেতা আয়াতুল্লাহ আলী খামেনি । শুক্রবার টেলিভিশনে দেওয়া একটি ভাষণে এমনটি বলেন খামেনি।\nখামেনি বলেন, ইরানে মার্কিন এবং ব্রিটিশ ভ্যাকসিন আমদানি নিষিদ্ধ। আমি কর্মকর্তাদের বিষয়টি জানিয়েছি। আর এখন জনসম্মুখে বলছি।\nতিনি বলেন, তাদের প্রতি আমার কোনো আস্থা নেই। কখনো কখনো তারা অন্য জাতির ওপর ভ্যাকসিন পরীক্ষা করতে চায় । যদি যুক্তরাষ্ট্র একটি ভ্যাকসিন উৎপাদনে সক্ষম হতো, তাহলে তারা নিজেদের দেশে করোনা নিয়ন্ত্রণে চরমভাবে ব্যর্থ হতো না।\nমধ্যপ্রাচ্যে করোনার প্রভাবে সবচেয়ে বেশি ক্ষতিগ্রস্ত দেশ ইরান। গত মাসের শেষের দিকে তারা নিজেদের করোনা ভ্যাকসিনের মানব পরীক্ষা শুরু করেছে।\nআন্তর্জাতিক জরিপকারী সংস্থা ওয়ার্ল্ডওমিওটারের তথ্য অনুযায়ী, ইরানে এ পর্যন্ত ১২ লাখ ৭৪ হাজার ৫১৪ জন করোনা রোগী শনাক্ত করা হয়েছে। দেশটিতে এ পর্যন্ত করোনায় মারা গেছেন ৫৬ হাজার ১৮ জন।\nট্রাম্পের সম্ভাব্য পারমাণবিক হামলা ঠেকাতে শীর্ষ জেনারেলকে পেলোসির ফোন\nমহারাষ্ট্রের হাসপাতালে ভয়াবহ অগ্নিকাণ্ড, ১০ নবজাতকের মৃত্যু


হাদীস: আমার মনে পড়ল যে, কিছু (সোনা বা চাঁদি) আমাদের নিকট রয়ে গেছে। তাই আমাকে আল্লাহর স্বরণে সেগুলোর বাঁধা দেওয়াকে পছন্দ করলাম না, ফলে তা (দ্রুত) বন্টন করার আদেশ দিলাম। - নবী সাল্লাল্লাহু আলাইহি ওয়াসাল্লামের হাদীসের অনুবাদ বিশ্বকোষ\nহাদীস: আমার মনে পড়ল যে, কিছু (সোনা বা চাঁদি) আমাদের নিকট রয়ে গেছে। তাই আমাকে আল্লাহর স্বরণে সেগুলোর বাঁধা দেওয়াকে পছন্দ করলাম না, ফলে তা (দ্রুত) বন্টন করার আদেশ দিলাম।\nশ্রেণিবিন্যাস: দা‘ওয়াহ্ (আল্লাহর দিকে আহ্বান) ও হিসবাহ (সৎকাজের আদেশ-অসৎকাজের নিষেধ) . শর‘ঈ রাজনীতি . রাষ্ট্রপ্রধানের দায়িত্ব-কর্তব্য .\nউকবাহ ইবনে হারেস রাদিয়াল্লাহু ‘আনহু বলেন, আমি নবী সাল্লাল্লাহ আলাইহি ওয়াসাল্লাম-এর পিছনে মদীনায় আসরের সালাত পড়লাম। অতঃপর তিনি সালাম ফিরিয়ে লোকদের গর্দান টপকে অতি শীঘ্র তাঁর কোন এক স্ত্রীর কামরায় চলে গেলেন। লোকেরা তাঁর তাড়াহুড়ো দেখে ঘাবড়ে গেল। অতঃপর তিনি বের হয়ে এলেন; দেখলেন লোকেরা তাঁর শীঘ্রতার কারণে আশ্চার্যান্বিত হয়েছে। তিনি বললেন, “আমার মনে পড়ল যে, কিছু (সোনা বা চাঁদি) আমাদের নিকট রয়ে গেছে। তাই আমাকে আল্লাহর স্বরণে সেগুলোর বাঁধা দেওয়াকে পছন্দ করলাম না, ফলে তা (দ্রুত) বন্টন করার আদেশ দিলাম”। অন্য এক বর্ণনায় আছে, “আমি বাড়ীতে সাদকার একটি স্বর্ণখণ্ড ছেড়ে এসেছিলাম। অতঃপর আমি তা রাতে নিজ গৃহে রাখা পছন্দ করলাম না।”\nউকবাহ ইবনে হারেস রাদিয়াল্লাহু ‘আনহু বলেন যে, তিনি একদিন নবী সাল্লাল্লাহ আলাইহি ওয়াসাল্লাম-এর সাথে আসরের সালাত পড়েন। অতঃপর যখন সালাত শেষ করলেন তখন তিনি অতি শীঘ্র দাঁড়িয়ে পড়লেন। তারপর লোকদের গর্দান টপকে তাঁর কোন এক স্ত্রীর কামরার দিকে রওয়ানা করলেন। লোকেরা তাঁর শীঘ্রতা দেখে ঘাবড়ে গেল। অতঃপর তিনি বের হয়ে এলেন; দেখলেন লোকেরা তাঁর শীঘ্রতার কারণে আশ্চার্যান্বিত হয়েছে। তাই তাদের এর কারণ বর্ণনা করে তিনি বললেন, “(সালাতে) আমার মনে পড়ল যে, (বাড়ীতে সোনা অথবা চাঁদির) একটি টুকরা যা বন্টন করা ওয়াজিব ছিল রয়ে গেছে। তাই তিনি অপছন্দ করলেন যে, তা সম্পর্কে চিন্তা করা তাকে আল্লাহর স্বরণ ও তার প্রতি মনোযোগী হতে বাধা দেয়।”\nজীবনী ও ইতিহাস . নবী জীবনী . মুহাম্মাদী শারীরিক ও চারিত্রিক গঠন . চারিত্রিক বৈশিষ্ট্যসমূহ . রাসূলুল্লাহ সাল্লাল্লাহু আলাইহি ওয়াসাল্লামের দুনিয়াবিমুখতা .


মিয়ানমারে সেনা অভ্যুত্থান : এরপর কী? - TimenewsBDমিয়ানমারে সেনা অভ্যুত্থান : এরপর কী? — TimenewsBD\nকয়েক দিন ধরে জল্পনা চলছিল মিয়ানমারের সেনাবাহিনী ক্ষমতা দখল করতে পারে। জাতিসঙ্ঘের পক্ষ থেকে যখন এ আশঙ্কার কথা ব্যক্ত করা হয় তখন আনুষ্ঠানিকভাবে সেনা কর্তৃপক্ষ তা অস্বীকার করে। কিন্তু নতুন সংসদ অধিবেশন বসার মাত্র কয়েক ঘণ্টা আগে সামরিক বাহিনী ক্ষমতা দখল করেছে।\nমিয়ানমারের সামরিক বাহিনী (তাতমাদো) দেশটির নিয়ন্ত্রণ নিয়ে এক বছরের জন্য জরুরি অবস্থা ঘোষণা করেছে। সেনাবাহিনীর কমান্ডার ইন চিফ বলেছেন, এই এক বছরের মধ্যে নির্বাচন করে সেনাবাহিনী বিজয়ীর হাতে ক্ষমতা হস্তান্তর করবে। ক্ষমতাচ্যুত সরকারের সেনা মনোনীত ভাইস প্রেসিডেন্ট ও এখনকার ভারপ্রাপ্ত প্রেসিডেন্ট ইউ মিন্ট সুইয়ের উপস্থিতিতে নতুন জাতীয় প্রতিরক্ষা ও নিরাপত্তা কাউন্সিলের (এনডিএসসি) এক বৈঠককালে সেনাপ্রধান ‘সেন্ট-জেনার’ মিন অং হ্লাইং বলেন, ‘সেনাবাহিনী ২০০৮ সালের সংবিধানের বিধান অনুসরণ করবে আর বর্তমান ক্ষমতা গ্রহণ বিদ্যমান আইন লঙ্ঘন করে না।’\nসামরিক নেতৃত্বাধীন সংস্কার প্রবর্তনের পরে গত ১০ বছরে দু’টি আধা বেসামরিক সরকার তাদের মেয়াদ সম্পন্ন করেছিল। নতুন নির্র্বাচিত সংসদের প্রথম অধিবেশন সোমবার শুরু হওয়ার কথা ছিল। এর কয়েক ঘণ্টা আগে স্টেট কাউন্সিলর অং সান সু চি, প্রেসিডেন্ট ইউ উইন মিন্ট, এনএলডির মুখ্যমন্ত্রী এবং রাজ্য ও অঞ্চলগুলোর বিভিন্ন মন্ত্রী এবং এনএলডির কেন্দ্রীয় কার্যনির্বাহী কমিটির (সিইসি) সদস্যদের অনেককে আটক করা হয়।\nভারপ্রাপ্ত রাষ্ট্রপতি ইউ মিন্ট সুই ২০০৮ সালের সংবিধানের ৪১৭ অনুচ্ছেদ অনুসারে এক বছরের জন্য দেশব্যাপী জরুরি অবস্থা ঘোষণা করেছেন। তিনি বলেন, সনদের ৪১৮ অনুচ্ছেদ অনুযায়ী দেশের আইনসভা, প্রশাসনিক ও বিচারিক ক্ষমতা সেনাবাহিনীর কমান্ডার ইন চিফের কাছে হস্তান্তর করা হয়েছে।\nএই পদক্ষেপের পক্ষে ‘যুক্তি’ প্রদর্শন করে সেনাবাহিনী বলেছে, ৮ নভেম্বরের সাধারণ নির্বাচনে ভোটদানের সাথে জড়িত ১০ মিলিয়নেরও বেশি অনিয়ম পাওয়া গেছে যা সমস্ত রাজ্য এবং অঞ্চলে সম্ভাব্য ভোটার জালিয়াতির সূচক হিসেবে কাজ করেছে। এই সংখ্যাটি নির্বাচনের যোগ্য ভোটারের ২৫ শতাংশেরও বেশি।\nসেনাবাহিনী বলেছে, নির্বাচনী জালিয়াতির ব্যাপারে প্রতিকার করার ব্যাপারে সেনাবাহিনীর দাবির সমাধানে সরকার পদক্ষেপ নিতে ব্যর্থ হওয়ার পর এনএলডির নতুন সরকার গঠন এবং একটি নতুন সংসদ আহ্বান করার পদক্ষেপটি সংবিধানের ধারা ৪১৭ এবং ধারা ৪০ (সি)-এর অধীনে রাষ্ট্রীয় ক্ষমতা দখলের প্রচেষ্টা হিসেবে গণ্য হয়েছিল।\nসেনাবাহিনী বলেছে, ইউনিয়ন নির্বাচন কমিশন (ইউইসি) ভোটার তালিকার অনিয়মকে মোকাবেলায় ব্যর্থ হয়েছে এবং সরকার সামরিক বাহিনীর দাবিকে প্রত্যাখ্যান করেছিল। সংবিধানেই জাতীয় নিরাপত্তা বিঘ্নিত হওয়ার পরিস্থিতি সৃষ্টি হলে সরকার ভেঙে দেয়ার ক্ষমতা সেনাবাহিনীকে দেয়া হয়েছে।\nএনএলডি মিয়ানমারে গত ৮ নভেম্বর অনুষ্ঠিত সাধারণ নির্বাচনে বিপুল বিজয় পেয়েছে। এনএলডি প্রার্থীরা দেশব্যাপী ইউনিয়ন সংসদ এবং রাজ্য/আঞ্চলিক সংসদে নির্বাচিত এক হাজার ১১৭ আসনের মধ্যে ৯২০টিতে জিতেছে।\nঅভ্যুত্থানের পর এই বিজয়ের আর কোনো মূল্য কার্যত থাকল না। সেনাবাহিনী ক্ষমতা দখলের পরপর এর কর্তৃত্ব প্রতিষ্ঠার জন্য রাজধানী নেইপিদো, বৃহত্তর নগরী ইয়াঙ্গুন ও সীমান্ত অঞ্চলগুলোতে সেনা অবস্থান ও প্রহরা বাড়ানো হয়। এর বিরুদ্ধে বড় কোনো প্রতিরোধের খবর এখনো পাওয়া যায়নি।\nসেনাবাহিনীর ক্ষমতা দখলের মধ্য দিয়ে ২০০৮ সালে তদানীন্তন জান্তা প্রণীত সংবিধানের আলোকে গণতন্ত্রের পদার্পণের যে প্রক্রিয়া শুরু হয়, তার আপাত অবসান ঘটল। পাঁচ বছর আগে নির্বাচনে বিপুলভাবে জয়ী হয়ে অং সান সু চির দল ন্যাশনাল লিগ ফর ডেমোক্র্যাসি সরকার গঠন করলে তখনো ক্ষমতার মূল নিয়ন্ত্রণ বেশ খানিকটা সেনাবাহিনীর হাতে থেকে যায়। ২০০৮ সালের সেনাজান্তা প্রণীত সংবিধান অনুসারে স্বরাষ্ট্র মন্ত্রণালয়, প্রতিরক্ষা মন্ত্রণালয় ও সীমান্ত-বিষয়ক মন্ত্রণালয় সেনাবাহিনীর হাতে ছেড়ে দেয়া হয়। দুইজন ভাইস প্রেসিডেন্টের একজন সেনাবাহিনী মনোনীত। এ ছাড়া সংসদে এক-চতুর্থাংশ সদস্য সেনাবাহিনীর মনোনীত হওয়ার বাধ্যবাধকতা রাখা হয়েছে। অন্য দিকে সংবিধানের যেকোনো সংশোধনীর জন্য ৭৫ শতাংশ এমপির সমর্থন বাধ্যতামূলক করা হয়। এর মাধ্যমে কার্যত সেনা সম্মতি ছাড়া সংবিধান পরিবর্তন অসম্ভব করে রাখা হলো।\nএই সংবিধানের আরেকটি বিধান হলো- কোনো নাগরিকের স্বামী-স্ত্রী বা সন্তান অন্য দেশের নাগরিক হলে তিনি মিয়ানমারের প্রেসিডেন্ট হতে পারবেন না। এ কারণে অং সান সু চি বিপুল ভোটে জয়ী হয়ে ক্ষমতায় আসার পরও প্রেসিডেন্ট হতে পারেননি। স্টেট কাউন্সিলর নামে একটি পদ প্রবর্তন করে তিনি সে পদ গ্রহণ করে সরকারের নেতৃত্ব দিয়েছেন। সু চি চেয়েছিলেন নতুন মেয়াদে আরো বেশি সংখ্যাগরিষ্ঠতা নিয়ে ক্ষমতায় আসার পর তিনি সংবিধান সংশোধন করে এ বিষয়টি রহিত করবেন।\nসেনাবাহিনী কোনোভাবেই চাচ্ছিল না সংবিধানে রাষ্ট্রের ওপর সামরিক বাহিনীর যে কর্তৃত্ব ও নিয়ন্ত্রণ রয়েছে, তা রহিত হোক। এ নিয়ে বিভিন্ন সময় উত্তেজনা দেখা দেয় সেনাপ্রধান এবং সু চির মধ্যে। শেষ পর্যন্ত ৮৩ শতাংশ আসন নিয়ে বিজয় লাভের পরও সু চিকে দ্বিতীয় দফা সরকার গঠন করতে দিলো না সেনাবাহিনী।\nমিয়ানমারের সামরিক বাহিনীর ক্ষমতা গ্রহণের বিরুদ্ধে প্রতিবাদ বিক্ষোভের জন্য নিষ্ফল আহ্বান জানান অং সান সু চি। এরপর আগের সরকারের নেতৃস্থানীয় সবাইকে গ্রেফতার করেছে সেনাবাহিনী। এ পর্যন্ত সু চির আহ্বানে বড় ধরনের কোনো বিক্ষোভের খবর না পাওয়ার অর্থ হলো- রাষ্ট্রের ওপর সেনাবাহিনীর নিয়ন্ত্রণ গ্রহণের প্রচেষ্টা ব্যর্থ হবে, এমন কোনো সঙ্কেত নেই।\nআন্তর্জাতিক সম্প্রদায় আগে থেকে ধারণা করেছিল, মিয়ানমারে সেনাবাহিনী অভ্যুত্থান ঘটাতে পারে। বিষয়টি বাস্তবে ঘটার পর কেউ খুব একটা বিস্মিত হয়নি যদিও জাতিসঙ্ঘ, যুক্তরাষ্ট্র, যুক্তরাজ্য ও ইউরোপীয় ইউনিয়ন নেতৃবৃন্দ সামরিক অভ্যুত্থানের নিন্দা করে নির্বাচিতদের হাতে ক্ষমতা ফিরিয়ে দেয়ার আহ্বান জানিয়েছেন। কিন্তু মিয়ানমারের জান্তা সরকারকে এ ব্যাপারে বাধ্য করতে না পারলে তেমন কোনো পদক্ষেপ আশা করা যায় না। ক্ষমতা গ্রহণকারী সেনাবাহিনী প্রধান প্রাথমিকভাবে যেসব আদেশ-নিষেধ জারি করেছেন তাতে মনে হয়, জাল-জালিয়াতির অভিযোগ এনে সাম্প্রতিক নির্বাচন বাতিল ঘোষণার মধ্যে তার পদক্ষেপ সীমিত থাকবে না। এরপর অং সান সু চির বিরুদ্ধে দুর্নীতি, ক্ষমতার অপব্যবহার বা এ ধরনের অভিযোগ এনে পরবর্তী নির্বাচনের জন্য তাকে ‘অযোগ্য’ করা হতে পারে। বলা যায়, এই অভ্যুত্থানের মধ্য দিয়ে তিনি আবার ১০ বছর আগের অবস্থানে ফিরে গেলেন।\n২০০৮ সালের পরবর্তী সরকারের সময় যুক্তরাষ্ট্র ও ইউরোপীয় নেতারা সু চিকে জোরালোভাবে সমর্থন দিয়ে জেলমুক্তি, নির্বাচনের সুযোগ দান, ক্ষমতায় যাওয়া বা সরকার গঠনে সহায়তা করেছিল। কিন্তু যে আশায় পশ্চিমা নেতারা সু চিকে এ সমর্থন যুগিয়ে এসেছিলেন তার সামান্যই তিনি বাস্তবায়ন করতে পেরেছেন বলে মনে হয়। অর্থনৈতিক উদারীকরণসহ যে কিছু সংস্কার উদ্যোগ তার পূর্বসূরি নিয়েছিলেন সু চি তা এগিয়ে নিয়ে গেছেন। কিন্তু সু চি রোহিঙ্গা ইস্যুতে একতরফাভাবে জাতীয় ও আন্তর্জাতিক ফোরামে সামরিক বাহিনীর আকাক্সক্ষা অনুসারেই ভূমিকা পালন করে গেছেন। তিনি প্রথমবার সরকার গঠনের আগে দীর্ঘ সময় নিয়ে চীন সফরে যান এবং সেখানে বেইজিংয়ের স্বার্থরক্ষার ব্যাপারে সমঝোতায় উপনীত হয়ে পরবর্তীতে সরকার চালিয়েছেন বলে মনে করা হয়। কিন্তু আগের মেয়াদের শেষ দিকে এসে ভারতের সাথে সামরিক ও অর্থনৈতিক সম্পর্ক জোরদার করতে গিয়ে কিছু বিষয়ে বেইজিংয়ের বিরাগভাজন হয়েছেন বলে ধারণা করা হচ্ছে। সম্ভবত শেষ দিকে তিনি পশ্চিমের পৃষ্ঠপোষক ও মিত্রদের স্বার্থরক্ষায় কিছু ভারসাম্যপূর্ণ পদক্ষেপ নিতে চেয়েছিলেন। আর তার ক্ষমতাচ্যুতির পেছনে সেটি হয়ে থাকতে পারে সক্রিয় কারণ।\n১৯৪৮ সালে স্বাধীনতা অর্জনের পর থেকে বেশির ভাগ সময় মিয়ানমারে সামরিকজান্তা প্রত্যক্ষ বা পরোক্ষভাবে ক্ষমতায় ছিল। সু চির পাঁচ বছরসহ খুব বেশি সময় বেসামরিক ব্যক্তিরা ক্ষমতার স্বাদ নিতে পারেননি। নতুন করে অভ্যুত্থানের পর দেশটি সেই পুরনো ধারায় ফিরে যেতে পারে যদিও মিয়ানমারের শাসন ব্যবস্থায় এর মধ্যে যেসব পরিবর্তন এসে গেছে তার সবটাই আগের অবস্থায় ফিরিয়ে নেয়া সহজ হবে না।\nসহজভাবেই ধারণা করা যায়, মিয়ানমারের জান্তা সরকারকে চীন সর্বোতভাবে সমর্থন জানাতে পারে। তবে আনুষ্ঠানিক প্রতিক্রিয়ায় চীন কেবল পরিস্থিতি পর্যবেক্ষণের কথাই বলেছে। ভারতের মোদি সরকারও সামরিক সরকারের সাথে বিরোধে না জড়িয়ে নিজের কৌশলগত ও অর্থনৈতিক স্বার্থ উদ্ধার করার চেষ্টা করতে পারে। অভ্যুত্থানের পর মিয়ানমারের পরিস্থিতিতে উদ্বেগ জানালেও উল্লেখ করেছে, এটি তাদের অভ্যন্তরীণ ইস্যু। রাশিয়া ও ইসরাইল আগের মতোই নতুন সরকারের সাথে সব সম্পর্ক বজায় রেখে চলবে বলে মনে হয়। এর মধ্যে জাপান কিছুটা বিব্রতকর অবস্থায় পড়তে পারে। সেখানে সু চির পক্ষে বিক্ষোভও হয়েছে।\nএর মধ্যে সামরিক সরকারের জন্য চ্যালেঞ্জ হয়ে থাকবে কিছু বিষয়। বিশেষত, রোহিঙ্গা গণহত্যা ইস্যু নিয়ে আন্তর্জাতিক আদালতে যে মামলা চলছে সেখানে সু চির বেসামরিক সরকার যেভাবে ভূমিকা পালন করতে পেরেছিল সেভাবে পারবে না সামরিক সরকার। এটি বেসামরিক সরকারের হাতে ক্ষমতা ছেড়ে দেয়ার জন্য নতুন করে একটি চাপের হাতিয়ার হিসেবে ব্যবহার করতে পারে পশ্চিমা সরকারগুলো।\nরোহিঙ্গাদের প্রত্যাবাসনের বিষয়টিও একটি চাপ হিসেবে থাকবে মিয়ানমার সরকারের জন্য। ৪২ হাজার রোহিঙ্গা শরণার্থী প্রত্যাবাসনের যে প্রক্রিয়া শুরু হয়েছিল সেটি দ্রুত আর অগ্রসর হবে বলে মনে হয় না। সু চি সরকারের সাথে যেভাবে বিষয়টি নিয়ে চীনা মধ্যস্থতায় বাংলাদেশ সরকারের সাথে আলোচনার প্রক্রিয়া শুরু হয়েছিল তা সামনে অগ্রসর হবে বলে মনে হচ্ছে না। অবশ্য বাংলাদেশ এ ব্যাপারে ইতিবাচক প্রত্যাশাই ব্যক্ত করেছে। বাংলাদেশের রাষ্ট্র ও প্রতিরক্ষার ওপর চীনা প্রভাব কার্যকরভাবে বিদ্যমান না থাকলে ঢাকা রোহিঙ্গা সমস্যা সমাধানের জন্য কিছুটা চাপ তৈরির নীতিও বেছে নিতে পারে। সম্ভবত বিষয়টি সামনে রেখে মিয়ানমারের সেনাবাহিনী ক্ষমতা দখলের আগে থেকেই রাখাইন রাজ্যে সামরিক শক্তি বৃদ্ধি করেছে। আর সেই সাথে ক্ষমতা দখলের পর সেনা মোতায়েন বৃদ্ধি করেছে বাংলাদেশ সীমান্তবর্তী এ রাজ্যে।\nওয়াশিংটন এবং বেইজিং এই ইস্যুতে বিপরীত পক্ষ নিলে মিয়ানমারের রাজনৈতিক ভবিষ্যৎ, আঞ্চলিক ভূরাজনীতি এবং মার্কিন-চীন শীতল যুদ্ধে এর প্রভাব পড়তে পারে। আর মিয়ানমার সঙ্কটের সঙ্ঘাতমুখর পরিণতি শুধু এই দেশটির জন্যই নয়, একই সাথে পুরো অঞ্চলের ওপর অস্থির প্রভাব ফেলতে পারে। এর সমাধানমুখী বিকল্প হলো- আন্তর্জাতিক অংশগ্রহণের মাধ্যমে গণতান্ত্রিক যে রূপান্তর গত ১০ বছরে মিয়ানমারে হয়েছে এর ধারাবাহিকতা বজায় রাখতে কোনো একটি ফর্মুলা বের করা। মিয়ানমার থেকে চীনা প্রভাবকে মুছে দিয়ে অথবা দেশটিতে পাশ্চাত্য অংশগ্রহণে বাধা তৈরি করে এই সমাধান সম্ভব হবে না। গার্ডিয়ানের এক বিশ্লেষণে এ ক্ষেত্রে ১৯৯১ সালে কম্বোডিয়ার জন্য জাতিসঙ্ঘ যে মডেল অনুসরণ করেছিল, তেমন একটি ফর্মুলা নিয়ে অগ্রসর হওয়ার বিষয় বিবেচনা করার কথা বলা হয়েছে। কম্বোডিয়া ইস্যুটি বৈশ্বিক প্রভাবগুলোর ক্ষেত্রে আরো বিস্তৃত ছিল এবং মিয়ানমারের রাজনৈতিক সমাধানের জন্য অনেক অংশগ্রহণকারীর প্রয়োজন হবে না কম্বোডিয়ার মতো। মিয়ানমারের গণতান্ত্রিক ধারাবাহিকতা বজায় রাখা এবং রোহিঙ্গা সঙ্কটের একটি গ্রহণযোগ্য সমাধানের জন্য আমেরিকা, চীন, বাংলাদেশ এবং ভারতের সক্রিয় অংশগ্রহণের সাথে ইন্দোনেশিয়া বা তুরস্ককে যুক্ত করা যেতে পারে।\nবলার অপেক্ষা রাখে না, অং সান সু চি গণতন্ত্রের একটি ‘আইকন’ থেকে সেনাবাহিনীর সাথে সমন্বয় করতে পারেন, এমন এক জাতীয়তাবাদী রাজনীতিবিদ হিসেবে রূপান্তরিত হতে চেয়েছিলেন। এই কৌশলটি শেষ পর্যন্ত ব্যর্থ হয়েছে।\nরোহিঙ্গাদের ওপর সেনাবাহিনীর ভয়াবহ অত্যাচারকে সমর্থন করা এবং আন্তর্জাতিক ন্যায়বিচার আদালতে এ কাজের প্রতি সমর্থন দেয়ার ব্যাপারে তার রেকর্ডটি আন্তর্জাতিক সম্প্রদায় ক্ষমাযোগ্য মনে করেন কি না, সংশয় রয়েছে। তবে পাশ্চাত্যের জন্য সু চির বিকল্প খুব একটা দেখা যায় না। মিয়ানমারে একটি শান্তিপূর্ণ, গণতান্ত্রিক ও অন্তর্ভুক্তিমূলক সমাধানের দৃষ্টিভঙ্গি বাস্তবায়নে সহায়তা করার জন্য আন্তর্জাতিক সম্প্রদায়ের পক্ষে সু চিকে বাদ দিয়ে কিছু করা সহজ হবে না। মনে রাখতে হবে, সেনাবাহিনী যত বিতর্কই সৃষ্টি করার চেষ্টা করুক না কেন, সু চি ও তার দল সব বিবেচনায় গ্রহণযোগ্য একটি নির্বাচনে ৮৩ শতাংশ আসন লাভ করেছে। যেখানে স্বরাষ্ট্র ও প্রতিরক্ষা মন্ত্রণালয় সরাসরি সেনাবাহিনী নিয়ন্ত্রণ করে; সেখানে নির্বাচন কমিশনের এককভাবে ভোট জালিয়াতি করার অভিযোগকে সাবেক মার্কিন প্রেসিডেন্ট ট্রাম্পের অভিযোগের সাথেই তুলনা করা যায়।\nমিয়ানমারের সামরিক অভ্যুত্থানের একটি আঞ্চলিক ও আন্তর্জাতিক প্রভাবও থাকবে। বহু বছর ধরে এশিয়া, আফ্রিকা বা ল্যাটিন আমেরিকার সেনা অভ্যুত্থানপ্রবণ দেশগুলোতে সামরিক বাহিনীকে ক্ষমতা দখল করতে দেখা যায়নি। মিসর ও সুদান এর ব্যতিক্রম। মধ্যপ্রাচ্যের এ দু’টি দেশে সামরিক বাহিনী ক্ষমতা দখল করেছে পাশ্চাত্যের নেপথ্য ইন্ধনে। মিয়ানমারে একই ঘটনা ঘটার পর এটি আন্তর্জাতিক পর্যায়ে ক্ষমতা দখল বা পরিবর্তনে একটি প্রবণতা হয়ে দাঁড়ায় কি না সেটি দেখার বিষয়।


আশ্রয়ণ প্রকল্প : অন্তর্ভুক্তিমূলক উন্নয়নে শেখ হাসিনা মডেল - BD Study Corner\nHome Essay Bangla আশ্রয়ণ প্রকল্প : অন্তর্ভুক্তিমূলক উন্নয়নে শেখ হাসিনা মডেল\nবাংলাদেশকে ২০৪১ সালের মধ্যে উন্নত-সমৃদ্ধ দেশে পরিণত করতে মাননীয় প্রধানমন্ত্রী শেখ হাসিনা ব্যাপক পরিকল্পনা গ্রহণ করেছেন এবং পর্যায়ক্রমে সেগুলো বাস্তবায়ন করে যাচ্ছেন।\nঅদম্য অগ্রযাত্রায় এগিয়ে চলেছে দেশ। এই উন্নয়নের পথে সবচেয়ে বড় বাধা হচ্ছে দরিদ্রতা। জননেত্রী শেখ হাসিনা ২০০৯ সালে প্রধানমন্ত্রীর দায়িত্ব গ্রহণের সময় বাংলাদেশের দারিদ্র্যের হার ছিল ৪১.৫ শতাংশ।\nএকটানা ৩ মেয়াদে সরকার পরিচালনা করে অক্লান্ত পরিশ্রমের মাধ্যমে গত সাড়ে ১২ বছরে তিনি এ হার ২০.৫ শতাংশে নামিয়ে আনতে সক্ষম হয়েছেন। কিন্তু বাংলাদেশকে উন্নত দেশ হতে হলে দারিদ্র্যের হার আরও কমাতে হবে। দেশের অসহায়-দরিদ্র প্রান্তিক জনগোষ্ঠীকে উন্নয়নের মূলধারায় যুক্ত করতে হবে।\n‘আশ্রয়ণ’ প্রকল্পের মাধ্যমে মাননীয় প্রধানমন্ত্রী ভূমিহীন-গৃহহীন ছিন্নমূল মানুষকে অন্তর্ভুক্তিমূলক উন্নয়নের আওতায় আনছেন। তিনি ঘোষণা দিয়েছেন- ‘বাংলাদেশে একজন মানুষও গৃহহীন থাকবে না।’ প্রধানমন্ত্রীর এ নির্দেশনা বাস্তবায়নের লক্ষ্যে দেশের ৬৪ জেলার ভূমিহীন ও গৃহহীনদের তালিকা করা হয়। এ তালিকায় সংযোজন-বিয়োজন উপজেলা টাস্কফোর্স কমিটির তত্ত্বাবধানে একটি চলমান প্রক্রিয়া।\nতালিকা অনুযায়ী ‘ক শ্রেণি’ অর্থাৎ একেবারেই ভূমিহীন ও গৃহহীন ২ লাখ ৯৩ হাজার ৩৬১ পরিবারের তালিকা প্রস্তুত করা হয়। এ ছাড়া যার জমি আছে কিন্তু ঘর নেই অথবা জরাজীর্ণ ও ভঙ্গুর ঘর রয়েছে এমন ‘খ শ্রেণি’ভুক্ত ৫ লাখ ৯২ হাজার ২৬১টি পরিবারের তালিকা করা হয়েছে। প্রকল্পের আওতায় ২০২১ সালের জুন পর্যন্ত ৪ লাখ ৪২ হাজার ৬০৮টি ভূমিহীন ও গৃহহীন পরিবারকে পুনর্বাসন করা হয়েছে। তালিকাভুক্ত সব পরিবার পর্যায়ক্রমে পুনর্বাসিত হবে।\nজাতির পিতা বঙ্গবন্ধু শেখ মুজিবুর রহমান ১৯৭২ সালের ২০ ফেব্রুয়ারি তৎকালীন নোয়াখালী, বর্তমান লক্ষ্মীপুর জেলার রামগতি উপজেলার চর পোড়াগাছা গ্রাম পরিদর্শন করেন এবং নদীভাঙনকবলিত ভূমিহীন-গৃহহীন অসহায় পরিবারগুলোকে গুচ্ছগ্রামে পুনর্বাসিত করেন।\nকক্সবাজার ও অন্যান্য উপকূলীয় অঞ্চলে ১৯৯৭ সালের ১৯ মে ভয়াবহ ঘূর্ণিঝড় আঘাত হানে। মাননীয় প্রধানমন্ত্রী শেখ হাসিনা ২০ মে টেকনাফ উপজেলার সেন্টমার্টিন পরিদর্শন করে ঘূর্ণিঝড়ে ক্ষতিগ্রস্ত গৃহহীন গরিব পরিবারগুলোকে পুনর্বাসনের নির্দেশনা দেন। প্রধানমন্ত্রী সে বছরই দেশের ভূমিহীন ও গৃহহীন মানুষের জন্য ‘আশ্রয়ণ’ প্রকল্প চালু করেন।\nআশ্রয়ণ মানে কেবল আবাসনের ব্যবস্থা নয়; বরং এর পরিধি আরও ব্যাপক ও বিস্তৃত। উপকারভোগীরা দুই শতাংশ করে জমি পেয়েছেন; একটি অর্ধপাকা দুই কক্ষের ঘর পাচ্ছেন; বিনা মূল্যে বিদ্যুৎ সংযোগ লাগছে এখানে এবং এতে রয়েছে গোসলখানা, টয়লেট ও রান্নাঘর।\nগৃহসহ জমি স্বামী-স্ত্রী উভয়ের নামে যৌথভাবে দলিল করে দেওয়া হয়েছে। প্রকল্প এলাকায় প্রচুর পরিমাণে গাছ লাগানো হচ্ছে। প্রতি দশটি পরিবারের সুপেয় পানির জন্য থাকছে একটি করে নলকূপ। ফলে ডায়রিয়াসহ পানিবাহিত রোগ থেকে মুক্ত থাকবেন সুবিধাভোগীরা।\nতাদের স্বাস্থ্যসেবার জন্য নির্মিত হচ্ছে কমিউনিটি ক্লিনিক। আশ্রয়ণের ছেলেমেয়েদের প্রাথমিক শিক্ষা নিশ্চিত করতে প্রাথমিক বিদ্যালয়ের ব্যবস্থা রাখা হয়েছে। শিশু-কিশোরদের শরীর গঠন ও বিনোদনের জন্য প্রকল্প এলাকায় রয়েছে খেলার মাঠ। একটি স্বয়ংসম্পূর্ণ আধুনিক গ্রামের সব নাগরিক সুবিধাই থাকছে আশ্রয়ণ প্রকল্পে।\nউপকারভোগীদের সক্ষমতা ও কর্মদক্ষতা বৃদ্ধির জন্য দেওয়া হচ্ছে বিভিন্ন পেশামুখী দশ দিনের প্রশিক্ষণ। বিশেষ করে ব্যারাকে বসবাসকারী সুবিধাভোগীদের মৎস্য চাষ, পাটি বুনন, নার্সারি, নকশিকাঁথা, ওয়েল্ডিং, ইলেকট্রিক ওয়ারিং এবং রিকশা-সাইকেল-ভ্যান গাড়ি মেরামতের মতো ৩২টি পেশায় প্রশিক্ষিত করা হচ্ছে।\nএ প্রশিক্ষণ চলাকালে তাদের আয়-রোজগারের যেন ব্যাঘাত না ঘটে সেজন্য প্রতিদিন ৭৫০ টাকা করে ভাতা দেওয়া হয়। প্রশিক্ষণ-পরবর্তী সময়ে উপকারভোগীরা সমবায় সমিতি গঠন করে আয়বর্ধনকারী ব্যবসা বা পেশা চালুর জন্য ৩০ হাজার টাকা পর্যন্ত ঋণ পাচ্ছেন। ব্যারাকে পুনর্বাসিত পরিবারপ্রতি প্রাথমিকভাবে তিন মাসের ভিজিএফের আওতায় খাদ্য সহায়তা দেওয়া হচ্ছে।\nমাতৃত্বকালীন, বয়স্ক, বিধবা বা অন্যান্য সামাজিক সুরক্ষা কর্মসূচির আওতায় ভাতাপ্রাপ্তিতে অগ্রাধিকার পাচ্ছেন তারা। অর্থাৎ একজন নিঃস্ব ব্যক্তিকে বিভিন্ন প্রক্রিয়ায় মানবসম্পদে পরিণত করে আত্মপ্রত্যয়ী হিসাবে প্রতিষ্ঠিত করা হচ্ছে।\nনোবেলজয়ী অর্থনীতিবিদ অমর্ত্য সেন দরিদ্রতা সম্পর্কে বলেছেন, ‘খাদ্য ও অন্যান্য সামাজিক সুবিধাদির ওপর জনগোষ্ঠীর অনুপ্রবেশ বা অধিকার প্রতিষ্ঠাতে অসামর্থ্য হওয়ার কারণেই অর্থাৎ ফেইলিওর অব এন্টাইটেলমেন্ট বা স্বত্বাধিকার নিশ্চিত করতে ব্যর্থতার কারণে সমাজে ক্ষুধা ও দারিদ্র্যদশা দেখা দেয়।’\nপ্রধানমন্ত্রী শেখ হাসিনা সম্পদের সুষম বণ্টনের লক্ষ্যে আশ্রয়ণ প্রকল্পের মাধ্যমে হতদরিদ্র ভিক্ষুক, বিধবা, স্বামী পরিত্যক্ত, ভূমিহীন, গৃহহীন, ছিন্নমূল মানুষকে ভূমি ব্যবহারের আওতায় এনে অন্যান্য সামাজিক সুবিধাপ্রাপ্তির ব্যবস্থা করে দিয়েছেন।\nজলবায়ু উদ্বাস্তু, ক্ষুদ্র নৃগোষ্ঠী, তৃতীয় লিঙ্গ, বেদে, দলিত, হরিজনসহ সমাজের পিছিয়ে পড়া অন্যান্য সম্প্রদায়কেও অন্তর্ভুক্ত করা হয়েছে এ কর্মসূচিতে। বিশ্বে এটি প্রথম ও সর্ববৃহৎ উদ্যোগ, যাতে রাষ্ট্রের পশ্চাৎপদ জনগোষ্ঠীকে মূলস্রোতে তুলে আনার জন্য সম্পূর্ণ বিনা মূল্যে বাসস্থান নির্মাণ করে দেওয়া হচ্ছে।\nআশ্রয়ণ প্রকল্প বাস্তবায়নের মাধ্যমে আমাদের সংবিধানের ১৫ অনুচ্ছেদে বর্ণিত সব নাগরিকের জন্য মৌলিক উপকরণপ্রাপ্তির উদ্যোগ গ্রহণ করা হয়। বাংলাদেশ আওয়ামী লীগের ২০১৮ সালের নির্বাচনি ইশতেহারের ৩.১৩ অনুচ্ছেদ অনুযায়ী দারিদ্র্য বিমোচন, বৈষম্য হ্রাস এবং সবার জন্য বাসস্থানের অধিকার নিশ্চিত করা হচ্ছে।\nপরিবেশ ও জলবায়ু উদ্বাস্তুদের পুনর্বাসনের জন্য মাননীয় প্রধানমন্ত্রীর অঙ্গীকার পূর্ণতা পেয়েছে। আশ্রয়ণ কর্মসূচি বাস্তবায়নের মধ্য দিয়ে সাসটেইনেবল ডেভেলপমেন্ট গোল (এসডিজি) এর ১নং দারিদ্র্যের অবসান, ২নং ক্ষুধা নির্মূল, ৩নং স্বাস্থ্যসেবা, ৪নং মানসম্মত শিক্ষা, ৫নং লিঙ্গ সমতা ও নারীর ক্ষমতায়ন, ৬নং সুপেয় পানি ও স্যানিটেশন, ৮নং উপযুক্ত কর্মসংস্থান, ১০নং অসমতা কমিয়ে আনা এবং ১১নং টেকসই ও নিরাপদ জনবসতির মতো অনেক লক্ষ্য অর্জনে সাফল্য আসছে।\nক্ষুধা ও দারিদ্র্য বিমোচনের জন্য বিভিন্ন সময়ে বিভিন্ন ধারণার প্রচলন ছিল। বৈদেশিক সাহায্য, খাদ্য সহায়তা, ত্রাণ প্রদান এবং ক্ষুদ্র ঋণের নামে শোষণ ও বঞ্চনার কারণে একজন দরিদ্র ব্যক্তি চরম দারিদ্র্যদশার মধ্যে পতিত হতো।\nযুক্তরাষ্ট্রের হার্ভার্ড বিশ্ববিদ্যালয়ের রাজনৈতিক অর্থনীতির অধ্যাপক ড্যানি রড্রিক পূর্ব এশিয়ার উচ্চ প্রবৃদ্ধির ওপর গবেষণা করে দেখিয়েছেন, এখানে উচ্চ প্রবৃদ্ধি অর্জনে ভূমির মালিকানা পুনর্বণ্টন গুরুত্বপূর্ণ শর্ত হিসাবে কাজ করে।\nআশ্রয়ণ প্রকল্পের মাধ্যমে উপকারভোগীরা ঘরসহ ভূমির মালিকানা পাওয়ার পাশাপাশি আয়বর্ধক কাজে সম্পৃক্ত হয়ে স্বাবলম্বী হয়ে উঠছে। দেশের আর্থ-সামাজিক উন্নয়নে তাদের মেধা ও শ্রম দেওয়ার সুযোগ সৃষ্টি হয়েছে। সুবিধাভোগী ব্যক্তি ও পরিবার হীনম্মন্যতা কাটিয়ে একটি সম্মানজনক জীবন-জীবিকা নির্বাহ করার স্বপ্ন দেখছে। এভাবেই প্রান্তিক জনগোষ্ঠীকে অন্তর্ভুক্তিমূলক উন্নয়নে শামিল করছেন দেশরত্ন শেখ হাসিনা।\nআশ্রয়ণ প্রকল্প বাংলাদেশের দরিদ্রতা দূর করতে গুরুত্বপূর্ণ ভূমিকা পালন করে যাচ্ছে। অন্তর্ভুক্তিমূলক উন্নয়ন তথা দারিদ্র্য বিমোচনের এই নতুন পদ্ধতি ইতোমধ্যে ‘শেখ হাসিনা মডেল’ হিসাবে পরিচিতি পেয়েছে। ‘শেখ হাসিনা মডেলে’র মূল ছয়টি বৈশিষ্ট্য নিুরূপ-\n১. উপার্জন ক্ষমতা ও সঞ্চয় বৃদ্ধি করে অর্থনৈতিকভাবে স্বাবলম্বী করা;\n২. সম্মানজনক জীবিকা ও সামাজিক মর্যাদা পুনঃপ্রতিষ্ঠা;\n৩. নারীদের ঘরের অর্ধেক মালিকানা দিয়ে নারীর ক্ষমতায়ন;\n৪. প্রশিক্ষণের মাধ্যমে দক্ষতা ও সক্ষমতা বাড়িয়ে মানবসম্পদ উন্নয়ন;\nবঙ্গবন্ধু শেখ মুজিবের রাজনীতির মূল দর্শনই ছিল দুঃখী মানুষের মুখে হাসি ফোটানো। জাতির পিতার জ্যেষ্ঠ কন্যা সে লক্ষ্য পূরণে দিন-রাত কাজ করে চলেছেন। ‘বাদ যাবে না একটি মানুষও’- এ মূলনীতিকে সামনে রেখেই তিনি সব উন্নয়ন পরিকল্পনা সাজিয়েছেন।\nবাংলাদেশ ইতোমধ্যেই উন্নয়নশীল দেশ হিসাবে উত্তরণে জাতিসংঘের চূড়ান্ত সুপারিশ লাভ করেছে। বঙ্গবন্ধুর আজীবন লালিত স্বপ্নক্ষুধা-দারিদ্র্যমুক্ত ‘সোনার বাংলাদেশ’-এর দিকে ক্রমেই আমরা এগিয়ে যাচ্ছি। আশা করা যায়- উন্নয়নের এ ধারা অব্যাহত থাকলে মাননীয় প্রধানমন্ত্রী শেখ হাসিনার সুযোগ্য ও দূরদর্শী নেতৃত্বে ২০৪১ সালের আগেই বাংলাদেশ উন্নত-সমৃদ্ধ দেশে পরিণত হবে।\nআশ্রয়ণ প্রকল্প : অন্তর্ভুক্তিমূলক উন্নয়নে শেখ হাসিনা মডেল ছাড়া আরও পড়ুনঃ\nPrevious articleআজকের Daily Star Editorial অনুবাদ চর্চা: পর্ব-৩৩৮\nNext articleসন্ধি বিচ্ছেদ : গুরুত্বপূর্ণ ২১০টি\nঢাকা দক্ষিণ সিটি কর্পোরেশন নিয়োগ পরীক্ষার প্রশ্ন সমাধান ২০২১


হারানো বোনকে ফিরে পেলেন জ্যাকুলিন!\n১৪ সেপ্টেম্বর ২০১৮, ১৭:০৭\nবলিউড অভিনেত্রী জ্যাকুলিন ফার্নান্দেজ ও মার্কিন অভিনেত্রী আমান্দা কার্নি যেন যমজ বোন! ছবি : ইনস্টাগ্রাম\nবলিউডে জনপ্রিয় শ্রীলঙ্কান অভিনেত্রী জ্যাকুলিন ফার্নান্দেজ অবশেষে তাঁর যমজকে ফিরে পেয়েছেন! কী, চমকে গেলেন? সত্য হলো, মার্কিন অভিনেত্রী আমান্দা কার্নি ও জ্যাকুলিনের চেহারার বেশ মিল রয়েছে। অনেকেই দুজনকে দেখে যমজ বোন ভাবতে পারেন। শুধু কি ভক্তরা, এই দুই সুন্দরীও যে তা-ই ভাবেন!\nদুই বন্ধু জ্যাকুলিন ও আমান্দা এখন যুক্তরাষ্ট্রের ক্যালিফোর্নিয়ায় অবসর বিনোদনে কাটাচ্ছেন। সামাজিক যোগাযোগমাধ্যম ইনস্টাগ্রামে তাঁরা দুজন ছবিও পোস্ট করেছেন। তাদের উচ্ছ্বাসে মনে হচ্ছে, যেন হারানো বোনকে খুঁজে পেয়েছেন!\nএকটি ছবি পোস্ট করে জ্যাকুলিন ফার্নান্দেজ লিখেছেন, ‘আমাদের মনে হয়, জন্মের সময় যেন আলাদা হয়ে গিয়েছিলাম!’\nইনস্টাগ্রামে এই ছবিটি শেয়ার করেছেন মার্কিন অভিনেত্রী আমান্দা কার্নি\nআমান্দা কার্নিও জ্যাকুলিনের সঙ্গে তোলা একাধিক ছবি পোস্ট করেছেন। লিখেছেন, ‘আমাদের গল্প শুরু হলো।’ ভক্তরা ভাবতেই পারেন, এ দুই অভিনেত্রীকে একসঙ্গে রুপালি পর্দায়ও দেখা যাবে।\nভারতে আমান্দা কার্নির অসংখ্য ভক্ত আছে। কিছুদিন আগে জনপ্রিয় ইউটিউবার ভুবন বামের সঙ্গে আমান্দাকে দেখা গিয়েছিল। তাঁদের একটি ভিডিও ইউটিউবে প্রকাশ করা হয়েছিল এবং ভক্তরা সত্যিই বিস্মিত হয়েছেন। এখন ভক্তদের আশা, আমান্দা-জ্যাকুলিনকে একসঙ্গে পর্দায় দেখা যাবে।\nজ্যাকুলিনকে শেষ দেখা গিয়েছিল ‘রেস-৩’ ছবিতে। তরুণ মানসুখানি সম্প্রতি ঘোষণা দিয়েছেন, গাড়ি রেসিং নিয়ে নির্মাণাধীন ‘ড্রাইভ’ সিনেমায় অভিনয় করছেন জ্যাকুলিন। তাঁর সঙ্গে জুটি বেঁধেছেন সুশান্ত সিং রাজপুত। তবে এখনো মুক্তির তারিখ নির্ধারিত হয়নি।\nএ ছাড়া ‘ড্যন্সিং ড্যাডি’ নামের আরেক সিনেমায়ও অভিনয় করবেন জ্যাকুলিন। বিখ্যাত নৃত্যশিল্পী, অভিনেতা ও পরিচালক রেমো ডি সুজার ওই নৃত্যছবিতে বলিউড সুপারস্টার সালমান খান অভিনয় করবেন বলে নিশ্চিত করেছেন। ছবিতে সালমানের প্রেমিকার ভূমিকায় অভিনয় করবেন জ্যাকুলিন। এ ছবিরও মুক্তির দিন ঘোষণা হয়নি।


মাথার চুল সাদা হয়ে যাচ্ছে? কোনো রকম মানসিক চাপ নেই তো? কী বলছে গবেষণা | KhaborOnline\nHome বিজ্ঞান মাথার চুল সাদা হয়ে যাচ্ছে? কোনো রকম মানসিক চাপ নেই তো? কী...\nওয়েবডেস্ক : বহু ক্ষেত্রেই এমন দেখা গিয়েছে কোনো রকম মানসিক চাপের কারণে নিজের ত্বক এবং চুলের দিকে যত্ন নেওয়া না হলেই কয়েক দিন পরে যখন চোখ যায়, তখন দেখা যায় চোখের তলায় কালো দাগ বলিরেখা এবং মাথার বেশ কিছু চুল সাদা হয়ে গিয়েছে। এমন ঘটনা বহু মানুষের সঙ্গে ঘটেছে। তা সে বিখ্যাত মানুষ হন বা সাধারণ মানুষ।\nএই বিষয়ে বিশেষজ্ঞদের মতানুযায়ী বলে যায়, চুল সাদা হওয়ার ঘটনাটির সঙ্গে মানসিক চাপের বিষয়টি যুক্ত রয়েছে।\nপ্রথমবার হার্ভার্ড বিশ্ববিদ্যালয়ের বিজ্ঞানীরা আবিষ্কার করেছেন যে, চুল সাদা হওয়ার এই প্রক্রিয়াটি ঠিক কী ভাবে কাজ করে। তাঁদের মতে, স্ট্রেস অর্থাৎ মানসিক চাপ বা উত্তেজনা স্নায়ুগুলিকে সক্রিয় করে। এইগুলি হল সেই স্নায়ু যেগুলি ক্রিয়া প্রতিক্রিয়ার সঙ্গে যুক্ত। এই স্নায়ুগুলিই চুলের রঙ-পুনঃসৃষ্টির ক্ষেত্রে দায়ী বীজকোষগুলিকে স্থায়ী ভাবে ক্ষতিগ্রস্ত করে দেয়।\nএই গবেষণাপত্রটি প্রকাশিত হয়েছে নেচার পত্রিকায়।\nহার্ভার্ড ইউনিভার্সিটির স্টেম সেল অ্যন্ড রিজেনারেটিভ বায়োলজি বিভাগের অ্যালভিন অ্যান্ড এস্টা স্টার অ্যাসোসিয়েট প্রফেসর প্রবীণ লেখক ইয়া-চিহে হসু বলছেন, সকলেরই কম বেশি এই অভিজ্ঞতা আছে যে, মানসিক চাপ তাদের শরীরের ওপর বিশেষ করে যা বাইরে থেকে দেখা যায় সেই ত্বক ও চুলের ওপর কী ভাবে প্রভাব ফেলে। হসু বলেন, যদি এই সংযোগ সত্যি হয় তা হলে কী ভাবে মানসিক চাপ এই কোষ পরিবর্তন করে?\nচুলের রঞ্জকতা পরিবর্তন লক্ষ ও পর্যবেক্ষণ করা বেশ সহজ। তাই এই বিষয়টিই দিয়েই পরীক্ষা শুরু করেছেন তাঁরা। এই বিষয়টি জানার জন্য তাঁরা খুবই কৌতুহলীও ছিলেন।\nপড়ুন – এক লক্ষ কোটি বছর আগে চাঁদেও ছিল চৌম্বকীয় শক্তি, বলছে গবেষণা\nকী ভাবে বিষয়টি আবিষ্কার করলেন?\nযেহেতু মানসিক চাপ সারা শরীরেই সক্রিয়, তাই গবেষকরা প্রথমে এই বিষয়টি খুঁজে বের করতে চাইছিলেন যে ঠিক কোন বিষয় মানসিক চাপকে চুলের রঙের সঙ্গে যুক্ত করে। তার পর প্রথমে এটি অনুমান করে নেওয়া হয় যে মানসিক চাপ রঙ উৎপাদক কোষগুলিকে আক্রমণ করে।\nস্ট্রেস বা মানসিক চাপ সর্বদা দেহে হরমোন করটিসলের মাত্রা বাড়িয়ে দেয়। তাই তাঁরা ভেবেছিলেন, এ ক্ষেত্রে করটিসল একটি ভূমিকা নিলেও নিতে পারে। হসু বলেন, তবে আশ্চর্যের বিষয় হল, এই ভেবে তাঁরা ইঁদুরের শরীর থেকে অ্যাড্রিনাল গ্রন্থিটি সরিয়ে ফেলেন, যাতে তারা কর্টিসল জাতীয় হরমোন তৈরিই করতে না পারে। কিন্তু তাও তাদের চুল স্ট্রেসের ফলে ধূসর হয়ে গিয়েছে।\nপদ্ধতি মেনে একের পর এক সম্ভাবনাগুলি সরিয়ে ফেলের পর গবেষকরা সিমপ্যাথেটিক নার্ভ সিস্টেমের ওপর নজর দেন। এই সিস্টেমের স্নায়ু প্রত্যেক চুলের সঙ্গে যুক্ত। মানসিক চাপ এই স্নায়ুগুলিকে এক রকমের রাসায়নিক নির্গত করতে বাধ্য করে। সেই রাসায়নিকটি রঞ্জক পুনসৃষ্টিকারী স্টেমসেলগুলি দ্বারা গৃহীত হয়।\nকী ভাবে পাকাপাকি ভাবে এটা ক্ষতি সাধন করে?\nচুলের এই কোষের মধ্যে কয়েকটি কোষ রঞ্জক সৃষ্টিকারী কোষের সংগ্রহশালা হিসাবে কাজ করে। তার থেকেই চুল রং পায়।\nগবেষকরা দেখতে পেয়েছেন, যে সিমপ্যাথেটিক নার্ভ থেকে প্রাপ্ত নরিপাইনফ্রিন স্টেম সেলগুলিকে অত্যধিক ভাবে সক্রিয় করে তোলে। স্টেম সেলগুলিকে রঞ্জক উৎপাদক কোষে রূপান্তর করে।\nপড়ুন – অতিরিক্ত ইন্টারনেট আসক্তি পড়ুয়াদের পড়াশোনার দক্ষতা কমিয়ে দিচ্ছে: গবেষণা\nহসু বলেন, তাঁরা যখন এই গবেষণাটি শুরু করেছিলেন, তখন ভেবেছিলেন যে শরীরের জন্য স্ট্রেস খারাপ। কিন্তু পরে যা দেখলেন তা তাঁদের কল্পনাতীত। তিনি বলেন, মাত্র কয়েক দিন পরেই রঞ্জক পুনর্জন্মের সমস্ত স্টেম সেল হারিয়ে গিয়েছিল। এই স্টেমসেলগুলি একবার চলে গেলে তা আর ফিরে পাওয়া যায় না। রঞ্জকটি পুনরায় তৈরি করা যায় না। ক্ষতি চির স্থায়ী।\nগবেষণাপত্রটির প্রধান লেখক পোস্টডক্টোরাল ফেলো বিং ঝাং বলেছেন, তীব্র মানসিক চাপ, বিশেষত এই বিশেষ ধরনের অর্থাৎ সংগ্রাম করা বা সরে যাওয়ার প্রতিক্রিয়াটিকে একটি প্রাণীর বেঁচে থাকার জন্য উপকারী বলে মনে করা হয়। তবে এ ক্ষেত্রে তীব্র মানসিক চাপ স্টেম কোষের স্থায়ী অবনতি ঘটায়।\nএই বিষয়টি জানতে গিয়ে, গবেষকরা গোটা শরীর নিয়ে গবেষণা করতে শুরু করেছিলেন। তারপর ক্রমশ পরিসর কমে এসেছে। তার পর একে একে পৃথক পৃথক অঙ্গপ্রত্যঙ্গের ক্রিয়ার ওপর নজর দেন। কোষের সঙ্গে কোষের সম্পর্ক ইত্যাদির দিকে নজর দেন।\nঝাং বলেছেন, সর্বোচ্চ স্তর থেকে ক্ষুদ্রতম বিশদে বিষয়ে জানতে একাধিক পদ্ধতি অবলম্বন করেছেন। একটি জৈবিক প্রশ্ন সমাধানের জন্য বিভিন্ন পদ্ধতির সংমিশ্রণ ব্যবহার করেছেন। বিভিন্ন শাখার বিস্তৃত ক্ষেত্রে অনেক বিজ্ঞানীর সাহায্য নিয়েছেন।\nকী উপকার হল এই গবেষণায়?\nসহযোগী বিজ্ঞানীদের মধ্যে হার্ভার্ড মেডিকেল স্কুলের ইমিউনোলজির সহকারী অধ্যাপক আইজাক চিউ-ও ছিলেন। তিনি স্নায়ু এবং প্রতিরোধ ব্যবস্থার মধ্যে ইন্টারপ্লে-র বিষয়ে অভিজ্ঞ। চু বলেন, “আমরা জানি যে পেরিফেরাল নিউরনগুলি শক্তিশালী ভাবে অঙ্গ প্রত্যঙ্গের কার্যকারিতা, রক্তনালী এবং অনাক্রমণতা নিয়ন্ত্রণ করে। কিন্তু কী ভাবে তারা স্টেম সেলগুলি নিয়ন্ত্রণ করে সে সম্পর্কে খুব কম জানি।“\nতিনি বলেন যে, এই অধ্যয়নের মাধ্যমে এখন জানা গিয়েছে যে, নিউরনগুলি স্টেম সেল এবং তাদের কার্যকারিতা নিয়ন্ত্রণ করতে পারে। চুল রঙ ও ধরনের সঙ্গে মানসিক চাপকে যুক্ত করার জন্য তারা সেলুলার এবং আণবিক স্তরে কী ভাবে সংযোগ সাধন করে ও তার পরিবর্তন করে তাও এখন ব্যখ্যা করা যায়।\nএই গবেষণা থেকে যা উঠে এল তা দিয়ে বিভিন্ন অঙ্গ এবং কোষগুলির ওপর মানসিক চাপের বিস্তৃত প্রভাব কী তা বুঝতে সুবিধে হবে। এই বিষয়গুলি স্ট্রেসের ক্ষতিকারক প্রভাবগুলিকে আটকাবে বা পরিবর্তন করার চেষ্টা করে এমন কিছু নতুন গবেষণার পথ সুগম করবে।\nপড়ুন – ২০১৯ সালে মহাসাগরের তাপমাত্রা সব থেকে বেশি ছিল: গবেষণা\nপূর্ববর্তীরাজনীতিবিদরা কাজ হারাবেন, আশঙ্কা রামদেবের\nপরবর্তী‘চিঁড়ে’ খেতে ভীষণ পছন্দ করেন প্রধানমন্ত্রী মোদী


রাজ্যের মানুষ ঠিক করে নিয়েছে, দুষ্টু গরুর বেয়াদপি আর মানবে না - TheWall\nনীলরতন সরকার হাসপাতালের অধ্যক্ষ ও উপাধ্যক্ষ একসঙ্গে পদত্যাগ করলেন। গণ ইস্তফা দিলেন সিউড়ি সদর হাসপাতালের ৬৭ জন সরকারি ডাক্তার। উত্তরবঙ্গ মেডিকেল কলেজেও কর্মবিরতি ঘোষণা করলেন ডাক্তারবাবুরা। এদিকে রাজ্যের সব হাসপাতালে চিকিৎসা করতে আসা রোগী ও তাদের আত্মীয়স্বজনের অসহায় অবস্থা। রাজ্যের সব শুভবুদ্ধিসম্পন্ন মানুষ চান যত তাড়াতাড়ি সম্ভব চালু হোক চিকিৎসা পরিষেবা।\nকিন্তু অপরাধীদের শাস্তি হওয়াটাও ভীষণ জরুরি। আজ যে সব সাধারণ মানুষ মুমূর্ষু রোগীদের নিয়ে অনিশ্চিত ভবিষ্যতের কাল গুণছেন, তাঁদের দুভোর্গের জন্য দায়ী এক দল সমাজবিরোধী। স্রেফ ভোট ব্যাঙ্কের কথা ভেবে যাদের শাস্তি দিতে নিস্ক্রিয় সরকার।\nগত ১০ জুন রাতে নীলরতন সরকার মেডিকেল কলেজ হাসপাতালে দু-ট্রাক ভরে দুষ্কৃতী এসেছিল। জুনিয়ার ডাক্তারদের বেধড়ক মেরে ৮৫ বছরের বৃদ্ধ মহম্মদ শাহিদের মৃত্যুর প্রতিশোধ নিয়েছে তারা। সেই পাশবিক অত্যাচার পুলিশ দাঁড়িয়ে দেখেছে। দেখেছে পরিবহ মুখোপাধ্যায়ের মাথাকে থেঁতলে দিতে। রাজ্যের প্রধান প্রশাসক বলছেন, বাঙালি পরিবহ মুখোপাধ্যায়ের জন্য নাকি কেবল অবাঙালি ডাক্তাররা গণ্ডগোল করেছেন।\nএখনও রাজ্য সরকারের তরফে কেউ বলেননি যে এলাকা থেকে সমাজবিরোধীরা এসেছিল সেখানে চিরুণী তল্লাশি করার কথা। কেউ বলেননি যে সব অপরাধী এমন কাজ করেছে তাদের দৃষ্টান্তমূলক শাস্তি দেওয়া হোক। যাতে অপরাধীর পরিবারের, এমন কি অপরাধীর পাড়াতেও কয়েক প্রজন্ম শত উত্তেজনায়, শত প্ররোচনাতেও যেন আর কোনওদিন কোনও ডাক্তারবাবুর গায়ে হাত তোলার সাহস না পায়।\nন্যাশনাল মেডিকেল কলেজ হস্টেলের ছাত্রদের দাবি, ১২ জুন রাতে সিএনএমসিএইচ লিন্টন হস্টেলের এক তলার ঘরে আগুন লাগিয়ে দেওয়া হয়েছে। ডাক্তারি পড়ুয়াদের বক্তব্য, রাতে প্রথমে হকি স্টিক নিয়ে আক্রমণ করা হয়। তার পর ঘরের দরজা বন্ধ করে দিলে ভিতরে পেট্রল বোমা ছোঁড়া হয়। এই ঘটনা যদি সত্যিই হয়ে থাকে তা হলে তা দেখবে কে? এমন একটি স্পর্শকাতর সময়ে কত জন পুলিশই বা সেখানে মোতায়েন ছিলেন?\nরাজনৈতিক মাফিয়াদের দৌলতে হাসপাতালের পরিচালনার কতটুকুই বা ডাক্তারবাবুদের হাতে থাকে। তবু এই সঙ্ঘবদ্ধ সমাজবিরোধী শক্তির সফ্ট টার্গেট ডাক্তারবাবুরাই।\nরাজ্যের কিছু রাজনৈতিক নেতা মধ্যযুগের যুবরাজের মতো চলেন। তাঁদের কনভয়ে যত পুলিশ থাকে তার দশ ভাগের এক ভাগ পুলিশও যদি নীলরতন সরকার মেডিকেল কলেজে থাকত, তা হলে এমন ঘটনা ঘটত না। কেবল পুলিশ বা প্রশাসনিক আধিকারিক থাকলেই হবে না, তাঁদের ব্যবস্থা নেওয়ার ক্ষমতা দিতে হবে। অপরাধীর জাত-পাত-সম্প্রদায়ের পরিচয় না দেখে চরম ব্যবস্থা নেওয়ার অধিকার দিতে হবে। কাদের খুশি করার জন্য সমাজের কোন মানুষদের জবাই করা হচ্ছে?\nপরিবহ একান্তই নিম্ন মধ্যবিত্ত পরিবারের ছেলে। এরকম একটি ঘরের এক জন ছেলের সরকারি ইঞ্জিনিয়ারিং বা মেডিকেল কলেজে অ্যাডমিশন পেতে গেলে কতটা মেধা ও সেই সঙ্গে কতটা সাধনার প্রয়োজন সেটা সহজেই অনুধাবন করা যায়। পরিবহ যখন নিজের জীবনে সেই সাধনা করছিল, তখন রাজ্যের বহু নেতা নেত্রী সারদার চিটে গুড়ে নিজেরা জড়িয়ে পড়েছেন। ছেলেটি যখন রাত জেগে মেডিকেলের কঠোর অধ্যয়ন করছে, তখন তাঁর বয়সী কোনও রাজনৈতিক নেতা টালির ঘর থেকে বেরিয়ে এসে ভেল্কিবাজির মাধ্যমে কোটি কোটি টাকার বাড়ি গাড়ির মালিক হয়ে যাচ্ছেন। দরিদ্র মেধাবী ছেলে পরিবহ তখন রাত জেগে রোগীর সেবা করছিলেন।\nরাজনীতিকে যাঁরা ব্যবসা করে নিয়েছেন,- এমন পরিবারের কোনও ছেলে বুঝতেই পারবেন না লেখা পড়া করে নিজের যোগ্যতায় ডাক্তারির মতো মহান পেশায় আসার পিছনের সংগ্রাম-রক্ত-ঘামের দাম।\nপ্রথমেই বললাম, গ্রাম গ্রামান্তর থেকে আসা অসহায় রোগীদের কষ্ট যত সত্ত্বর মেটানো যায়, মানে সরকারি হাসপাতালে যত দ্রুত কাজ শুরু করা যায় ততই মঙ্গল। অবশ্যই সেটাই প্রথম চাওয়া। কিন্তু ডাক্তারের গায়ে হাত দিলে জামিন অযোগ্য ধারায় মামলা শুরু হওয়ার কথা। গত সাত বছরে কত জনের বিরুদ্ধে জামিন অযোগ্য ধারায় মামলা করেছে পুলিশ? কখনও দু-চারজনকে ভুল করে ধরে আনলে ক্ষমতাসীন দলের নেতা নেত্রীরা রাতের মধ্যে ছাড়িয়ে নিয়ে গিয়েছেন। জুনিয়র ডাক্তারদের হস্টেল ছাড়ার হুমকি দেওয়ার আগে পুলিশ মন্ত্রী সেই অপরাধের রিপোর্ট চেয়ে পাঠান। আজকের আর্ত রোগীদের এই অবস্থার জন্য ডাক্তাররা দায়ী নন, দায়ী রাজনৈতিক দলের আশ্রিত দুষ্কৃতীরা।\nআরও একটা বিষয় এ রাজ্যে প্রবল থেকে প্রবলতর হচ্ছে। অপরাধ করলে সেই অপরাধীর ধর্ম-সম্প্রদায় দেখা হচ্ছে। কলকাতার রাস্তায় হেলমেট না পরে মোটরবাইক চালালে পুলিশ অবশ্যই আইন না মানার জন্য ধরে থাকে। মজার বিষয় হল, কলকাতার বিশেষ কিছু জায়গায় হেলমেট না পরে বাইকে তিন জন চড়ে গেলেও পুলিশের কিচ্ছু করার হিম্মত নেই। হাসপাতালের সঙ্ঘটিত অপরাধের ঘটনাতেও ধর্ম সম্প্রদায়ের জন্য অভিযুক্তদের বিরুদ্ধে ব্যবস্থা নেওয়া হচ্ছে না,-সেটাই দুর্ভাগ্যজনক।\nঅপরাধীর এবং অপরাধের শিকার কারওরই ধর্ম-সম্প্রদায় বা ভাষা বিচার করা উচিত নয়। প্রত্যেক সম্প্রদায়ের মধ্যেই শুভবুদ্ধি সম্পন্ন বিবেকবান মানুষ রয়েছেন। কিন্তু ওই রাজনীতির ব্যবসায়ীদের কাছে এই সব মানুষের বিশেষ দাম নেই। দাম আছে তাদেরই যারা লরি ভর্তি করে দু’শ লোক আনতে পারে। তারাই হাসপাতালে ডাক্তার ঠ্যাঙায়, তারাই ভোট ব্যাঙ্কের ম্যানেজার। তাদের নুইসেন্স ভ্যালু হল পার্টির কাছে সম্পদ।\nতবে পশ্চিমবঙ্গের মানুষ আজ স্পষ্ট করে বলা শুরু করেছেন, ‘যে গরু দুধ দেয় তার লাথি খেতে হবে’- এ সব কথা নিজের কাছেই রাখুন। ওই গরুর দুধ, ক্ষীর, পায়েস, দই কোনও কিছুই সাধারণ মানুষ খায়নি। যিনি খেয়েছেন, তিনি লাথি খেতেই পারেন। তবে রাজ্যের মানুষ ঠিক করে নিয়েছে, দুষ্টু গরুর বেয়াদপির মাত্রা বেড়ে গেলে তাকে সোজা খোঁয়াড়ে ঢুকিয়ে দিয়ে আসবে। প্রয়োজন হলে তার মালিক বা মালকিনও সেখানে থাকতে পারেন।\njishnu basuJunior Doctor assaultnrs medical college\nকেবিনে শিফট করা হলো পরিবহকে, ট্রমার জন্য হচ্ছে কাউন্সেলিং\n”যত পড়ে তত জানে, যত জানে তত কম মানে”\nশেষকৃত্যে চমক! মৃত ব্যক্তির পছন্দমাফিক ‘আজব কফিন’ বানান…


রাফালে সম্পর্কে নতুন তথ্য, আম্বানির সঙ্গে চুক্তিতে বাধ্য হয়েছিল দাসাল্ট!ANN News\nরাফালে সম্পর্কে নতুন তথ্য, আম্বানির সঙ্গে চুক্তিতে বাধ্য হয়েছিল দাসাল্ট!...\nরাফালে সম্পর্কে নতুন তথ্য, আম্বানির সঙ্গে চুক্তিতে বাধ্য হয়েছিল দাসাল্ট!\nJhumadas | Thursday, October 11, 2018 6:39 PM IST\nরাফালে নিয়ে এবার এক চাঞ্চল্যকর তথ্য উঠে এল। ফ্রান্সের একটি সংস্থার রিপোর্ট থেকেই এই তথ্য মিলেছে। ওই সংবাদ মাধ্যমের একটি রিপোর্টে দাবি করা হয়েছে, দাসাল্ট নামের ফ্রান্সের যে সংস্থা রাফালে তৈরি করছে, সেই সংস্থাটিকে অফসেট পার্টনার হিসেবে রিলায়েন্সকে বেছে নিতে বাধ্য করা হয়েছে।\nসংবাদমাধ্যমটি দাবি করেছে, দাসাল্ট নামে সংস্থাটির সেকেন্ড-ইন-কম্যান্ড একথা তাদের জানিয়েছেন। এমনকি দাসাল্টের নথিতেও প্রমাণ রয়েছে তাঁরা বাধ্য হয়েই রিলায়েন্সকে পার্টনার হিসেবে বেছে নিয়েছেন। সংবাদমাধ্যমের দাবি, লোলিক সেগলেন ২০১৭ সালের ১১ মে প্রকাশ্যেই জানিয়েছিলেন, ৫৯ হাজার কোটি টাকার এই চুক্তিটি পাওয়ার জন্য তাদের কিছু শর্ত দেওয়া হয়েছিল। সেই শর্তে বলা হয়েছিল যে রিলায়েন্সকেই পার্টনার হিসেবে বেছে নিতে হবে তাদের।\nফ্রান্সের সংবাদমাধ্যমটির দাবি, ফ্রান্সের প্রাক্তন প্রেসিডেন্ট ফ্রাঁসোয়া ওলাদঁ যা বলেছিলেন সেটাই সত্যি। রিলায়েন্সকে বেছে নেওয়া ছাড়া আর কোনও অপশন ছিল না ফ্রান্সের কাছে। সংস্থাটির এক শীর্ষস্থানীয় সাংবাদিক জানিয়েছেন, আমরা আবারও বলছি ওলাদেঁর মন্তব্য পুরোপুরি সঠিক।তবে ফ্রান্স এর সংবাদমাধ্যমের এই রিপোর্টকে অস্বীকার করেছে দাসাল্ট।\nফ্রান্সের সংবাদমাধ্যমের এই খবর জানাজানি হতেই বিজেপিকে আক্রমণ করতে শুরু করেছে বিরোধীরা। কংগ্রেস সভাপতি রাহুল গান্ধী বলেন, ফ্রান্সের সংবাদমাধ্যমের এই রিপোর্টেই প্রমাণিত হয়ে গেল নরেন্দ্র মোদী অনিল আম্বানির সংস্থার চৌকিদার।\nরাহুল বলেন, '' আমি আবারও বলছি প্রধানমন্ত্রী দুর্নীতিগ্রস্ত। আম্বানির সংস্থার মাথায় মোটা অঙ্কের ঋণ ছিল, সেই ঋণের ক্ষতিপূরণের জন্যই আম্বানিকে দিয়েছেন রাফালের বরাত।''\nএদিকে, বুধবারই ফ্রান্সে গিয়েছেন প্রতিরক্ষামন্ত্রী নির্মলা সীতারমণ। দাসাল্টের ফ্যাক্টরি পর্যবেক্ষণ করবেন তিনি। রাহুল গান্ধী প্রশ্ন তুলেছেন, '' হঠাৎ করে কী এমন পরিস্থিতি তৈরি হল যে প্রতিরক্ষা মন্ত্রীকে ফ্রান্সে দৌড়তে হল। তিনি আবার দাসাল্টের সংস্থাতেই চলে গিয়েছেন।''\nদাসাল্টের অভিযোগ অস্বীকার প্রসঙ্গে রাহুল বলেন,'' ফ্রান্সের সংস্থাটি ভারতের কাছ থেকে বড়সড় একটি বরাত পেয়েছে। তাই ভারত সরকার ওদের দিয়ে যা বলাতে চাইছে ওরাও তাই বলছে।''


নিপাহ্ ভাইরাস: খেজুরের রস খাওয়ার আগে করণীয়\nকুয়াশা-ঢাকা শীতের সকালে টাটকা এক গ্লাস খেজুরের রসের তুলনা হয় না। শীতে হাড় কাঁপানো ঠাণ্ডার মধ্যে কাঁচা খেজুরের রস আহহ, এক কথায় অমৃত! তবে এ মধুবৃক্ষ থেকে আহৃত রস কাঁচা কিংবা জ্বাল দিয়ে উভয়ভাবেই খাওয়া হয়। কিন্তু শীতকালে বাংলাদেশের মানুষের মধ্যে খেজুরের রস কাঁচা খাওয়ার চল বেড়ে যায়। অনেকে গাছ থেকে খেজুরের কলসি নামিয়ে সরাসরি কাঁচা রস খেয়ে থাকেন।\nতবে গত এক দশকেরও বেশি সময় ধরে এই খেজুরের রস খাওয়ার ক্ষেত্রে নিপাহ্ ভাইরাস আতঙ্ক দেখা দিয়েছে। চলুন এই বিষয়ে বিস্তারিত জেনে নেয়া যাক-\nনিপাহ্ ভাইরাস কিভাবে ছড়ায়?\nবিশ্ব স্বাস্থ্য সংস্থার তথ্যমতে, নিপাহ্ ভাইরাস এক ধরণের 'জুনোটিক ভাইরাস' অর্থাৎ এই ভাইরাস প্রাণী থেকে মানুষের মধ্যে সংক্রমিত হয়। পরে সেটি মানুষে মানুষে সংক্রমিত হয়ে থাকে।\nবিশ্বে প্রথম নিপাহ্ ভাইরাস শনাক্ত হয়েছিল ১৯৯৯ সালে মালয়েশিয়ায় শূকর খামারিদের মধ্যে। পরবর্তীতে এই ভাইরাস বাংলাদেশে শনাক্ত হয় ২০০১ সালে।\nপরে আন্তর্জাতিক গবেষণা প্রতিষ্ঠান - আসিডিডিআর আক্রান্ত এলাকা থেকে নমুনা সংগ্রহ করে নিশ্চিত হয় যে, বাদুড়ই নিপাহ্ ভাইরাস খেজুরের রসে ছড়িয়ে দিয়েছে। খেজুরের রসের হাঁড়িতে বাদুড়ের মল লেগে থাকতে দেখা যায়।\nআইইডিসিআর'এর তথ্যমতে, ২০০১ থেকে ২০১৮ সালের ডিসেম্বর পর্যন্ত বাংলাদেশে নিপাহ ভাইরাসে ৩০৩ জন আক্রান্ত হয়েছেন। তাদের মধ্যে ২১৭ জনের মৃত্যু হয়েছে। যা মোট আক্রান্তের প্রায় ৭০ শতাংশ। এখন পর্যন্ত নিপাহ্‌র সংক্রমণ নওগাঁ, রাজবাড়ী, ফরিদপুর, টাঙ্গাইল, ঠাকুরগাঁও, কুষ্টিয়া, মানিকগঞ্জ, রংপুরসহ দেশের ৩১টি জেলায় দেখা গেছে।\nএ ভাইরাসে আক্রান্ত হলে মস্তিষ্কে ভয়াবহ প্রদাহ দেখা দেয়। এতে রোগী জ্বর ও মানসিক অস্থিরতায় ভোগেন। এক পর্যায়ে খিচুঁনিও দেখা দিতে পারে।\nসাধারণত গাছিরা খেজুর গাছে রস সংগ্রহের কলসি ঝোলান বেলা গড়ানোর পরে বিকেল বা সন্ধ্যার দিকে। সারারাত রস নিঃসরিত হয়। সেখানে কীট পতঙ্গসহ নানা ধরনের পাখি, বিশেষ করে রাতের বেলা নিশাচর প্রাণী বাদুড় রস পান করতে আসে। বাদুড় যখন খেজুরের রসে মুখ দেয়। তখন তাদের মুখ থেকে নিঃসৃত লালা এমনকি তাদের মলমূত্র খেজুরের রসের সঙ্গে মিশে যায়। এই দূষিত রস কাঁচা অবস্থায় খেলে নিপাহ ভাইরাস সরাসরি মানুষের মধ্যে সংক্রমিত হতে পারে। এর ফলে জ্বর, মাথাব্যথা, দুর্বলতা, শ্বাসকষ্ট, কাশি, বমি, ডায়রিয়া নানা ধরণের শারীরিক জটিলতা দেখা দেয়। যা মৃত্যুর কারণ পর্যন্ত হতে পারে।\nখেজুরের রস খেতে সতর্কতা\nস্যাপ স্কার্ট হলো- বাঁশ, কাঠ, ধইঞ্চা, পাটের খড়ি বা পলিথিন দিয়ে বানানো বেড়া। যেটা রসের নিঃসরণের চোঙের মাথা থেকে কলসির মুখ পর্যন্ত পুরোটা গাছের সঙ্গে বেঁধে ঢেকে রাখা।\nকলসির মুখে ঢাকনার ব্যবস্থাসহ রসের উৎস মূল ঘিরে নাইলনের জাল দিয়ে বেষ্টনী দিতে হবে।\nতবে আইসিডিডিআর'বির গবেষকরা গোপন ক্যামেরার মাধ্যমে দেখতে পেয়েছেন যে, রসের হাড়ির চারপাশ জাল বা এমন স্যাপ স্কার্ট দিয়ে ঢেলে দিলেও বাদুর কলসির মুখ বরাবর প্রস্রাব করে। ওই বেড়া দিয়ে বাদুড়ের রস খাওয়া প্রতিরোধ করা গেলেও ওই প্রস্রাবের গতি ঠেকানো যায় না। ফলে নিপাহ ভাইরাসে আক্রান্ত হওয়ার ঝুঁকি থেকেই যায়।\nস্বাস্থ্য অধিদপ্তরের অতিরিক্ত মহাপরিচালক মীরজাদী সেব্রিনা ফ্লোরা বলছেন, কাঁচা রস পান করা মোটেও নিরাপদ নয়। এক্ষেত্রে রসটি ফুটিয়ে খেলে ঝুঁকিমুক্ত থাকা সম্ভব। রস সংগ্রহের পর আগুনে ৭০-৮০ ডিগ্রি সেলসিয়াস তাপে কিছু উত্তপ্ত করলেই ভাইরাস মরে যাবে।\nখেজুরের রস এতোটা নিয়ম ও পরিষ্কার পরিচ্ছন্নতার সঙ্গে সংগ্রহ করা হয়েছে কিনা সেটা নিশ্চিত হওয়া জরুরি। এজন্য নিজে গিয়ে না হলে বিশ্বস্ত সূত্রে রস সংগ্রহ করতে হবে। খেজুরের রস বিশ্বস্ত কারও থেকেই নেয়া ভালো। যারা এসব বিষয়ে সচেতন।\nএছাড়া গাছ থেকে ঝরে পড়া ফল কিংবা গাছে ধরা ফল খাওয়ার আগে ফলগুলো ভালোভাবে ধুয়ে এবং খোসা ছাড়িয়ে নেয়া উচিত। বাদুড়ের কামড়ের চিহ্ন দেখতে পেলে সেই ফল সঙ্গে সঙ্গে ফেলে দিতে হবে।\nরস সংগ্রহের স্থান থেকে বাদুড়কে দূরে রাখা সহায়ক হতে পারে। কিন্তু বাদুড় অনেক দূর দূরান্ত পর্যন্ত উড়তে পারে। তাই এই উপায় খুব একটা কাজে দেবে না বলছেন, মিজ ফ্লোরা।\nখেজুরের রস খাওয়ার সবচেয়ে আদর্শ সময় হলো ভোরবেলা। কারণ সারারাত ধরে রস জমতে থাকে এবং সকাল পর্যন্ত এই রস টাটকা থাকে। স্বাদ গন্ধও থাকে সবচেয়ে ভালো। কিন্তু বেলা বাড়তে থাকলে রসের স্বাদ গন্ধে পরিবর্তন আসতে থাকে, অম্লতা বাড়ে কারণ দিনের আলোয় ফারমেন্টেশন বা গাঁজন প্রক্রিয়া দ্রুত হতে থাকে।\nতাই রস সংগ্রহের তিন ঘণ্টার মধ্যে বা কড়া রোদ ওঠার আগেই রস খেয়ে ফেলার পরামর্শ দিয়েছেন পুষ্টিবিদ সৈয়দা শারমিন। দেরিতে রস খেলে বমি, পাতলা পায়খানা, পেটে গ্যাসসহ পরিপাকে সমস্যা দেখা দিতে পারে\nপ্রচলিত খাদ্য হিসেবে খেজুর রস বেশ সস্তা, পুষ্টিকর এবং উপাদেয়। এতে আয়রন, সোডিয়াম, পটাশিয়াম, ফসফরাসের মতো খনিজ উপাদানের পাশাপাশি প্রোটিন, কার্বোহাইড্রেট, গ্লুকোজসহ প্রচুর ভিটামিনের পুষ্টিগুণ রয়েছে। যা অনেকটা প্রাকৃতিক এনার্জি ড্রিংকের মতো কাজ করে। তাই কাজকর্মের দুর্বলভাব কাটাতে খেজুরের রসের জুড়ে নেই।\nএকজন সুস্থ মানুষ সকালে এক থেকে থেকে দুই গ্লাস রস খেতে পারেন। তবে এক গ্লাস খাওয়াই ভালো। তবে কারো ডায়াবেটিস থাকলে কিংবা কিডনি জটিলতায় ভুগলে তাদেরকে খেজুরের রস খাওয়া এড়িয়ে চলতে হবে। কারণ খেজুরের রসে রয়েছে প্রচুর পরিমাণে চিনি।


টি-টোয়েন্টিতে প্রথমবারের মতো সেরা পাঁচে সাকিব-মাহমুদউল্লাহ! - ZoomBangla News\nটি-টোয়েন্টিতে প্রথমবারের মতো সেরা পাঁচে সাকিব-মাহমুদউল্লাহ!\n২০১৫ বিশ্বকাপের পর থেকেই ধারাবাহিকভাবে এগিয়ে যাচ্ছে বাংলাদেশ। তামিম, সাকিব ও মাশরাফিদের মতো ক্রিকেটারদের কল্যাণে বিশ্বে লাল-সবুজের মানচিত্র এখন বেশ পরিচিত। বাংলাদেশ ক্রিকেট যেমন এগোচ্ছে, ঠিক তেমনই এগোচ্ছে বাংলাদেশের ক্রিকেটাররাও। যেমন ইন্টারন্যাশনাল ক্রিকেট কাউন্সিলের (আইসিসি) নতুন র‍্যাংকিংয়ে টি-টোয়েন্টিতে প্রথমবারের মতো সেরা পাঁচে জায়গা করে নিয়েছেন দুই বাংলাদেশি ক্রিকেটার। তারা হলেন সাকিব আল হাসান ও মাহমুদউল্লাহ রিয়াদ।


অধ্যবসায় মানুষকে এগিয়ে নিয়ে যায় অনেকদূর। জায়গা করে দেয় সেরাদের কাতারে; দিনশেষে নামের পাশে যুক্ত হয় কিংবদন্তি নামক শব্দের। অধ্যবসায়ী মানুষেরা কখনো থেমে থাকেন না, স্বল্প প্রতিভাগুলোকেও কাজে লাগিয়ে এগিয়ে যায় স্বপ্ন পূরণের লক্ষ্যে। ব্যকরণ বিধি মেনে নিজেকে প্রমাণ করেন শত শত মানুষের ভীরে। আজকের গল্পটি একজন অধ্যবসায়ী মানুষকে নিয়ে। যিনি শ্রীলঙ্কান কিংবদন্তি কুমার সাঙ্গাকারা; দ্য জেন্টলম্যান!\nএকজন সাঙ্গাকারাকে নিয়ে লিখতে গেলে সামনে চলে আসে অনেক কিছুই। তিনি ছিলেন ২২ গজের সৌন্দর্য্য; একজন ক্লাসিক ব্যাটসম্যান। ক্রিকেটীয় জীবনে ক্লাস দেখিয়েছেন ব্যাট হাতে, কেড়ে নিয়েছেন বাঘা বাঘা বোলারদের রাতের ঘুম। সাদা পোশাকে নামের পাশে যুক্ত করেছেন ১১ টি ডাবল সেঞ্চুরি। পিছিয়ে ছিলেন না ওয়ানডে ক্রিকেটেও; যার প্রমাণ বিশ্বমঞ্চে টানা ৪ ম্যাচে সেঞ্চুরি। শুধুই কি তাই? না, এই সাঙ্গার সাথে যুক্ত অসংখ্য রেকর্ড; অসংখ্য সাফল্য।\nসাঙ্গা ছিলেন শ্রীলঙ্কান ক্রিকেটের এক সাইলেন্ট মেম্বার। কখনো ব্যাট হাতে আবার কখনো কিপিং গ্লাভস হাতে শ্রীলঙ্কাকে জিতিয়েছেন বহু ম্যাচ। ক্যারিয়ার শেষে রয়েছেন সেরা ব্যাটসম্যানদের তালিকায়।\nএকজন ক্রিকেটার একা দলকে কিভাবে টেনে নিয়ে যেতে পারে তার বাস্তব উদাহারণ ছিলেন এই ব্যাটিং গ্রেট। ছিলেন মাহেলার প্রীয় সঙ্গী, শ্রীলঙ্কার ক্রিকেটকে এগিয়ে নেওয়ার কারিগরদের একজন তিনি। নিজের জায়গা এমনভাবে পাকা করেছিলেন যে! কেউ তার জায়গায় দলে সুযোগ পেতেন না খুব সহজে! ক্যারিয়ার শেষেও ক্লাসিককাল ব্যাটসম্যানদের যেকোনো লিস্টেই শুরুর দিকে রাখতে হয় তার নামটি।\nপ্রায় ১৫ বছরের আন্তর্জাতিক ক্রিকেট ক্যারিয়ারের গড়েছেন অনেক কীর্তি। টেস্টে ক্রিকেটে সবচেয়ে কম ইংনিস খেলে গড়েছেন দ্রুততম ৮০০০, ৯০০০, ১০০০০, ১১০০০ এবং ১২০০০ হাজার রানের রেকর্ড। ক্রিকেট ইতিহাসে একমাত্র ক্রিকেটার হিসেবে করেছেন বিশ্বকাপে টানা চার ম্যাচে চার সেঞ্চুরি। এখানেই শেষ নয়, সাদা পোশাকে টানা চার ইংনিসে ১৫০+ রানের ইংনিস খেলা সাঙ্গা প্রথম শ্রেনীর ক্রিকেটে টানা ৬ সেঞ্চুরি হাঁকিয়ে রেকর্ড বুকে জায়গা করে নিয়েছেন সবার উপরে।\nসাঙ্গা হতে পারতেন বিশ্ব ক্রিকেটের সর্বোচ্চ ডাবল সেঞ্চুরি হাঁকানো ব্যাটসম্যান। কিন্তু সঙ্গীর অভাবে সেটা পূরণ হয়নি। তাইতো ১২ টি ডাবল সেঞ্চুরি হাঁকিয়ে শীর্ষে রয়েছেন ডন ব্র্যাডম্যান! এই রেকর্ডটি সাঙ্গা ছুঁয়ে দেখতে না পারলেও ২২ গজে তার ক্লাসিক ব্যাটিংয়ে জয় করেছে কোটি ভক্তের মন।\n৫৯৪ টি আন্তর্জাতিক ম্যাচ; ২৮,০১৬ হাজার রান। ৩,০১৫ টি বাউন্ডারির সাথে ছিলো ১৫৯ টি ওভার বাউন্ডারি। রয়েছে ১৫৩ টি ফিফটি; তিন অঙ্কে পৌঁছেছেন ৬৩ বার। সাথে ১১ টি ডাবল সেঞ্চুরি এবং একটি ট্রিপল সেঞ্চুরির দেখা পেয়েছে এই ব্যাটিং গ্রেট।\nক্রিকেটকে বিদায় জানানোর পর হয়েছেন এমসিসির একমাত্র অব্রিটিশ প্রেসিডেন্ট। এই তিনি ক্রিকেটের বাইশ গজে কতো কিছুরই না সাক্ষী হয়ে আছেন! বাঘা বাঘা বোলারদের নাভিশ্বাস তুলতেন যিনি সেই তিনি নিজেকে ছাড়িয়ে গেছেন প্রতিনিয়ত; সাফল্যের সিঁড়ি বেয়ে উঠেছেন অনন্য উচ্চতায়। যেখানে তিনি রয়েছে রাজার বেশে! ক্রিকেটকে বাই বাই বললেও ছাড়তে পারেননি ক্রিকেটের মায়া।\nবিশ্ব ক্রিকেট যাদের ছোঁয়ায় তৃপ্তি খুঁজেছে তাদেরই একজন সাঙ্গা! ক্রিকেটার থেকে কোচ; কখনো বা অনান্য দায়িত্বে! তবুও রয়েছেন ক্রিকেটের সাথে!\nজন্মদিনে শুভেচ্ছা দ্য জেন্টলম্যান!\nPrevPreviousক্রিকেট ইতিহাসে আজকের দিনঃ অক্টোবর-৩০\nNextক্রিকেট ইতিহাসে আজকের দিন: অক্টোবর – ২৭Next\nআন্তর্জাতিক ক্রিকেটে ফিরছে কিউইরা\nসেপ্টেম্বর ২৬, ২০২০\t৩:৫৭ অপরাহ্ণ\nঅক্টোবর ৭, ২০২০\t৩:০২ অপরাহ্ণ\nআগস্ট ১৩, ২০২০\t৯:২৫ অপরাহ্ণ\nক্রিকেট ইতিহাসে আজকের দিনঃ জুলাই-১৭\nজুলাই ১৭, ২০২১\t৭:১২ অপরাহ্ণ


আল্লাহর পথে ডাকার মাহাত্ম্য ও গুরুত্ব\nপ্রকাশের সময় : January 25, 2018, 9:07 AM\nআপডেট সময় : January 25, 2018 at 9:07 am\nমোস্তফা কামাল গাজী: মহান আল্লাহ তায়ালা মানবজাতির হেদায়েতের জন্যে অসংখ্য নবী-রাসুল দুনিয়াতে প্রেরণ করেছেন। নবী-রাসুলের এ ধারা হজরত মুহাম্মদ (সা.) এর আগমনের মাধ্যমে শেষ হয়। তাঁর পর মানুষকে ঈমান ও ইসলামের দিকে আহ্বান করার মহান দায়িত্ব আলেমদের ওপর বলে হাদিসে উল্লেখ হয়েছে। পবিত্র কুরআনেও আমভাবে সকল মুসলমান এবং খাসভাবে আলেমসমাজকে ইসলামের দাওয়াত দেয়ার নির্দেশ এসেছে। আল্লাহ তাআলা বলেন, আর তোমাদের মধ্যে এমন একটি দল যেন থাকে যারা কল্যাণের দিকে আহ্বান করবে এবং সৎকাজের নির্দেশ দেবে ও অসৎকাজে নিষেধ করবে; আর তারাই সফলকাম। (সুরা আলে-ইমরান: ১০৪)\nইসলামের দিকে দাওয়াত দেয়া একটি উত্তম আমল। কেননা এই দাওয়াত দানের মাধ্যমে মানুষ সরল পথের দিশা পায়। এর মাধ্যমে মানুষকে তার দুনিয়া ও আখেরাতে শান্তির পথ দেখানো হয়। মহান আল্লাহ তায়ালা বলেন, ঐ ব্যক্তির চেয়ে আর কার কথা উত্তম হতে পারে যে মানুষকে আল্লাহর দিকে ডাকে, নেক আমল করে। আর বলে অবশ্যই আমি মুসলিমদের অন্তর্ভুক্ত। (সুরা হা-মিম সিজদা: ৩৩)\nঅন্য আয়াতে আল্লাহ তায়ালা বলেন, এ কুরআন আমার নিকট ওহি করা হয়েছে যেন তোমাদেরকে এবং যার নিকট তা পৌঁছবে তাদেরকে এর দ্বারা সতর্ক করতে পারি। (সুরা আনআম: ১৯)\nঅন্যত্র ইরশাদ হয়েছে, বলুন, এটাই আমার পথ, আমি জেনে-বুঝে মানুষকে আল্লাহর দিকে ডাকি, আমি এবং যারা আমার অনুসরণ করেছে তারা। আর আল্লাহ কতই না পবিত্র এবং আমি মুশরিকদের অন্তর্ভুক্ত নই। (সুরা ইউসুফ: ১০৮)\nরাসুলুল্লাহ (সা.) বলেন, আমার কাছ থেকে একটি আয়াত হলেও পৌঁছিয়ে দাও। (বুখারি ৩৪৬১)\nআল্লাহর দিকে দাওয়াত দেয়া একটি মহান মিশন ও গুরুদায়িত্ব। কারণ দাওয়াত মানে মানুষকে এক আল্লাহর ইবাদতের দিকে ডাকা, তাদেরকে অন্ধকার থেকে আলোর দিকে নিয়ে আসা, অনিষ্টের জায়গায় কল্যাণ পৌঁছানো, বাতিলের বদলে হককে স্থান দেয়া। তাই যিনি দাওয়াত দিবেন তার ইলম, ধৈর্য, সহনশীলতা, কোমলতা, দয়া, জান-মালের ত্যাগ, নানা পরিবেশ-পরিস্থিতি ও মানুষের আচার-অভ্যাস সম্পর্কে অবগতি ইত্যাদি গুণ থাকা প্রয়োজন। আল্লাহ তায়ালা ইরশাদ করেন, আপনি মানুষকে দাওয়াত দিন আপনার রবের পথে হিকমত ও উত্তম ওয়াজের মাধ্যমে এবং তাদের সঙ্গে কথা বলুন উত্তম পদ্ধতিতে। (সুরা নাহল: ১২৫)\nএই নবিওয়ালা দাওয়াতি কাজে সকলকে এগিয়ে আসা উচিৎ। আল্লাহ আমাদের তৌফিক দান করুন। আমিন।


আমার সম্পর্কে – Mukit Chowdhury\nHome আমার সম্পর্কে\nআমি মুকিত চৌধুরী, বর্তমানে যুক্তরাজ্যে বসবাস করছি। দীর্ঘ দিন ধরে বাংলাদেশ জাতীয়তাবাদী দলের রাজনীতির সাথে যুক্ত ও বর্তমানে লন্ডন মহানগর যুবদল-এর যুগ্ম সম্পাদক-এর দায়িত্ব পালন করছি।\nরাজনীতিতে আসার জন্য প্রত্যেকের ভিন্ন কারন থাকে। কিন্তু আমি আমার শৈশব থেকেই বাংলাদেশের জন্য, বাংলাদেশের মানুষের জন্য কাজ করতে চেয়েছি। এবং বাংলাদেশের নামের সাথে শহিদ প্রেসিডেন্ট জিয়াউর রহমান-এর নাম ওতপ্রোতভাবে জড়িত। যারা বাংলাদেশের ইতিহাসের সাথে সম্যক ধারনা রাখেন, তারা জানেন বাংলাদেশের সৃষ্টি ও উন্নয়নে শহিদ প্রেসিডেন্ট জিয়াউর রহমান-এর অসামান্য অবদান রয়েছে। পারিবারিক ভাবেই আমরা ছোটবেলা থেকেই শহিদ প্রেসিডেন্ট জিয়াউর রহমান-এর আদর্শ বুকে ধারণ করে বড়ো হয়েছি। এবং তারই ফলশ্রুতিতে রাজনীতিতে আমার ক্ষুদ্র এ অবতরণ। বাংলাদেশে থাকতেই নিজেকে জড়িয়েছিলাম বাংলাদেশ জাতীয়তাবাদী দলের রাজনীতিতে এবং বর্তমানেই তারই ধারাবাহিকতায় লন্ডন মহানগর যুবদলের সাথে যুক্ত রয়েছি।\nরাজনীতির পাশাপাশি রাজনীতি, বাংলাদেশের সামাজিক ব্যবস্থা ইত্যাদি বিষয় নিয়ে লেখালেখিও করে থাকি। প্রতিবাদের মাধ্যম হিসেবেই লেখালেখিকে বেঁছে নিয়েছি দীর্ঘদিন আগে। মূলত বাংলাদেশ আওয়ামীলীগ এর একনায়কতন্ত্র ও এদের দ্বারা ক্ষতিগ্রস্ত মানুষের পক্ষ নিয়ে প্রতিবাদ করতে গিয়েই লেখালেখি করছি।\nজাতীয়তাবাদী রাজনীতি করতে আওয়ামীলীগের রোষানলের শিকার হয়েছিল আমার খুব কাছের কয়জন বন্ধু। মিথ্যা মামলা, অত্যাচার থেকে শুরু করে আর কি হয়নি তাদের সাথে? আমার এই বন্ধুরা হলেনঃ হবিগঞ্জ জেলার ছাত্রদলের সাধারণ সম্পাদক মোহাম্মদ রুবেল আহমেদ চৌধুরী, জেলা ছাত্রদলের সহ-সভাপতি আরিফে রাব্বানী টিটু, যুগ্ম সাধারণ সম্পাদক মহিবুল রহমান শাওন, যুগ্ম সাধারণ সম্পাদক হাবিবুর রহমান রিঙ্কু। সত্যের পথে পরিষ্কার রাজনীতি করতে গিয়ে তারা শিকার হয়েছেন আওয়ামীলীগের রোষানলের। দীর্ঘ দিন ধরেই তারা আওয়ামীলীগের অত্যাচারের শিকার! সত্যের পথে থাকার কারনে এই বন্ধুদের করুণ পরিণতি দেখে প্রায়শই আমার মন কাঁদে, ভীষণভাবে কাঁদে। তাদের বিরুদ্ধে ঘটে যাওয়া অন্যায় অত্যাচারের বিরুদ্ধে প্রতিবাদ করতেই মূলত আমি কলম ধরি, এবং শুধু মাত্র আমার বন্ধুদের জন্য নয়, বরং আমার পরিচিত/অপরিচিত সকল সহকর্মীদের ওপর ঘটে যাওয়া সকল অন্যায় অত্যাচারের বিরুদ্ধেও লেখালেখি করছি।\nআমি খুব মনপ্রাণে বিশ্বাস করি একদিন আমরা মুক্ত হবো আওয়ামীলীগের এই অন্যায়ের বেড়াজাল থেকে। বাংলাদেশ নামক ছোট্ট এই দেশটাকে সুন্দর করে আবারও সাজাবো নিজেদের মনের মতো করে। যেখানে থাকবে না কোন অন্যায়, কোন অবিচার, ক্রসফায়ার, দুর্নীতি কিংবা ভ্রষ্টাচার। থাকবে শুধু গণতন্ত্র। যেখানে থাকবে অবাধে রাজনীতি করার অধিকার, মত প্রকাশের অধিকার, থাকবে না কোন ভীতি।\nজানিনা এমন সময় কবে আসবে। তবে প্রবলভাবে বিশ্বাস করি আমার জীবদ্দশায় এমন দেশ তৈরি করে দিয়ে যেতে পারবো আমাদের ভবিষ্যৎ প্রজন্মের জন্য। আর যত দিন এমন একটি সুন্দর দেশ না তৈরি হয়, ততদিন আমার কলম চলবে। অন্যায়ের, জোচ্চুরি, দুর্নীতি, অপরাধ, বেইমানির প্রতিবাদ করে যাবো আজীবন। আপনারা সকলে আমার জন্য দোয়া করবেন।